ലിപ് ലോക്ക് ഒക്കെ എന്ത്.. പതിനഞ്ച് തവണ നായകനെ ലിപ് ലോക്ക് ചെയ്ത് ഫഹദിന്റെ നായിക പറയുന്നു!! | Andrea said about aval liplock scene - Malayalam Filmibeat\n» ലിപ് ലോക്ക് ഒക്കെ എന്ത്.. പതിനഞ്ച് തവണ നായകനെ ലിപ് ലോക്ക് ചെയ്ത് ഫഹദിന്റെ നായിക പറയുന്നു!!\nകൊന്നും വെന്തും നടത്തിയ പല പടയോട്ടങ്ങളുടെയും കാരണമായ ലോഹം; ലാലിന്റെ ചിരിയില് വീഴുന്ന ട്രെയിലര് ഇതാ\nറെക്കോര്‍ഡ് തിരുത്തി മോഹന്‍ലാലിന്റെ ലോഹം\nലോഹം മറ്റൊരു ആറാം തമ്പുരാനോ, നരസിംഹിമോ ആവും?\nലിപ് ലോക്ക് രംഗങ്ങള് മലയാളത്തിന് അത്ര സുപരിചിതമല്ലാത്ത സമയത്താണ് ഫഹദ് ഫാസില് മലയാള സിനിമയിലെ ലിപ് ലോക്ക് കിസ്സിന്റെ ആശാനായി എത്തുന്നത്. ചാപ്പാ കുരിശ് എന്ന ചിത്രത്തില് രമ്യ നമ്പീശനൊപ്പമുള്ള ലിപ് ലോക്ക് കഴിഞ്ഞ്, അന്നയും റസൂലും എന്ന ചിത്രത്തില് ആന്‍ഡ്രിയയ്‌ക്കൊപ്പവും ഫഹദ് ലിപ് ലോക്ക് ചെയ്തു.\nഎന്നാല് ആന്‍ഡ്രിയയ്ക്ക് ഈ ലിപ് ലോക്ക് ഒന്നും വലിയ സംഭവമല്ല. പുതിയ ചിത്രത്തില് നായകനുമായി പതിനഞ്ച് തവണയിലേറെ ലിപ് ലോക്ക് ചെയ്തു കഴിഞ്ഞിട്ട് ആന്‍ഡ്രിയ പറയുന്നു, ഇതൊക്കെ സര്‍വ്വ സാധാരണമല്ലേ എന്ന്.\nഅവള് എന്ന ചിത്രത്തില്\nഅവള് എന്ന തമിഴ് ചിത്രത്തിലാണ് നായകന് സിദ്ധാര്‍ത്ഥിനൊപ്പം ആന്‍ഡ്രിയ ലിപ് ലോക്ക് രംഗങ്ങള് ചെയ്തത്. അതും ഒന്നും രണ്ടുമല്ല, ചിത്രത്തില് ആകെ മൊത്തെ പതിനഞ്ച് ലിപ് ലോക്ക് രംഗങ്ങളാണ് ഉള്ളത്.\nഈ ലിപ് ലോക്കിനെ കുറിച്ച് ചോദിച്ചപ്പോള്, ഇതിലെന്തിരിയ്ക്കുന്നു എന്നാണ് ആന്‍ഡ്രിയയുടെ ചോദ്യം. സിനിമയിലായാലും യഥാര്‍ത്ഥ ജീവിതത്തിലായാലും ലിപ് ലോക്ക് ഒക്കെ സര്‍വ്വ സാധാരണമാണെന്നാണ് ആന്‍ഡ്രിയ പറയുന്നത്.\nഅത് നേരത്തെ അറിയാമായിരുന്നു\nഅല്ലെങ്കിലും ആന്‍ഡ്രിയയ്ക്ക് ലിപ് ലോക്ക് എല്ലാം സര്‍വ്വ സാധാരണമായിരുന്നു എന്ന് ആന്‍ഡ്രിയ നേരത്തെ തെളിയിച്ചതാണ്. സംഗീത സംവിധായകന് അനിരുദ്ധുമായുള്ള ആന്‍ഡ്രിയയുടെ റിയല് - ലൈഫ് ലിപ് ലോക്ക് ഏറെ വിവാദമായിരുന്നു.\nസിനിമയിലും നായക നടനുമായി ചുംബന രംഗങ്ങള് ചെയ്യുന്നതില് ആന്‍ഡ്രിയ ഒരിക്കലും മടി കാണിച്ചിട്ടില്ല. ഗ്ലാമര് വേഷങ്ങളോടും ആന്‍ഡ്രിയയ്ക്ക് വിരോധമില്ല.\nഫഹദിനൊപ്പം ലിപ് ലോക്ക്\nരാജീവ് രവി സംവിധാനം ചെയ്ത അന്നയും റസൂലും എന്ന ചിത്രത്തില് ഫഹദ് ഫാസിലുമായുള്ള ആന്‍ഡ്രിയുടെ ലിപ് ലോക്ക് ഏറെ ചര്‍ച്ചയായിരുന്നു. ഈ ചിത്രത്തിന് ശേഷം ഫഹദും ആന്‍ഡ്രിയയും പ്രണയത്തിലാണെന്ന വാര്‍ത്തകള് വരെ പ്രചരിച്ചു.\nRead more about: andrea jermiah tamil film tamil movie tamil cinema ആന്‍ഡ്രിയ ജെര്‍മിയ തമിഴ് സിനിമ\nAndrea's next film is 'She'. This film is to be full of 15 lip-lock kiss scenes of Siddharth and Andrea. Andrea said, 'Lip-Lock kiss isanormal thing in real life and cinema.'


‘ആ മൊമെന്റോ ടേബിളിൽ വച്ചിട്ടുണ്ട്, ഇത്തവണ ചുമരിൽ ഇരിക്കുന്ന അച്ഛന്റെ ഫോട്ടോയ്ക്ക് താഴെ’! ഹൃദയത്തില് തൊടും ഈ കുറിപ്പ് | seetha lakshmi fb post about her father\nTuesday 18 June 2019 12:57 PM IST : By സ്വന്തം ലേഖകൻ\n‘ആ മൊമെന്റോ ടേബിളിൽ വച്ചിട്ടുണ്ട്, ഇത്തവണ ചുമരിൽ ഇരിക്കുന്ന അച്ഛന്റെ ഫോട്ടോയ്ക്ക് താഴെ’! ഹൃദയത്തില് തൊടും ഈ കുറിപ്പ്\nTuesday 18 June 2019 12:57 PM IST\nഹൃദയത്തിൽ തൊടുന്ന കുറിപ്പുമായി ചലച്ചിത്ര പ്രവർത്തകയായ സീതാ ലക്ഷ്മി. മരണത്തിലേക്കു കടന്നു പോയ അച്ഛനെക്കുറിച്ച് സീതയെഴുതിയ വികാരനിർഭരമായ ഈ ചെറു കുറിപ്പ് നേർത്ത നൊമ്പരത്തോടെയല്ലാതെ വായിച്ചു തീർക്കുവാനാകില്ല.\n‘ഇന്നും പതിവു പോലെ ഞാൻ അതു ടേബിളിൽ വച്ചിട്ടുണ്ട്. ഇത്തവണ ചുമരിൽ ഇരിക്കുന്ന അച്ഛന്റെ ഫോട്ടോയ്ക്ക് താഴെ ആണെന്നു മാത്രം. രാവിലെ ആ മൊമെന്റോ എടുത്തു നോക്കി ‘‘ചീരു, ഇതു ഇവിടെ വയ്ക്കാം’’ എന്നു പറയാൻ അച്ഛൻ ഇല്ലേലും... ഇത് അച്ഛനുള്ളതാ...’ സീത കുറിച്ചു.\nപ്രശസ്ത രാഷ്ട്രീയ, സാംസ്കാരിക പ്രവർത്തകനായിരുന്നു സീതയുടെ അച്ഛൻ മൂത്തേടത് വേണുഗോപാൽ. ജൂൺ രണ്ടിന് എറണാകുളത്തു വച്ചാണ് അദ്ദേഹം നിര്യാതനായത്. അമേച്വർ നാടകങ്ങളിൽ ശ്രദ്ധേയനായിരുന്ന അദ്ദേഹം മികച്ച ഗാന രചയിതാവുമായിരുന്നു. പ്രശസ്ത സംഗീത സംവിധായകൻ ജോൺസൻ ആദ്യമായി സംഗീത സംവിധാനം ചെയ്ത ‘ഭഗവതി ക്ഷേത്ര നടയിൽ...’ എന്ന ലളിത ഗാനത്തിന്റെ രചയിതാവ് വേണു ആണ്. തൃശൂരിലെ കലാ-സാംസ്കാരിക പ്രവർത്തകരിൽ ഒരിക്കലും മറക്കാനാകാത്ത വ്യക്തിയാണ് വേണു.\nസീതാ ലക്ഷ്മിയുടെ ഫെയ്സ്ബുക്ക് പോസ്റ്റ്:\nഓരോ സിനിമയുടെയും വിജയാഘോഷം കഴിഞ്ഞു എനിക്കു കിട്ടുന്ന മൊമെന്റോ കാണാൻ ഞാൻ വരുന്നതും കാത്തു കൊച്ചു കുട്ടിയുടെ ആകാംഷയോടെ ഇരിക്കുന്ന ഒരാൾ എന്റെ അച്ഛൻ ആയിരുന്നു.. പരിപാടി കഴിഞ്ഞു വൈകി എത്തുന്ന ഞാൻ മൊമെന്റോ ഹാളിലെ ടേബിളിൽ വെക്കും.. പിറ്റേ ദിവസം അച്ഛൻ ആദ്യം നോക്കുന്നത് അതായിരിക്കും എന്നു എനിക്കു അറിയാം.. എന്റെ പേരോ, കമ്പനിയുടെ പേരോ മാറ്റം ഒന്നും ഇല്ലേലും അച്ഛൻ അടിമുടി അതിനെ ഒന്നു പരിശോധിക്കും.. എന്നിട്ടു അതിനെ വീട്ടിൽ വരുന്ന എല്ലാവരും കാണാൻ പാകത്തിന് എവിടേലും വെക്കും... അതാണ് അച്ഛന്റെ പതിവ്... നാളെ രാവിലെ അതു എടുത്തു നോക്കാനോ, വെക്കാനോ അച്ഛൻ ഇല്ല എന്നു എനിക്കു അറിയാമെങ്കിലും ഇന്നും പതിവ് പോലെ ഞാൻ അതു ടേബിളിൽ വെച്ചിട്ടുണ്ട്... ഇത്തവണ ചുമരിൽ ഇരിക്കുന്ന അച്ഛന്റെ ഫോട്ടോയ്ക്ക് താഴെ ആണെന്ന് മാത്രം... രാവിലെ ആ മൊമെന്റോ എടുത്തു നോക്കി "ചീരു" (അച്ഛൻ വിളിച്ചിരുന്നത് അങ്ങനെയാണ്) 'ഇതു ഇവിടെ വയ്ക്കാം' എന്നു പറയാൻ അച്ഛൻ ഇല്ലേലും.. ? ഇതു അച്ഛനുള്ളതാ ❤ Acha, this is for you.. The one who never ever questioned my decisions and never stopped me ?


🌄🌄പുസ്തകദർശനം🌄🌄 – നീല മഷിപ്പേന – ഭാഗം-4 | Malayali Manasu\nHome Books 🌄🌄പുസ്തകദർശനം🌄🌄 – നീല മഷിപ്പേന – ഭാഗം-4\n🌄🌄പുസ്തകദർശനം🌄🌄 – നീല മഷിപ്പേന – ഭാഗം-4\nപുറത്തെ ഒച്ചപ്പാടുകൾ അല്ലാതെ എന്താണ് സംഭവിക്കുന്നതെന്ന് മനസ്സിലായില്ല. ഏതായാലും ഇതൊന്നും എൻ്റെ സന്തോഷത്തെ കൊടുത്താൻ പോകുന്നില്ല.\nഞാൻ സ്ഥടികഗോളത്തിനുള്ളിലെ വെള്ളിനക്ഷത്രത്തെ നോക്കിക്കൊണ്ടിരിക്കുകയാണ്. പുറത്തെ നിലവിളി ശബ്ദം ശക്തമായി. ഒരു സ്ത്രീ ആർത്തട്ടഹസിച്ചു കൊണ്ട് തലമുടി വലിച്ചു പറിക്കുന്നു.. എതിർവശത്തായി സൈനീക യൂണിഫോം ധരിച്ച രണ്ടു പേരും സാദാ വസ്ത്രം ധരിച്ച രണ്ടു പേരും. എല്ലാവരുടെയും കയ്യിൽ കൂറ്റൻ ആയുധങ്ങൾ. കടും ചാരനിറമുള്ളവ. രണ്ടു പുരുഷന്മാരുടെ പാദങ്ങൾക്കരികിൽ കുത്തിയിരുന്ന് നിലവിളിക്കുകയാണ് ആ സ്ത്രീ.മറ്റ് രണ്ടാളുകൾ ചേർന്ന് ഒരു ചെറുപ്പക്കാരൻ്റെ കോട്ടൻ ജാക്കറ്റ് ഊരി അയാളുടെ തലയിൽ ചുറ്റിപിടിക്കുന്നു.. കൈയിലിരുന്ന തോക്കിൻ്റെ പാത്തി കൊണ്ട് അവരിലൊരാൾ ചെറുപ്പക്കാരനെ ഇടിക്കൻ തുടങ്ങി..\nജീവിതത്തിൽ ആദ്യമായ ട്ടാ ഞങ്ങൾ ഇങ്ങനെയൊരു കാഴ്ച കാണുന്നത്\nനിശ്ശബ്ദരായി ഞങ്ങൾ ആ ദയനീയ കാഴ്ച കണ്ടു നിലത്ത് വീണു കിടക്കുന്ന മെലിഞ്ഞ ചെറുപ്പക്കാരൻ പട്ടാളക്കാരുടെ കാലടികളിൽ പെട്ടു പോയ പന്ത് കണക്കെ ആയി മാറിയിരിക്കുന്നു. അയാൾ ഒച്ചത്തിൽ നിലവിളിക്കുന്നുണ്ടായിരുന്നു. കൂടെ ഉണ്ടായിരുന്ന സ്ത്രീബോധംകെട്ട് നിലത്തു വീണു.ഇതു കണ്ട് കുറച്ചു സ്ത്രീകൾ മുന്നോട്ട് വന്ന് ചെറുപ്പക്കാരനെ മർദ്ദിക്കുന്നതൊന്ന് നിർത്താമോ എന്ന് അപേക്ഷിച്ചു. എന്നാൽ അതൊന്നും കേൾക്കാതെ പട്ടാളക്കാർ അയാളെ വലിച്ചിഴച്ചു തുടങ്ങി.\nചെറുപ്പക്കാരൻ്റെ ശിരസ്സ് തൂങ്ങി കിടക്കുകയാണ്. കണ്ണുകൾ അടച്ചു തുറക്കുന്നു. ഒന്നും മിണ്ടുന്നില്ല. വേറേ രണ്ടാളുകൾ വന്ന് അയാളെ എടുത്തു കൊണ്ടുപോകാൻ ശ്രമിക്കുന്നു. രണ്ടാളുകൾ കൈയ്യിലും രണ്ടാളുകൾ കാലിലും പിടിച്ചിരിക്കുന്നു.\nഅടുത്തുള്ള വാഹനത്തിൻ്റെ ഡിക്കി തുറന്ന ശേഷം അവർ ചെറുപ്പക്കാരനെ അതിനുള്ളിലേക്ക് വലിച്ചെറിഞ്ഞു.. അയാളുടെ ഉറക്കെയുള്ള നിലവിളി കേൾക്കുന്നതിനിടയിൽ അവർ ഡിക്കി വലിച്ചടച്ചു. വിചിത്രമായ മറ്റെന്തോ ശബ്ദം കൂടി കേട്ടു.\nസിവിലിയൻ വസ്ത്രം ധരിച്ച ഒരു തടിയനായ മനുഷ്യൻ ചെറുപ്പക്കാരൻ്റെ തിരിച്ചറിയൽ കാർഡിൽ നോക്കി അലറുന്നു. പിന്നീടയാളും കൂട്ടരും വാഹനത്തിൽ കയറി എങ്ങോട്ടോ ഓടിച്ചു പോയി.\nശ്വാസമടക്കിപ്പിടിച്ചിരിക്കയാണ് എല്ലാവരും. ഒരു മണിക്കൂർ കഴിഞ്ഞിട്ടായിരുന്നു ചെക് പോസ്റ്റിലെ റീമയുടെ ബസിൻ്റെ ഊഴം\nഉമ്മ റീമയോട് പേടിക്കേണ്ട മോളേ എന്നു പറഞ്ഞു കൊണ്ടിരുന്നു. റീമയ്ക്ക് ശരിക്കും പേടിയൊന്നും തോന്നിയിരുന്നില്ല. മുന്നിൽ തെളിഞ്ഞ കാഴ്ചകൾ കണ്ണുകളിലൂടെ ഒപ്പിയെടുക്കാൻ ശ്രമിക്കുകയായിരുന്നു റീമ.\nബസിനുള്ളിലേക്ക് ഒരു പട്ടാളക്കാരൻ കയറി വന്നു .റീമ അയാളെ നോക്കി ചിരിച്ചു അയാളും പുഞ്ചിരിച്ചു. എന്നാൽ റീമ തല കുലുക്കുന്നതു കണ്ടപ്പോൾ അയാൾ ഒച്ചവച്ചു..താനൊരു മാനസീക രേഗിയായ കുട്ടിയാണെന്ന് ഉമ്മ അയാളോട് പറഞ്ഞു.. തിരിച്ചറിയൽ കാർഡുകൾ വാങ്ങിച്ച് പേരുകൾ കൃത്യമായി വായിച്ചറിഞ്ഞു.ജനാലയിലൂടെ ബസിന് പുറത്തേക്ക് ചാടാനായെങ്കിലെന്ന് റീമയുടെ മനസ്സ് കൊതിച്ചു..\nഎന്നാൽ അതിനു പകരം റീമ നാവ് വായിൽ നിന്ന് പുറത്തേക്കിട്ടു.നാവ് പുറത്തേക്കിട്ടതും ഉമ്മ തൻ്റെ വായ പൊത്തിപ്പിടിച്ചു അതോടെ റീമ ഒച്ച വയ്ക്കാൻ തുടങ്ങി. പട്ടാളക്കാരൻ തൻ്റെ കയ്യിലിരുന്ന തോക്കിൻ്റെ കുഴൽ തങ്ങൾക്കു നേരേ ചൂണ്ടിയതു കണ്ടപ്പോൾ വല്ലാത്ത ഭയം തോന്നി. അയാൾക്കൊപ്പം വന്ന പട്ടാളക്കരൻ ഞങ്ങളെ വെറുതെ വിടാനും മാന്യമായി പെരുമാറാനും ആവശ്യപ്പെട്ടു.. പിന്നീടയാൾ ഞങ്ങളുടെ ബസിന് കടന്നു പോകാനുള്ള അനുവാദം തന്നു..\nരണ്ടാമത്തെ ചെക് പോസ്റ്റിലേക്കുള്ള യാത്രയിലാണ് റോഡിലൂടെ നീങ്ങുന്ന യുദ്ധടാങ്ക് കാണാനിടയായത്. റീമ ആദ്യമായിട്ടായിരുന്നു ടാങ്ക് കാണുന്നതെങ്കിലും എല്ലാം സാധാരണ നടക്കുന്നതു പോലെയാണ് ആളുകളൊക്കെ കണ്ടിരിക്കുന്നത്.. താൻ അവസാനമായി പുറത്തിറങ്ങിയത് രണ്ടു വർഷം മുൻപായിരുന്നു എന്ന് റീമ ഓർത്തെടുത്തു.ഉമ്മയ്ക്കൊപ്പം തനാബുൽ ചന്തയിലേക്ക് പോയത് റീമ ഓർത്തു.ഈ ചന്തയെ അലസന്മാരുടെ ചന്തയെന്നാണ് ആളുകൾ വിളിച്ചിരുന്നത്.. പാചകം ചെയ്യാൻ പാകത്തിന് വൃത്തിയാക്കിയ പച്ചക്കറികൾ ഉമ്മ ഇന്ന ചന്തയിൽ കൊണ്ടുവന്ന് വില്ലനക്കാർക്ക് നൽകുമായിരുന്നു. അതിൽ നിന്ന് കിട്ടുന്ന വരുമാനമുപയോഗിച്ചാണ് സഹോദരന് ദമാസ്ക്കസ് യൂണിവേഴ്സിറ്റിയിൽ പഠിക്കാൻ വേണ്ട ചെലവുകൾക്ക് പണം കണ്ടെത്തിയിരുന്നത്.\nസമ്മർ സ്ക്വാഷും ഉരുളക്കിഴങ്ങും വഴുതനയും പാഴ്സലി ഇലകളും കാരറ്റുമൊക്കെ പാചകം ചെയ്യാൻ പരുവത്തിന് വൃത്തിയാക്കിയെടുക്കും. പട്ടാണിപ്പയറും ഇതുപോലെ വൃത്തിയാക്കും. ഇതിനിടയിൽ കുറച്ച് കഴിക്കും, കുറച്ചെണ്ണം ഒളിപ്പിച്ചു വയ്ക്കും. കുറച്ചെണ്ണ മുപയോഗിച്ച് വളയുണ്ടാക്കും. ലിപ്സ്റ്റിക് ഉപയോഗിച്ച് നിറം നൽകും. അങ്ങനെ ഒരു ദിവസം കിടക്കയ്ക്ക് അരികിൽ ഇരുന്ന തടിപ്പെട്ടിക്കടിയിൽ നിന്ന് പുഴുക്കൾ ഇഴഞ്ഞു വരുന്നത് ഉമ്മയുടെ കണ്ണിൽപ്പെട്ടു.ഉമ്മ സാധനങ്ങൾ മാറ്റി നോക്കിയപ്പോൾ കണ്ടത് പയറുകൾ ഉപയോഗിച്ച് ഉണ്ടാക്കിയ ചുവന്ന വളകൾ അഴുകി കറുത്ത പുഴുവരിച്ച കാഴ്ചയായിരുന്നു.. പെട്ടിയിൽ പുഴുക്കളെ കണ്ട് ഉമ്മറീമയെ അടിക്കാൻ തുടങ്ങി. ബോധം കെടുന്നതു വരെ ഉമ്മ അടിച്ചു.പിന്നെ പൊട്ടിക്കരഞ്ഞുകൊണ്ട് ഉമ്മ തൻ്റെ വിധിയേയും അനുഭവിച്ചുകൊണ്ടിരിക്കുന്ന ജീവിതയാതനകളെയും പഴിക്കാൻ തുടങ്ങി.\nPrevious articleജി മലയിൽ എഴുതിയ “മരണത്തിന്റെ വിഷമുള്ള്” (പുസ്തക പരിചയം)\nNext article■■കൈയൊപ്പ് പതിച്ചവർ ■■ വിവികെ . വാലത്ത് മാഷിന്റെ ഇളയ പുത്രൻ സോക്രട്ടീസ് കെ വാലത്ത് .


കർഷക സമരം; കർഷക താത്പര്യങ്ങൾക്ക് വിരുദ്ധമായി പ്രവർത്തിക്കാൻ താത്പര്യമില്ല; സുപ്രീംകോടതി നിയോഗിച്ച സമിതിയില് നിന്ന് ഭൂപീന്ദര് സിങ് മന് പിന്മാറി - Padavaal\nകർഷക സമരം; കർഷക താത്പര്യങ്ങൾക്ക് വിരുദ്ധമായി പ്രവർത്തിക്കാൻ താത്പര്യമില്ല; സുപ്രീംകോടതി നിയോഗിച്ച സമിതിയില് നിന്ന് ഭൂപീന്ദര് സിങ് മന് പിന്മാറി\nന്യൂഡൽഹി: കര്‍ഷകസമരത്തിന് പരിഹാരം കാണാന് സുപ്രീംകോടതി നിയോഗിച്ച നാലംഗ സമിതിയില് നിന്ന് ഭൂപീന്ദര് സിങ് മന് പിന്‍മാറി. കര്‍ഷക താല്‍പര്യങ്ങള്‍ക്ക് വിരുദ്ധമായി പ്രവര്‍ത്തിക്കാന് താത്പര്യമില്ലെന്ന് അദ്ദേഹം പറഞ്ഞു. പഞ്ചാബിന്റെയോ കര്‍ഷകരുടെയോ താത്പര്യങ്ങള്‍ക്ക് വിരുദ്ധമായി പ്രവര്‍ത്തിക്കാന് ആഗ്രഹിക്കുന്നില്ലെന്നും അദ്ദേഹം പ്രസ്താവനയില് അറിയിച്ചു. സുപ്രീംകോടതി നിയോഗിച്ച സമിതി അംഗങ്ങൾ നിയമങ്ങൾക്ക് അനുകൂലമായി നിലപാടെടുത്തവരാണെന്നും അതിനാൽ ചർച്ചയ്ക്കില്ലെന്നും കർഷക നേതാക്കൾ നേരത്തെ വ്യക്തമാക്കിയിരുന്നു.\nഒരു കർഷകനെന്ന നിലയിലും യൂണിയൻ നേതാവെന്ന നിലയിലും കര്‍ഷക സംഘടനകളിലും പൊതുജനങ്ങളിലും പൊതുവെ നിലനില്‍ക്കുന്ന വികാരങ്ങളും ആശങ്കകളും കണക്കിലെടുത്ത് പഞ്ചാബിന്റെയും കര്‍ഷകരുടേയും താത്പര്യങ്ങളില് വിട്ടുവീഴ്ച ചെയ്യാതിരിക്കാന് വേണ്ടി ഈ സ്‌ഥാനത്ത് നിന്ന് രാജി വയ്ക്കുകയാണെന്ന് പ്രസ്താവനയിൽ പറഞ്ഞു.\nഭൂപീന്ദര് സിങ് മന് കഴിഞ്ഞമാസം ഒരു സംഘവുമായി കേന്ദ്ര കൃഷിമന്ത്രിയെ കണ്ട് ചില ഭേദഗതികളോടെ നിയമം നടപ്പാക്കണമെന്ന് ആവശ്യപ്പെടുകയും ചെയ്തിരുന്നു. ഭാരതീയ കിസാന് യൂണിയന്, അഖിലേന്ത്യാ കിസാന് കോ-ഓര്‍ഡിനേഷന് കമ്മിറ്റി എന്നിവയുടെ ദേശീയ പ്രസിഡന്റാണ് ഭൂപീന്ദര് സിങ് മന്. ഇദ്ദേഹമടക്കം സുപ്രീംകോടതി രൂപീകരിച്ച സമതിയിലെ നാല് പേരും പുതിയ കാര്‍ഷിക നിയമങ്ങളെ അനുകൂലിക്കുന്നവരാണെന്ന് കര്‍ഷകര് ആരോപിച്ചിരുന്നു. സമിതിയുമായി സഹകരിക്കില്ലെന്ന് സമരംചെയ്യുന്ന കര്‍ഷക സംഘടനകള് നേരത്തെ വ്യക്തമാക്കിയിരുന്നു.\nഇന്റര്‍നാഷണല് ഫുഡ് പോളിസി റിസര്‍ച്ച് ഇന്‍സ്റ്റിറ്റ്യൂട്ടിന്റെ സൗത്ത് ഏഷ്യാ ഡയറക്ടറും കാര്‍ഷിക സാമ്പത്തിക വിദഗ്ധനുമായ ഡോ. പ്രമോദ് കുമാര് ജോഷി, കാര്‍ഷിക സാമ്പത്തിക വിദഗ്ധന് അശോക് ഗുലാത്തി, ഷേത്കാരി സംഘടനയുടെ പ്രസിഡന്റ് അനില് ഘന്‍വാത് എന്നിവരാണ് സമിതിയിലെ അംഗങ്ങള്. പുതിയ കാർഷിക നിയമങ്ങൾ നടപ്പാക്കുന്നത് കർഷകരുടെ പ്രതിഷേധം കണക്കിലെടുത്ത് സുപ്രീംകോടതി സ്റ്റേ ചെയ്തിരുന്നു. തുടർന്നാണ് കർഷകരുടെ പ്രശ്‌നങ്ങൾ പഠിക്കാൻ നാലംഗ സമിതിയെ നിയോഗിച്ചത്.\nTags: agriculture bill, bhupinder singh mann, Committee, farmers bill, farmers protest, farmers strike, quits\nകടം കേറി മുടിയുന്ന കേരളം: സംസ്ഥാനത്തെ കടം മുകളിലേക്ക്, വളര്‍ച്ച താഴേക്ക്, തളര്‍ന്ന് കൃഷി, 2020 ലെ സാമ്പത്തിക സര്‍വേ റിപ്പോര്‍ട്ട് സഭയില്\nമദ്യവില വര്‍ധനവിന്റെ പേരില് നൂറ് കോടിയുടെ അഴിമതി; തിരഞ്ഞെടുപ്പ് ഫണ്ട് സ്വരൂപിക്കാനുള്ള ഡീലാണിത്; മദ്യമുതലാളിമാര്‍ക്ക് പ്രതിമാസം 120 കോടിയുടെ ലാഭം; ഈ ഇടപാടില് സിപിഎമ്മിന് എന്തുകിട്ടിയെന്ന് വ്യക്തമാക്കണമെന്ന് രമേശ് ചെന്നിത്തല


October 25, 2020 394 views0\nആത്മീയവും ഭൗതികവുമായ തലത്തില് മനുഷ്യ സമൂഹത്തെ പുരോഗതിയുടേയും വികസനത്തിന്‍റെയും പാതയിലേക്ക് നയിക്കാന് കാലാന്തരങ്ങളായി നിയോഗിക്കപ്പെട്ടവരായിരുന്നു പ്രവാചകന്മാര്. ആ പ്രവാചക ശൃംഗലയിലെ അവസാന കണ്ണിയായിരുന്നു പ്രവാചകന് മുഹമ്മദ് നബി (സ). പ്രവാചകത്വ പദവി ലഭിച്ചതിന് ശേഷം മക്കയിലും മദീനയിലുമായി നീണ്ട 23 വര്‍ഷക്കാലം അദ്ദേഹം പ്രവര്‍ത്തനനിരതനായത് മനുഷ്യ സമൂഹത്തിന്‍റെ എല്ലാ തലത്തിലുമുള്ള വികസനം ലക്ഷ്യംവെച്ച് കൊണ്ടായിരുന്നു.\nവികസനം എന്ന വാക്ക് ഏറെ വിവാദമായ ഒരു ലോകത്താണ് നാം ജീവിക്കുന്നത്. ഭൗതികമായ ഉപഭോഗത്തെ മാത്രം അടിസ്ഥാനപ്പെടുത്തിയുള്ള ജീവിത നിലവാരമാണ് പൊതുവെ ഇന്ന് വികസനം കൊണ്ട് അര്‍ത്ഥമാക്കുന്നത്. മനുഷ്യ ജീവിതത്തിന് ആവശ്യമായ ഭൗതിക സജ്ജീകരണങ്ങളുടെ അനന്തമായ സാധ്യതകള് കണ്ടത്തുകയും ആര്‍ത്തിപൂണ്ട അതിന്‍റെ ഉപയോഗം ഇന്ന് വലിയ വെല്ല്വിളികള് ഉയര്‍ത്തികൊണ്ടിരിക്കുന്നു. എന്നാല് കാലത്തിനനുസരിച്ച വികസനം കൂടാതെ മനുഷ്യ സമൂഹത്തിന് മുന്നോട്ട് കുതിക്കുവാനും സാധ്യമല്ല.\nഇത്തരമൊരു സാഹചര്യത്തില് മാനവിക വികസനത്തിനായി മുഹമ്മദ് നബി (സ) നിര്‍വ്വഹിച്ച മഹത്തായ പ്രവൃത്തനങ്ങള് എന്തായിരുന്നു? താന് നേതൃത്വം നല്‍കിയ സമൂഹത്തിന് പ്രവാചകന് നല്‍കിയ വികസന മാതൃകകള് ഏതൊക്കെയാണ്? പ്രവാചകന് നിര്‍വ്വഹിച്ച മഹത്തായ ആ കര്‍ത്യവ്യങ്ങളെ രണ്ടായി വിഭജിക്കാം. ഒന്ന് വ്യക്തിപരമായി ജനങ്ങളെ പരിവര്‍ത്തിപ്പിക്കുന്നതിന്‍റെ ഭാഗമായി ആശയതലത്തില് അദ്ദേഹം നിര്‍വ്വഹിച്ചിരുന്ന ദൗത്യം. ഏകദൈവത്വം (സൃഷ്ടാവായ ദൈവത്തിനുള്ള സമ്പൂര്‍ണ്ണ സമര്‍പ്പണം), പാരത്രിക ജീവിതം (മനുഷ്യ പ്രവൃത്തനങ്ങള്‍ക്ക് കണക്ക് ബോധിപ്പിക്കേണ്ടി വരുമെന്ന വിചാരം), പ്രവാചകത്വം (ദൈവദൂതനെ പിന്‍പറ്റല്) എന്നീ തൃമാന വിശ്വാസങ്ങള് കൊണ്ട് മനുഷ്യ ഹൃദയങ്ങളെ സംസ്കരിച്ച് അമൃദ് സ്വഭാവമുള്ള ഒരു പറ്റം മനുഷ്യ സമൂഹത്തെ സൃഷ്ടിക്കാന് ചുരുങ്ങിയ കാലം കൊണ്ട് അദ്ദേഹത്തിന് സാധിച്ചു.\nരണ്ടാമതായി മനുഷ്യന്‍റെ സാമൂഹ്യ ആവിശ്യങ്ങള് പരിഗണിച്ച് കൊണ്ട് പ്രവാചകന് ആവിഷ്കരിച്ച വികസന മാതൃകകള്. ഇസ്ലാമിക ജീവിത വീക്ഷണത്തില് ഇത് രണ്ടും പരസ്പരം പൂരകങ്ങളാണ്. വ്യക്തി സംസ്കരണത്തെയും ആത്മീയതയേയും അവഗണിച്ച് കൊണ്ട് സാമൂഹ്യ വികസന പ്രവൃത്തനങ്ങള്‍ക്കൊ മറിച്ചൊ പ്രസക്തിയില്ല. മനുഷ്യ സമൂഹത്തിന്‍റെ സമഗ്ര പുരോഗതിക്ക് അവ രണ്ടും അനിവാര്യമാണ്. ഒരു പക്ഷിയുടെ ഇരു ചിറകുകള് പോലെ. മൈക്കിള് ഹാര്‍ട്ട് അദ്ദേഹത്തിന്‍റെ The 100: A Ranking of the most Influential Persons in History എന്ന വ്യാഖ്യാത ഗ്രന്ഥത്തില് എക്കാലത്തേയും ഏറ്റവും സ്വാധീനിച്ച നൂറ് പേരില് പ്രഥമ സ്ഥാനം പ്രവാചകന്ന് നല്‍കാനുള്ള കാരണമായി അദ്ദേഹം എഴുതിയത് ആത്മീയമായും ഭൗതികമായും പരമോന്നത വിജയം വരിച്ച ചരിത്രത്തിലെ ഏക വ്യക്തി അദ്ദേഹമായിരുന്നു എന്നത് കൊണ്ടാണ്. He was the only man in history who was supremely successful on both the religious and secular levels.\nAlso read: അർറഹീഖുൽ മഖ്തൂം: സ്വഫിയുർ റഹ്മാൻ മുബാറക് പൂരി\nസാധാരണക്കാരുടെ ജീവിതാവസ്ഥകള് മെച്ചപ്പെടുത്തുകയാണ് വികസനം കൊണ്ട് അര്‍ത്ഥമാക്കുന്നത്. ഐക്യരാഷ്ട്ര സഭയുടെ (UNDP) മാനവിക വികസന സൂചികയില് ഉള്‍പ്പെടുന്ന നാല് സുപ്രധാന മേഖലകളാണ് സാമൂഹികം,വിദ്യാഭ്യാസം,സാമ്പത്തികം,രാഷ്ട്രീയം. ഈ നാല് മേഖലയിലെ ഉന്നമനത്തിന് വേണ്ടിയായിരുന്നു അവിടന്ന് കഠിനാധ്വാനം ചെയ്തിരുന്നതെന്ന് ഇന്ന് വിലയിരുത്തുമ്പോള് നിസ്സംശയം വ്യക്തമാവുന്നു.\nനാല്‍പതാം വയസ്സില് പ്രവാചകത്വപദവി ലഭിക്കുന്നതിന് മുമ്പ് തന്നെ മക്കയിലെ സാമൂഹ്യ വികസന പ്രവൃത്തനങ്ങളില് സജീവമായി ഇടപ്പെട്ട ഒരു പൊതുസമ്മതനായ ജനസേവകനായിരുന്നു മുഹമ്മദ്. കാലപ്പഴക്കം സൃഷ്ടിച്ച ജീര്‍ണ്ണതയും ശക്തമായ വെള്ളപൊക്കത്തെ തുടര്‍ന്നുണ്ടായ കേട്പാടുകളും തീര്‍ക്കാന് വിശുദ്ധ കഅ്ബാലയത്തിന്‍റെ പുനര്‍നിര്‍മ്മാണം അനിവാര്യമായിത്തീര്‍ന്ന കാലം. കഅ്ബയുടെ ഏറ്റവും പ്രധാന ഘടകമായ ഹജറുല് അസ്വദ് പ്രതിഷ്ടിക്കുന്ന കാര്യത്തില് ആ ജനത ഒരു ആഭ്യന്തര യുദ്ധത്തിന്‍റെ വക്കിലെത്തിയപ്പോള് പരിഹാരത്തിന് അവര് തെരെഞ്ഞെടുത്തത് മുഹമ്മദിനെയായിരുന്നു. അദ്ദേഹം അവരോട് ഒരു വിരിപ്പ് കൊണ്ട് വരാന് ആവശ്യപ്പെടുകയും ആ വിരപ്പില് ഹജറുല് അസ്വദ് എടുത്തുവെച്ച് ഗോത്രനായകന്മാരെല്ലാം അതിന്‍റെ അറ്റം പിടിക്കാന് ആവശ്യപ്പെട്ടു. അവരത് കൊണ്ട് വന്നപ്പോള് അദ്ദേഹം തന്‍റെ കൈകൊണ്ടെടുത്ത് അതിന്‍രെ സ്ഥാനത്ത് സ്ഥാപിച്ചു. ഒരു ആഭ്യന്തര യുദ്ധത്തില് നിന്നും തന്ത്രപൂര്‍വ്വം അവരെ രക്ഷിക്കുകയായിരുന്നു അദ്ദേഹം.\nപാവപ്പെട്ടവരുടേയും അനാഥകളുടേയും അഭയ കേന്ദ്രമായിരുന്നു മുഹമ്മദ്. അബൂജഹ്ല് എന്ന ഗോത്ര പ്രമാണി അനാഥയുടെ ഭൂമി അന്യാധീനമായി കൈവശപ്പെടുത്തിയപ്പോള്,അത് തിരിച്ച് നല്‍കാന് ആവശ്യപ്പെടാനുള്ള ആര്‍ജ്ജവം കാണിച്ച പ്രവാചകനായിരുന്നു അദ്ദേഹം. ഗോതമ്പ് ചുമലിലേറ്റി പാവപ്പെട്ട സ്ത്രീയെ സഹായിക്കുകയും ഒരു ജൂത സ്ത്രീ രോഗിണിയായി കിടന്നപ്പോള് അവരെ സന്ദര്‍ശിച്ചതും സാമൂഹ്യ വികസനത്തിന്‍റെ നല്ല മാതൃകകളായി കണക്കാക്കാം.\nAlso read: മുഹമ്മദ് നബി എല്ലാം തികഞ്ഞ മനുഷ്യന്- 5\nമക്കയിലെ പ്രബോധന കാലയളവില് ഇത്തരിലുള്ള നിരവധി സാമൂഹ്യ സേവനങ്ങള് നിര്‍വ്വഹിച്ചിരുന്ന പ്രവാചകന് മദീനയിലെ ഭരണസാരഥിയായപ്പോള് വികസന പ്രവൃത്തനങ്ങളുടെ പുതിയ മേഖലകള് കണ്ടത്തുകയാണുണ്ടായത്. മക്കയില് നിന്ന് പലായനം ചെയ്ത് മദീനയിലേക്ക് എത്തിയ നിമിഷം മുതല് മരണം വരേയും വിശ്രമമന്യേ അദ്ദേഹം കര്‍മ്മ നിരതനായി.\nമദീനയില് ആദ്യമായി ചെയ്ത മഹത് കൃത്യം ആരാധനാകര്‍മ്മങ്ങള് നിര്‍വ്വഹിക്കുന്നതിനും സാമൂഹ്യമായ ഒത്തുചേരലിനും വേണ്ടി പള്ളി നിര്‍മ്മിക്കുകയായിരുന്നു. വിജ്ഞാന പരിപോഷണത്തിന്‍റെ ഭാഗമായി അക്കാലത്ത് മദീന എന്ന കൊച്ചു നഗരത്തില് ഒമ്പത് പാഠശാലകള് സ്ഥാപിച്ചു. അഹ് ലുസ്സുഫ എന്ന പേരിലാണ് പഠിതാക്കള് അറിയപ്പെടുന്നത്. കൂടാതെ പൗരാണിക നാഗരികതയുടെ മടിത്തൊട്ടിലായ ചൈനയില് പോയി വിജ്ഞാനം ആര്‍ജ്ജിക്കാന് അനുയായികളെ പ്രേരിപ്പിച്ചു. ആ ജനതയുടെ വിദ്യാഭ്യാസ വികസനത്തില് ഈ പ്രവൃര്‍ത്തനങ്ങളെല്ലാം ചെലുത്തിയ സ്വധീനം അപാരമായിരുന്നു.\nദാരിദ്ര്യ നിര്‍മ്മാര്‍ജ്ജനത്തിന് സക്കാത്ത് ഫണ്ടുകള് ഫലപ്രദമായി ഉപയോഗപ്പെടുത്തി. യാചകന്മാരെ നിരുല്‍സാഹപ്പെടുത്തി എന്ന് മാത്രമല്ല സ്വയം തൊഴിലിനുള്ള വഴി കാണിച്ചുകൊടുത്തു. യാചിക്കാന് വന്ന ഒരാളോട് വീട്ടിലുള്ളസാധനങ്ങള് വിറ്റ് വിറക് വെട്ടി ജോലി ചെയ്ത് ഉപജീവനം നേടാന് ആവശ്യപ്പെട്ടകാര്യം പ്രസിദ്ധമാണ്. തരിശ് ഭൂമി കൃഷി ചെയ്താല് അതിന്‍റെ ഉടമാവകാശം കര്‍ഷകനാണെന്ന് നബി (സ) പ്രഖ്യാപിച്ചത് ഭൂപരിഷ്കരണ നിയമങ്ങളുടെ ചരിത്രത്തില് അപൂര്‍വ്വ സംഭവാമാണ്. രാജ്യത്തിന്‍റെ അതിര്‍ത്ഥിയില് ചുങ്കം പിരിക്കാനുള്ള പഴയകാല ചൗകികള് പ്രവാചകന് എടുത്തു കളഞ്ഞത് വ്യവസായ-വാണിജ്യ രംഗത്തെ സജീവമാക്കാന് സഹായകമായി.\nഒരു ഭരണാധികാരി എന്ന നിലയില് ചെറുതും വലുതുമായ 27 ല് പരം ജൈത്രയാത്രകളിലും യദ്ധങ്ങളിലും അദ്ദേഹം നേരിട്ടുള്ള പങ്കാളിത്തം വഹിച്ചു. ബദ് ർ യുദ്ധത്തില് ബന്ദികളാക്കപ്പെട്ട 70 തടവുകാരുടെ മോചനത്തിന് വേണ്ടി പ്രവാചകന് ആവശ്യപ്പെട്ടത് പത്ത് മുസ്ലിം കുട്ടികളെ എഴുത്തും വായനയും പഠിപ്പിച്ചാല് അയാളെ സ്വതന്ത്രമാക്കാം എന്നായിരുന്നു. തടവുകാരുടെ ചരിത്രത്തില് അതിന് മുമ്പോ ശേഷമൊ ഇത്തരമൊരു സംഭവം ഒരിക്കലും ആവര്‍ത്തിച്ചിരിക്കാന് ഇടയില്ല. അധ്യാപകര് അമുസ്ലിംങ്ങളും വിദ്യാര്‍ത്ഥികള് എല്ലാം മുസ്ലിങ്ങളുമായ ആദ്യ വിദ്യാലയവും ഇതായിരിക്കാമെന്ന് ചരിത്രകാരന്മാര് രേഖപ്പെടുത്തുന്നു.\nസമാധാനപരമായ സഹവര്‍ത്തിത്തതിന് വേണ്ടി വിത്യസ്ത വിഭാഗങ്ങളുമായി പ്രവാചകന് ഉടമ്പടിയുണ്ടാക്കി. രാഷ്ട്രയീ ശാക്തീകരണത്തിന് സാമൂഹ്യ സഹവര്‍ത്തിത്തം കൂടിയേ തീരൂ എന്ന് അദ്ദേഹം മനസ്സിലാക്കി. കരാര് ലംഘകരേയും രാജ്യത്തെ അക്രമിക്കാന് വന്ന ശത്രുക്കളേയും തുല്യ നാണയത്തില് തിരിച്ചടിച്ചു. ആ നിലയില് നിരവധി യുദ്ധങ്ങള്‍ക്കും നീണ്ട പോരാട്ടങ്ങള്‍ക്കും പ്രവാചകന് നേതൃത്വം നല്‍കിയത് ഇന്നും നിലക്കാത്ത വിവാദങ്ങാളാണ്.\nഖന്തഖ് യുദ്ധത്തിന്‍റെ മുന്നോടിയായി പ്രവാചകന് കിടങ്ങ് കുഴിച്ച് കൊണ്ടിരിക്കെ ഒരാള് വന്ന് വിശപ്പ് സഹിക്കാന് കഴിയാതെ തന്‍റെ വയറ്റില് കല്ല് വച്ച് കെട്ടിയ കാര്യം പറഞ്ഞപ്പോള്, നബി (സ) താന് ധരിച്ച കുപ്പായം ഉയര്‍ത്തി കാണിച്ചു. രണ്ട് കല്ലായിരുന്നു അദ്ദേഹം വയറ്റില് കെട്ടിയിരുന്നത്. ഒരുകാലത്തെ കാടുകളും പൊന്തകളും നിറഞ്ഞ ശുചിത്വമില്ലാത്ത പ്രദേശമായിരുന്നു മദീന. ഇത് കാരണം മക്കയില് നിന്ന് അഭയാര്‍ത്ഥികളായി എത്തിയവരെ രോഗം ബാധിക്കാന് തുടങ്ങി. പ്രവാചകന് അതിനെ വൃത്തിയുള്ള നഗരമാക്കി മാറ്റാന് അവരോട് ആവശ്യപ്പെട്ടു.\nAlso read: മുഹമ്മദ് നബി എല്ലാം തികഞ്ഞ മനുഷ്യന്- 6\nമദീനയിലെ വെള്ളക്ഷാമം പരിഹരിക്കാന് നബിയുടെ സ്വന്തം മേല് നോട്ടത്തില് 50 ല് പരം കിണറുകള് കുഴിച്ചു. കിണറുകള് കുഴിച്ച് ദാനം ചെയ്യാന് അനുയായികളെ അദ്ദേഹം പ്രേരിപ്പിച്ചു. അങ്ങനെയാണ് അനുചരന്മാരായ ഉസ്മാന്‍റെ കിണറും അലിയുടെ കിണറൊക്കെ ഉണ്ടാവുന്നത്. മദീനയുടെ സുരക്ഷക്ക് വേണ്ടി കര്‍ശന സംവിധാനങ്ങള് ഏര്‍പ്പെടുത്തി ശത്രുക്കളെ പോലും അമ്പരിപ്പിച്ചു. കളവ്,ചതി,വഞ്ചന എല്ലാം ഇല്ലായ്മ ചെയ്തു.\nസാമൂഹ്യ തിന്മകളുടെ വിപാടനത്തിന് ക്രമസമാധാനം നടപ്പാക്കി. മദ്യപാനം,ചൂതാട്ടം,വ്യഭിചാരം തുടങ്ങിയ തിന്മകളെ സമൂഹത്തില് നിന്ന് വിപാടനം ചെയ്തു. ഇസ്ലാമിക സമൂഹത്തില് ഒരിക്കലും തിരിച്ച് വരാന് കഴിയാത്ത വിധം ഗോത്രമഹിമയും ഉഛനീചത്വവും ഇല്ലാതാക്കി. സ്ത്രീ ശാക്തീകരണത്തിലും പരിതസ്ഥിതിയുടെ കാര്യത്തിലും വളരെ ജാഗരൂകമായ നിലപാടായിരുന്നു പ്രവാചകന് സ്വീകരിച്ചിരുന്നത്. യുദ്ധത്തിലും സമാധാനത്തിലും വൃക്ഷലതാതികള് വെട്ടരുതെന്നും പരിക്കേല്‍പിക്കരുതെന്നും ജീവജാലങ്ങളെ ഉപദ്രവിക്കരുതെന്നും അദ്ദേഹം കര്‍ശന നിര്‍ദ്ദേശം നല്‍കുകയും നടപ്പാക്കുകയും ചെയ്തു. സ്ത്രീകള്‍ക്ക് സ്വത്തവകാശവും പെണ്‍കുഞ്ഞുങ്ങളെ കുഴിച്ചുമൂടുന്ന ജാഹിലി സമ്പ്രദായത്തിന് അദ്ദേഹം അറുതി വരുത്തി.\nസര്‍വ്വോപരി ഒരു രാഷ്ട്ര നേതാവെന്ന നിലയില് ശിഥിലമായ അറേബ്യയെ ശക്തവും ഭദ്രവുമായ നിലയില് അദ്ദേഹം ഏകീകരിച്ചു. പരസ്പരം കലഹപ്രോക്തമായ ഔസ്-ഖസ്റജ് ഗോത്രങ്ങള്‍ക്കിടയില് സാഹോദര്യ ബന്ധം സ്ഥാപിച്ചു. മക്കയില് നിന്ന് വന്ന മുഹാജിര് വിഭാഗത്തെയും മദീനയിലെ സ്വദേശികളായ അന്‍സാറുകളേയും സൗഹാർധത്തിന്‍റെ കണ്ണികളില് കോര്‍ത്തിണക്കി. വിവിധ മത വിഭാഗങ്ങളെ രമ്യതയിലും ഐക്യത്തിലും വിളക്കി എടുത്തു. ഹുദൈബിയാ സന്ധിയും അഖ്ബാ ഉടമ്പടിയും പ്രവാചകന്‍റെ എക്കാലത്തേയും മികവാര്‍ന്ന ദീര്‍ഘകാല നയതന്ത്രജഞതയുടെ നിദര്‍ശനമായി നിലകൊള്ളുന്നു. ഒരു നേതാവെന്ന നിലയില് തനിക്ക് ശേഷമുള്ള നാല് തലമുറകളെ നേതൃനിരയിലേക്ക് വളര്‍ത്തികൊണ്ട് വന്നു.\nAlso read: ‘സീറത്തെ സർവ്വറെ ആലം’: സയ്യിദ് മൗദൂദി\nഇത്തരത്തിലുള്ള ഐതിഹാസിക വികസന പ്രവര്‍ത്തനങ്ങള്‍കൊണ്ട് ചരിത്രത്തെ ധന്യമാക്കിയ പ്രവാചകനായിരുന്നു മുഹമ്മദ് നബി (സ). ഒരു രാഷ്ട്രത്തിന്‍റെ നിര്‍മ്മാണത്തില് അവിടത്തെ മാനവിക വികസനം നിര്‍ണ്ണായകമായ പങ്കാണ് വഹിക്കുന്നതെന്ന കാര്യത്തില് സംശയമില്ല. നല്ലൊരു ജീവിതം നയിക്കാനുള്ള പാവപ്പെട്ട ജനവിഭാഗങ്ങുളുടെ അഭിലാഷം – അത് വിദ്യാഭ്യാസപരമായാലും സാമ്പത്തികമായാലും സാമൂഹ്യമായാലും രാഷ്ട്രീയമായാലും – സാക്ഷാല്‍കരിക്കാന് പ്രവാചകന്‍റെ മേല് വിവരിച്ച പ്രവര്‍ത്തനങ്ങള് കൊണ്ട് സാധ്യമായി. അങ്ങനെ ചുരുങ്ങിയ കാലം കൊണ്ട് സമാധാനവും സമൃദ്ധിയും ഐശ്വര്യവുമുള്ള ഒരു വികസിത സമൂഹത്തെ സൃഷ്ടിക്കാന് പ്രവാചകന് സാധിച്ചു.\nപ്രവാചകനില് നിങ്ങള്‍ക്ക് ഉത്തമ മാതൃകയുണ്ട് എന്ന് ഖുര്‍ആന് പറയുമ്പോള് മാനവിക വികസനത്തിലും നമുക്ക് അദ്ദേഹത്തത്തില് മാതൃക കണ്ടത്തൊന് കഴിയും. മനുഷ്യ സമൂഹത്തിന്‍റെ പിന്നോക്കാവസ്ഥക്ക് മാറ്റം വരുത്താന് ആഗ്രഹിക്കുന്നവര് ആത്മീയതയില് ഊന്നി സദ്ഗുണ സമ്പന്നരായ വ്യക്തികളെ വളര്‍ത്തുന്നതോടൊപ്പം ഈ അടിസ്ഥാന സൂചിക മുമ്പില് വെച്ച് പ്രവൃത്തിക്കുകയും ചെയ്യേണ്ടതാണ്. ആത്മീയവും ഭൗതികവുമായ ഈ സന്തുലിത സമന്വയത്തിന്‍റെ അഭാവത്തില് നാം ചെയ്യുന്ന പ്രവൃര്‍ത്തനങ്ങള് ഒഴുക്കിലെ നീര്‍കുമിളകള് മാത്രം. അതാണ് ലോകത്ത് ഇന്ന് സംഭവിച്ച് കൊണ്ടിരിക്കുന്ന ഏറ്റവും വലിയ ദുര്യോഗവും.


രാശ്മിക മന്ദാനയും വിജയ് ദേവരകൊണ്ടയും ഡേറ്റിംഗിലാണോ? നടിയുടെ മറുപടി ഇങ്ങനെ! - Malayalam Filmibeat\nഅര്‍ജുന് റെഡ്ഡിയിലൂടെ തന്നെിന്ത്യയുടെ ഹരമായി മാറിയ വിജയ് ദേവരകൊണ്ടയുടെ പുതിയ സിനിമയായ ഡിയര് കോമ്രഡിന് മികച്ച പ്രതികരണമായിരുന്നു ലഭിച്ചത്. ഭാഷാഭേദമന്യേ ശക്തമായ പിന്തുണയാണ് അദ്ദേഹത്തിന് ലഭിച്ചുകൊണ്ടിരിക്കുന്നത്. സിനിമയുടെ പ്രമോഷനുമായി ബന്ധപ്പെട്ട് കൊച്ചിയിലെത്തിയപ്പോള് അദ്ദേഹത്തെ കാണാനായി താരങ്ങളും തിരക്കിട്ടിരുന്നു. അദ്ദേഹത്തിനൊപ്പമുള്ള ചിത്രം പങ്കുവെച്ച് നിരവധി പേരാണ് എത്തിയതും. ചിത്രത്തില് നായികയായി വേഷമിട്ട രാശ്മിക മന്ദാനയും കേരളത്തിലേക്ക് എത്തിയിരുന്നു.\nഓണ്‍സ്‌ക്രീനില് മികച്ച കെമിസ്ട്രി പുറത്തെടുത്ത ഇരുവരും ഓണ്‍സ്‌ക്രീനിലും ഒരുമിക്കുന്നുവെന്ന തരത്തിലുള്ള പ്രചാരണങ്ങള് നേരത്തെ തന്നെ പുറത്തുവന്നിരുന്നു. ജീവിതത്തിലും ഇരുവരും ഒരുമിച്ചിരുന്നുവെങ്കില് എന്നായിരുന്നു ആരാധകര് ചോദിച്ചത്. അടുത്തിടെ മിര്‍ച്ചി 95 ന് നല്‍കിയ അഭിമുഖത്തില് ഈ ചോദ്യവും താരത്തിന് നേരെ ഉയര്‍ന്നിരുന്നു. കൃത്യമായ മറുപടിയായിരുന്നു താരം നല്‍കിയത്. സുഹൃത്തുക്കളാണ് തങ്ങളെന്നും അതിനും അപ്പുറത്തുള്ള ബന്ധമൊന്നുമില്ലെന്നുമായിരുന്നു രാശ്മിക പറഞ്ഞത്.\nജീവിതത്തിലും ഇരുവരും ഒരുമിക്കുമെന്ന പ്രതീക്ഷിച്ചവരെ സംബന്ധിച്ചിടത്തോളം നിരാശപ്പെടുത്തുന്ന വാര്‍ത്തയാണിത്. ഇവരുടെ ഓഫ് സ്‌ക്രീന് കെമിസ്ട്രിക്ക് ഗംഭീര സ്വീകാര്യത ലഭിച്ചതോടെയാണ് ഇരുവരും പ്രണയത്തിലാണെന്ന പ്രചാരണങ്ങള് ശക്തമായത്. രക്ഷിത് ഷെട്ടിയുമായുള്ള പ്രണയത്തെക്കുറിച്ച് ചോദിച്ച മാധ്യമപ്രവര്‍ത്തകന് കൃത്യമായ മറുപടി നല്‍കിയത് വിജയ് ദേവരകൊണ്ടയായിരുന്നു. അനാവശ്യ ചോദ്യങ്ങളില് നിന്നും താരത്തെ രക്ഷിച്ചത് വിജയ് യായിരുന്നു.\nRead more about: vijay devarakonda rashmika mandanna വിജയ് ദേവരകൊണ്ട രശ്മിക മന്ദാന\nRashmika Mandanna's reply about Dating with Dear Comrade Costar Vijay Deverakonda


Novel Archives - Page 16 of 19 - Sathyadeepam\nആയുഷ്ക്കാലം – അദ്ധ്യായം 25\n“റോബിന് പുതിയ കമ്പനിയിലെ വിശേഷങ്ങള് പറയൂ” – ജെയ്സി റോബിന്‍റെ അടുത്തുന്നവന്നിരുന്നു പറഞ്ഞു. റോബിന് പുതിയ കമ്പനിയില് ജോലിക്കു ചേര്‍ന്നിട്ട് ഒരാഴ്ച കഴിഞ്ഞിരുന്നു. “ജെയ്സി നമ്മള്‍ക്കറിയാവുന്ന ഐടി കമ്പനികളുമായി\nജോസ് ആന്‍റണി “റോബിന്, രാവിലെ ഒരിടംവരെ പോകണം. നീ റെഡിയായി വരൂ”- ശ്രീനിവാസന് റോബിനെ ഫോണില് വിളിച്ചു പറഞ്ഞു. ശ്രീനിവാസന് അങ്കിളിനെ കണ്ടു ജോലിക്കാര്യം പ റഞ്ഞിട്ട് ഒരാഴ്ച കഴിഞ്ഞിരുന്നു. അന്ന് അദ്ദേഹം പറഞ്ഞു: “റോബിന് ന�


ഭർത്താവ് മോഷണക്കേസിൽ അറസ്റ്റിലായി, യുവതി ജീവനൊടുക്കി - 24 News Live\nHome Special ഭർത്താവ് മോഷണക്കേസിൽ അറസ്റ്റിലായി, യുവതി ജീവനൊടുക്കി\nഭർത്താവ് മോഷണക്കേസിൽ അറസ്റ്റിലായി, യുവതി ജീവനൊടുക്കി\nഉപ്പുതറ: ഭർത്താവ് മോഷണക്കേസിൽ അറസ്റ്റിലായതിന് പിന്നാലെ യുവതി ജീവനൊടുക്കി. പാറശാല മുരിയങ്കര ഭാഗത്ത് കുവരക്കുവിള വീട്ടിൽ സജുവിന്റെ ഭാര്യ ബിന്ദു(40)വിനെയാണ് വാടക വീടിനുള്ളിൽ ചൊവ്വാഴ്ച വൈകിട്ട് തൂങ്ങി മരിച്ചനിലയിൽ കണ്ടെത്തിയത്. ചൊവ്വാഴ്ച മകനോട് ടിവി കണ്ടോളാൻ പറഞ്ഞശേഷം മുറിക്കുള്ളിൽ കയറി കതകടച്ചായിരുന്നു ബിന്ദു ജീവനൊടുക്കിയത്. മൊെബെൽ ഫോൺ ബെല്ലടിച്ചിട്ടും അമ്മ ഫോൺ എടുക്കാത്തതോടെ മകൻ അയൽവീട്ടിലെത്തി വിവരം അറിയിച്ചു. സമീപവാസികളെത്തിയപ്പോഴാണ് ബിന്ദുവിനെ തൂങ്ങി മരിച്ചനിലയിൽ കണ്ടെത്തിയത്.\nസ്‌കൂട്ടറിലെത്തി വീട്ടമ്മയുടെ മാല മോഷ്ടിച്ച കേസിൽ സജുവിനെ പൊൻകുന്നം പോലീസ് അറസ്റ്റ് ചെയ്തിരുന്നു. ഏലപ്പാറയിൽ തെളിവെടുപ്പിനു കൊണ്ടുവന്നപ്പോഴാണ് ഭർത്താവ് അറസ്റ്റിലായ വിവരം ബിന്ദു അറിഞ്ഞത്. ദമ്പതികളുടെ പന്ത്രണ്ടു വയസുള്ള കുട്ടിയോട് അമ്മ മരിച്ച വിവരം പറഞ്ഞിട്ടില്ല. ചൈൽഡ് ലൈൻ ഏറ്റെടുത്ത കുട്ടിയെ ബിന്ദുവിന്റെ സംസ്‌കാരത്തിനുശേഷം സംരക്ഷണകേന്ദ്രത്തിലേക്കു മാറ്റും.\nമൃതദേഹം കോവിഡ് പരിശോധനയ്ക്ക് വിധേയമാക്കിയ ശേഷം പോസ്റ്റ്മോർട്ടം നടത്തി സംസ്‌കരിക്കും. പ്രണയിച്ചു വിവാഹിതരായതിനാൽ മൃതദേഹം ഏറ്റുവാങ്ങാൻ ബന്ധുക്കളെത്തിയേക്കില്ലെന്ന് പോലീസ് അറിയിച്ചു.\npolice arrested husband wife committed suicide\nPrevious articleകേരളത്തിൽ ഇന്ന് 5537 പേർക്ക് കോവിഡ്-19, 4683 പേർക്ക് സമ്പർക്കത്തിലൂടെ രോഗം\nNext articleബ്രിട്ടനിൽ കോവിഡ് ബാധിച്ച് യുവ മലയാളി ഡോക്ടർ മരിച്ചു


ഉപദേശം.. ഹാ ! എത്ര രസമുള്ള സംഗതി …….. Sivan Mannayam | i Vartha\nHome എഴുത്തുപുര ഉപദേശം.. ഹാ ! എത്ര രസമുള്ള സംഗതി …….. Sivan Mannayam\nഉപദേശം.. ഹാ ! എത്ര രസമുള്ള സംഗതി …….. Sivan Mannayam\nPosted By: editoron: October 05, 2019 In: എഴുത്തുപുരNo Comments\nസുന്ദരനത് ഒരു പുതുമയായിരുന്നു. ആദ്യമായിട്ടാണിങ്ങനെ…. റമ്മിനെ വെല്ലാൻ ഒരു വൈറസ് .. ബാക്ടീരിയ .. ഫംഗസ് .. വിശ്വസിക്കാൻ പറ്റുന്നില്ല. കലികാലം!\nനാട്ടിലെ ഡോക്ടർ സർവ രോഗസംഹാരകൻ, സർവശ്രീ കൊള്ളക്കാരൻ കുമാർ ജിയുടെ ഒറ്റമുറി ക്ലിനിക്കിലെത്തിയ സുന്ദരനോട് കുമാർജി പറഞ്ഞത് അത്ര സുന്ദരമല്ലാത്ത വാക്കുകളായിരുന്നു. അതിപ്രകാരം: പോയി രക്തം ടെസ്റ്റ് ചെയ്തിട്ടുവാ…\nപറയുമ്പം പറയുമ്പം രക്തം ടെസ്റ്റ് ചെയ്യാൻ താനെന്താ രക്തം കായ്ക്കുന്ന മരമോ? സുന്ദരനീ ചിന്ത ഡോക്ടറോട് മൊഴിഞ്ഞില്ല. കുത്തിവച്ച് കൊന്ന് കളഞ്ഞാലോ? (സാധാരണക്കാരുടെ അധോലോക നായകൻമാരാകുന്നു ഡോക്ടേഴ്സ് ….!)\nരക്തം ടെസ്റ്റ് ചെയ്ത റിസൾട്ടുമായി അഭിമാനപുരസരമെത്തിയ സുന്ദരനോട് ഡോക്ടർ ചോദിച്ചു “അടിക്കുമോ?”\nമദ്യം … മദ്യത്തെ .. മദ്യത്തെ ..ത്തെ..?\n(സുന്ദരൻ തല ചൊറിഞ്ഞു കൊണ്ട് )\nവല്ലപ്പോഴും… ഹി ഹി.. സാറ് തന്നാൽ .. കൈയിൽ ഉണ്ടോ…? തര്വോ…?\nഇതെന്നാടോ ബാറോ …? ഗ്ർർ.. (ഡോക്‌ടേഴ്സ് ആൻഗ്രി – ഒരു മഹാരോഗം)\nഅല്ല… eഡാക്ടർ അടിക്കുമോന്ന് ചോദിച്ചു.. തന്നാകുടിക്കും.. എനിക്ക് വലിയവർ ചെറിയവറൊന്നുമില്ല.. തുല്യരാ എല്ലാരും…\nഞാൻ കുടിക്കുമെന്ന് തന്നോരാടാ പറഞ്ഞേ..?എടാ.. കോപ്പാ .. റിസൾട്ടിൽ നീ മദ്യപനാണ് എന്ന് കാണിക്കുന്നു… അതാ!\nവല്ലപ്പോഴുമല്ല.. എല്ലായ്പോഴും… തന്റെ രക്തത്തിൽ ‘EsR ‘കൂടുതലാ..\nയു എസ് സാ റോ…? സാധ്യതയില്ല.ഞാൻ കോൺഗ്രസാ… US A ആയിരിക്കും..\nഉവ്വാ… സോവിയറ്റ് യൂണിയന്റെ കള്ളക്കളി .. അല്ലാതെന്താ… ഇവർ മെഷീനിലും കേറിയോ?ഇനി ഞാനെന്ത് ചെയ്യണം?\nകുടിക്കരുത്… മദ്യം മനുഷ്യനെ മയക്കുന്ന ‘കറുപ്പാണ് ‘\nആരാ ഈ അസംബന്ധം പറഞ്ഞത് ?\nമദ്യം കറുപ്പാണെന്ന്… റം കറുപ്പാ… സമ്മതിച്ചു. പക്ഷേ എല്ലാ മദ്യവും കറുപ്പല്ല. ബ്രാൻഡിയും വിസ്കിയും ഗോൾഡ് നിറമാ.. കേട്ടിട്ടില്ലേ ഗോൾഡ് നെപ്പോളിയൻ എന്ന് …!\nമദ്യം വിഷമാണെന്നാടോ കോപ്പേ … അതിന്റെ മീനിങ് .\nഅപ്പോ.. എലിവിഷത്തിന് പകരം മദ്യം വച്ചാൽ മതിയോ? എലി ചാകുമോ?\nതന്നോട് തർക്കിക്കാൻ ഞാനില്ല…\nഈ.. പത്താം ക്ലാസ് കാരനോട് ജയിക്കാൻ കെല്പില്ലാത്ത സാറ് എന്ത് mbbs ആ പഠിച്ചത്? ആ ഡിഗ്രിയിൽ എനിക്ക് സംശയമുണ്ട്.\nഎടോ.. മദ്യം ലിവറിനെ കാർന്ന് തിന്നും. നിന്റെ ആരോഗ്യം ക്ഷയിക്കും.ശാരീരികാരോഗ്യം മാത്രമല്ല, മാനസികാരോഗ്യവും. നീ സംശയാലുവാകും.. വയലന്റാകും .. നീ നശിക്കും.. കൂടെ നിന്റെ കുടുംബവും സമൂഹവും നശിക്കും. കാലിൽത്തൊട്ട് വന്ദിച്ച് പറയുകയാണ് “നേരെയാക്”\nഡോക്ടർ ങ്ങനെ പറയുമ്പോ… ഞാൻ നിശ്ചയിച്ചു സർ .. ഇനി കുടിക്കുന്നില്ല….\nഗുഡ്.. സുന്ദരാ ഗുഡ്..\nഅങ്ങനെ സുന്ദരൻ കുടി നിർത്തി, മാസങ്ങളോളം. ഭാര്യക്ക് സന്തോഷം കുടുംബത്തിന് സന്തോഷം ആകെ സന്തോഷം. സന്തോഷത്തിന്റെ ഒരു തലകുത്തി കളി!\nമാസങ്ങൾ കഴിഞ്ഞ് എവർഗ്രീൻ ( മാസങ്ങളോളം പച്ച, നെവർ ഡ്രിങ്ക്…. ദാറ്റ് ഈസ് പച്ചവെള്ളം കൊടുത്താലും നോ താങ്ക്സ് എന്ന് പറയുന്ന സ്വഭാവ സവിശേഷതസ്വന്തമായ) സുന്ദരൻ യാദൃശ്ചികാ ഒരു ബാറിൽ കയറി, തന്റെ സുഹൃത്തിനെത്തേടി. അപ്പോൾ അവിടെ വച്ച് കണ്ടു, ആരെ, ഡോക്ടർ കുമാർജിയെ ..\nസുന്ദരന് അതിയായ ദേഷ്യം വന്നു..\nഅദ്ദേഹം ഡോക്ടറോട് ഇങ്ങനെ അരുളി:\nമദ്യം വിഷമല്ലേ ഡോക്ടർ ..?\nഅഴെ … താനാഴാ..\nതാനാഴാ.. തന്നാഴാ.. ബ്ലഡി ഫുൾ..\nഎന്താഴാ … ആരാഴാ.. എന്ന് ഡോ:കുമാർ ജി.\nഎടാ.. എന്റെ കൈയിൽ ഇപ്പോൾ107 3474567 രൂപയുടെ ഉപദേശങ്ങളുണ്ട്.പല പ്രായ ത്തിൽ കിട്ടിയത്… തനിക്ക് വേണോ? പകുതി വിലക്ക് തരാം. തനിക്കാർക്കെങ്കിലും കൊടുക്കാമല്ലോ…സുന്ദരൻ അലറി.\nസ്വന്തം ജീവിതത്തിൽ പ്രാവർത്തികമാക്കാൻ കഴിയാത്തതിനെ ഉപദേശത്തിന്റെ പരിധിയിൽ കൊണ്ടുവരരുതെന്ന് .. മനസിലായാ…\nഉവ്വ.. ഉവ്വ.. താനാഴാ..\nനിന്റെ അപ്പൻ .. മനസിലാഴാ..?\nമനസിലാഴി .. സീ യു .. കം എഗൈൻ..താങ്ക് യൂ ..അൺനോൻ മാ…മാ.. ൻ\nസുന്ദരൻ ഡോക്ടറെ തഴഞ്ഞ് മുന്നോട്ട് നടന്നു.പിന്നെ ഒരു പാട് കുടിച്ചു\nരാത്രി വൈകി വീട്ടിൽ അഴിഞ്ഞ് കുഴഞ്ഞാടിയെത്തി നമ്മുടെ സുന്ദരൻ.\nഭാര്യ ചോദിച്ചു: നിങ്ങൾ വീണ്ടും ..?\nഅതെ മിസ് ഭാര്യ.. ഞാൻ വീണ്ടും കുടിച്ചു. എന്നോട് കുടി നിർത്താൻ പറഞ്ഞ ഡോക്ടർ കുടിക്കുന്നത് ഞാനിന്ന് കണ്ടു… അപ്പോ, മദ്യം വിഷമല്ല. വെറുതെ പറയുന്നതാ. മദ്യനിരോധനക്കാരടെ പൈസ വാങ്ങിക്കോണ്ട് ആ ഡോക്ടർ കള്ളം പറയുന്നതാ.. അല്ലെങ്കിൽ അങ്ങേര് കുടിക്ക്യോ…?\nഞാൻ കുടിക്കുന്നത് ചേട്ടൻ കണ്ടിട്ടുണ്ടോ?\nഅപ്പം ഞാൻ പറഞ്ഞാ കേക്കാമോ?\nമദ്യം ദോഷമാ.. ചേട്ടനിനി കുടിക്കരുത്..\nനീ ദോഷമെന്ന് പറഞ്ഞാൽ തീർച്ചയായും ദോഷമായിരിക്കും. കാരണം നീ കുടിക്കില്ല. കുടിക്കാത്തവർ പറഞ്ഞാൽ ഞാൻ അനുസരിക്കും. ഞാനിനി കുടിക്കില്ല..സത്യം. ഇനി ഒരു കാര്യം ചോദിക്കട്ടെ..\nഞാൻ പറഞ്ഞാൽ അനുസരിക്ക്യോ…?\nഎന്ത് പറഞ്ഞാലും അനുസരിക്കും .. ഞാൻ പറഞ്ഞ്, കുടി നിർത്താൻ തീരുമാനിച്ച ആളല്ലേ .. പറ..\nഞാൻ പരദൂഷണം പറയ്യോ കൺമണീ..\nഅപ്പോ.. എനിക്ക് ഉപദേശിക്കാമല്ലോ..\nനീയിനി പരദൂഷണം പറയരുത്… അത് നിർത്താൻ നിനക്ക് പറ്റ്വോ.. ഒരഭ്യർത്ഥനയാ..\nപോ മനുഷ്യാ അവിടുന്ന്.. നിങ്ങൾ വേണമെങ്കിൽ കുടിച്ചോ.. ശല്യമുണ്ടാക്കാതിരുന്നാൽ മതി…!!\nഅക്ഷരദേവി ….. പട്ടം ശ്രീദേവിനായർ\nകണ്ടു ഞാന് നിന്നെ ഞാന് കണ്ടു …….. ജീ ആര് കവിയൂര്


രഞ്ജി ട്രോഫി നവംബര് 16 മുതല്; ആഭ്യന്തര ക്രിക്കറ്റ് ടൂര്‍ണമെന്റുകളുടെ തീയതി പ്രഖ്യാപിച്ച് ബിസിസിഐ\n2021-22 സീസണിലെ ആഭ്യന്തര ക്രിക്കറ്റ് ടൂര്‍ണമെന്റുകളുടെ തീയതി പ്രഖ്യാപിച്ച് ബിസിസിഐ. ഈ വര്‍ഷം സെപ്റ്റംബറിലാണ് പുതിയ സീസണ് ആരംഭിക്കുന്നത്. കൊവിഡിനെ തുടര്‍ന്ന് രഞ്ജി ട്രോഫിയടക്കം കഴിഞ്ഞ വര്‍ഷം ഉപേക്ഷിച്ചിരുന്നു.\nഈ വര്‍ഷത്തെ ആദ്യ ആഭ്യന്തര ടൂര്‍ണമെന്റ് സീനിയര് വനിതകളുടെ ഏകദിന ലീഗായിരിക്കും. സെപ്റ്റംബർ 21നാണ് ഇതാരംഭിക്കുന്നത്. പിന്നാലെ സീനിയര് വനിതകളുടെ ഏകദിന ചാലഞ്ചര് ട്രോഫിയും നടക്കും. സയ്ദ് മുഷ്താഖ് അലി ടി20 ടൂര്‍ണമെന്റായിരിക്കും പുരുഷ ക്രിക്കറ്റര്‍മാരുടെ ആദ്യ ചാമ്പ്യൻഷിപ്പ്. ഒക്ടോബര് 20 മുതലാണ് മുഷ്താഖ് അലി ട്രോഫി. ഫൈനല് നവംബര് 12നായിരിക്കും.\nരഞ്ജി ട്രോഫി 2021 ഫെബ്രുവരിയിലായിരിക്കും തുടങ്ങുക. മൂന്നു മാസത്തെ ദൈര്‍ഘ്യമുള്ളതാണ് ടൂര്‍ണമെന്റ്. നവംബര് 21 മുതല് 2022 ഫെബ്രുവരി 19 വരെയായിരിക്കും രഞ്ജി ട്രോഫി. വിജയ് ഹസാരെ ട്രോഫി 2022 ഫെബ്രുവരി 23 മുതൽ 2022 മാർച്ച് 26 വരെയും നടക്കും. ആകെ മൊത്തം 2127 മത്സരങ്ങൾ ഈ സീസണിൽ ഉണ്ടാകും.\nRead more on: BCCI | cricket | Ranji Trophy


Kerala Floods Prisoners Gave 14 Lakh to Chief Ministers Disaster Relief FUnd പ്രളയക്കെടുതി നേരിടാൻ തടവുകാർ നൽകിയത് 14 ലക്ഷം; തുക വേതനത്തിൽ നിന്ന്\nKerala Floods Prisoners Gave 14 Lakh To Chief Ministers Disaster Relief Fund\nപ്രളയക്കെടുതി നേരിടാൻ തടവുകാർ നൽകിയത് 14 ലക്ഷം; തുക വേതനത്തിൽ നിന്ന്\nജയിൽ ഡിജിപി ആർ.ശ്രീലേഖ ഈ തുക മുഖ്യമന്ത്രിക്ക് കൈമാറും\nതിരുവനന്തപുരം: കേരളം നേരിട്ട ചരിത്രത്തിലെ ഏറ്റവും വലിയ പ്രളയക്കെടുതിയിൽ 25000 കോടിയോളം രൂപയുടെ നഷ്ടമാണ് ഉണ്ടായിരിക്കുന്നത്. ലോകത്താകമാനമുളള മലയാളികളോട് സാമ്പത്തിക സഹായം ചോദിച്ചിരിക്കുകയാണ് മുഖ്യമന്ത്രി.\nമലയാളികളോട് ഒരു മാസത്തെ വേതനമാണ് മുഖ്യമന്ത്രി ചോദിച്ചത്. ഇതിനോടകം 1032 കോടി രൂപയാണ് മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവനയായി എത്തിയിരിക്കുന്നത്. ഇന്ന് മാത്രം 1.52 കോടി രൂപയാണ് സംഭാവനയായി ലഭിച്ചത്.\nഇതുവരെ ഇ പേയ്മെന്റ് വഴി 150.15 കോടിയും യുപിഐ പോലുളള സംവിധാനങ്ങൾ വഴി 46.04 കോടിയും ക്യാഷ്, ചെക്ക്, ആർടിജിഎസ് എന്നിവയിലൂടെ 835.86 കോടി രൂപയുമാണ് ലഭിച്ചത്. ഇന്ന് ലഭിച്ച ദുരിതാശ്വാസ നിധിയിലേക്കുളള സംഭാവനയിൽ ഏറ്റവും പ്രധാനം സംസ്ഥാനത്തെ തടവുകാരിൽ നിന്നുളളതാണ്.\nവിവിധ കുറ്റകൃത്യങ്ങളിൽ പെട്ട് സംസ്ഥാനത്തെ ജയിലുകളിൽ കഴിയുന്ന തടവുകാരിൽ നിന്ന് 14 ലക്ഷം രൂപയാണ് മുഖ്യമന്ത്രിയുടെ ദുരിതാശ്വാസ നിധിയിലേക്ക് പിരിച്ചിരിക്കുന്നത്. ജയിൽ മേധാവി ആർ.ശ്രീലേഖ തുക ഇന്ന് മുഖ്യമന്ത്രി പിണറായി വിജയന് കൈമാറും. ഏറ്റവും കൂടുതൽ സംഭാവന കണ്ണൂർ സെൻട്രൽ ജയിലിൽ നിന്നാണ്. നാലര ലക്ഷം രൂപയാണ് കണ്ണൂർ സെൻട്രൽ ജയിലിൽ നിന്ന് സംഭാവനയായി പിരിച്ചിരിക്കുന്നത്.\nസംസ്ഥാനത്ത് 483 പേരുടെ മരണത്തിനും 25000 കോടിയിലേറെ രൂപയുടെ നാശനഷ്ടത്തിനും കാരണമായ പ്രളയത്തിന് ശേഷം കേരളം പുനർനിർമ്മിക്കാൻ സഹായം തേടി സംസ്ഥാന മന്ത്രിമാർ വിദേശരാജ്യങ്ങളിലേക്ക് പോകാൻ തീരുമാനിച്ചിട്ടുണ്ട്. പ്രളയത്തിൽ തകർന്ന കേരളത്തിന്റെ പുനർനിർമ്മാണത്തിനുളള സാമ്പത്തിക സഹായം തേടിയാണ് ഈ യാത്ര.\nമന്ത്രിമാരുടെയും മുതിർന്ന ഗവ. സെക്രട്ടറിമാരുടെയും നേതൃത്വത്തിലുള്ള സംഘം, മലയാളികൾ ധാരാളമുളള യുഎഇ, ഒമാൻ, ബെഹ്റൈൻ, സൗദി അറേബ്യ, ഖത്തർ, കുവൈത്ത്, സിങ്കപ്പൂർ, മലേഷ്യ, ഓസ്ട്രേലിയ, ന്യൂസിലൻഡ്, യുകെ, ജർമ്മനി, യുഎസ്എ, കാനഡ എന്നിവിടങ്ങൾ സന്ദർശിക്കും.\nശബരിമല പമ്പയിൽ തകർന്നുപോയ പാലങ്ങളും റോഡുകളും കെട്ടിടങ്ങളും നിർമ്മിക്കാൻ ടാറ്റ പ്രൊജക്ട്സ് ലിമിറ്റഡിനെ ചുമതലപ്പെടുത്തി. നവംബർ 17 ന് മണ്ഡല മകരവിളക്ക് തുടങ്ങും മുൻപ് പണികൾ പൂർത്തീകരിക്കാനാണ് ശ്രമം. ഇതിന്റെ മേൽനോട്ട ചുമതല ചീഫ് സെക്രട്ടറി ടോം ജോസ് അദ്ധ്യക്ഷനായ ഉന്നതസമിതിക്ക് ഇന്നലെ ചേർന്ന മന്ത്രിസഭ യോഗം കൈമാറിയിരുന്നു.\nജില്ലകൾ കേന്ദ്രീകരിച്ച് ജനങ്ങളിൽ നിന്ന് മന്ത്രിമാരുടെ നേതൃത്വത്തിൽ നിന്ന് ധനസമാഹരണം നടത്താൻ നിശ്ചയിച്ചിട്ടുണ്ട്. സിബിഎസ്ഇ-ഐസിഎസ്ഇ വിദ്യാർത്ഥികളുടെ പക്കൽ നിന്നും പണം സമാഹരിക്കും. പ്രളയബാധിതർക്ക് വീട്ടുപകരണങ്ങൾ വാങ്ങാൻ കുടുംബശ്രീ വഴി ഒരുലക്ഷം രൂപ വരെ പലിശ രഹിത വായ്പ അനുവദിക്കും. ഇതിന്റെ പലിശ സർക്കാർ വഹിക്കും.\nവ്യാപാരസ്ഥാപനങ്ങൾ അടക്കമുളള ജീവനോപാധികൾ നഷ്ടമായവർക്ക് സർക്കാർ ഗ്യാരന്റിയിൽ 10 ലക്ഷം വായ്പ നൽകാനും ഇന്നലെ ചേർന്ന മന്ത്രിസഭാ യോഗം തീരുമാനിച്ചിട്ടുണ്ട്. കേന്ദ്രസർക്കാരിൽ നിന്ന് പ്രത്യേക പാക്കേജ് അനുവദിക്കപ്പെട്ടില്ലെങ്കിൽ സംസ്ഥാനത്തിന്റെ പുനർനിർമ്മാണത്തിന് മലയാളികൾ കൂടുതൽ കഠിനാദ്ധ്വാനം നടത്തേണ്ടി വന്നേക്കും.\nബിജെപിക്കെതിരെ പ്രാദേശിക പാര്‍ട്ടികള് ഒന്നിക്കുന്നു; കര്‍ണാടക-ആന്ധ്രാ മുഖ്യമന്ത്രിമാര് കൂടിക്കാഴ്ച നടത്തി


കണ്ണന്താനത്തിന്റെ ഭാര്യയെ ആക്രമിച്ചു, തലയിൽ 32 തുന്നലുകൾ! ഷീലയുടെ ത്യാഗത്തിന്റെ കഥ... | alphons kannanthanam talks about his wife and trolls. - Malayalam Oneindia\n13 min ago ട്രംപിനെ പേടിച്ച് മെക്‌സിക്കോ, 311 ഇന്ത്യക്കാരെ നാടുകടത്തി, അതിര്‍ത്തി സംരക്ഷിക്കും!!\n13 min ago ബംഗ്ലാദേശ് അതിർത്തി രക്ഷാസേനയുടെ വെടിയേറ്റ് ബിഎസ്എഫ് ജവാൻ കൊല്ലപ്പെട്ടു; ജാഗ്രതയോടെ ഇരു രാജ്യങ്ങളും\n50 min ago ഇന്ത്യക്ക് മുന്നില് മുട്ടുകുത്തി മലേഷ്യ...പാമോയിലില് ചര്‍ച്ച, കശ്മീരില് പിന്നോക്കം പോവും\nകണ്ണന്താനത്തിന്റെ ഭാര്യയെ ആക്രമിച്ചു, തലയിൽ 32 തുന്നലുകൾ! ഷീലയുടെ ത്യാഗത്തിന്റെ കഥ...\nPublished: December 15 2017, 17:36 [IST]\nദില്ലി: അൽഫോൻസ് കണ്ണന്താനം കേന്ദ്രമന്ത്രിയായി തിരഞ്ഞെടുക്കപ്പെട്ട സമയത്ത് അദ്ദേഹത്തിന്റെ ഭാര്യയായിരുന്നു സോഷ്യൽ മീഡിയയിലെ താരം. മാതൃഭൂമി ന്യൂസിന് നൽകിയ അഭിമുഖത്തിൽ ഷീല പറഞ്ഞ ഏതാനും ചില വാക്കുകൾ ഇന്നും ട്രെൻഡിംഗായി തുടരുകയാണ്.\nമുത്തലാഖ് ക്രിമിനൽ കുറ്റം; ബില്ലിന് കേന്ദ്ര മന്ത്രിസഭയുടെ അംഗീകാരം, ഇനി പാർലമെന്റിൽ...\nട്രാൻസ്ജെൻഡറുകൾ ശബരിമലയിൽ! സ്ത്രീകൾക്ക് മാത്രമല്ലേ വിലക്ക്? ആശയക്കുഴപ്പത്തിൽ ദേവസ്വം ബോർഡ്...\nകണ്ണന്താനം വിമാനമെടുത്ത് പോയതും, ഇപ്പോ നല്ല റിലാക്സേഷനുണ്ടെന്നുള്ളതും ട്രോളൻമാരുടെ പ്രധാനപ്പെട്ട 'ആയുധമാണ്'. ഇതിനു പിന്നാലെ കോമഡി ഷോകളിൽ ഷീലയെ അനുകരിക്കുന്നതും പതിവായി. എന്നാൽ ഇങ്ങനെ പരിഹസിക്കുന്നവർക്കൊന്നും തന്റെ ഭാര്യ അനുഭവിച്ച ത്യാഗങ്ങൾ അറിയില്ലെന്നാണ് കണ്ണന്താനം പറയുന്നത്.\nകോമഡി ഷോയിലും വീഡിയോകളിലും കൂളിങ് ഗ്ലാസും വച്ച് 'എന്റമ്മേ... റിലാക്സേഷനുണ്ട്' എന്നൊക്കെ പറയുന്ന പിള്ളേർക്ക് അറിയാമോ സമൂഹത്തിന് വേണ്ടി ഒരുപാട് ത്യാഗം സഹിച്ച ഒരാളെയാണ് കളിയാക്കുന്നത്? ഇതാണ് അൽഫോൻസ് കണ്ണന്താനത്തിന്റെ ചോദ്യം. തങ്ങളുടെ ജീവിതത്തിലുണ്ടായ ഒരു ദുരനുഭവം വിവരിച്ചാണ് കണ്ണന്താനം ഈ ചോദ്യമുന്നയിക്കുന്നത്.\nദില്ലി ഡെവലപ്പ്മെന്റ് അതോറിറ്റി കമ്മീഷണറായിരിക്കെയാണ് കണ്ണന്താനത്തിന്റെ ഭാര്യയ്ക്ക് നേരെ ആക്രമണമുണ്ടാകുന്നത്. ഈസ്റ്റ് ദില്ലിയിലെ ഒരു എംഎൽഎ അനധികൃതമായി പണിതിരുന്ന വീടുകൾ കണ്ണന്താനത്തിന്റെ നേതൃത്വത്തിൽ പൊളിച്ചുനീക്കിയിരുന്നു. പക്ഷേ, ഇതിന്റെ പേരിൽ അദ്ദേഹത്തിന്റെ ഭാര്യ ഷീലയാണ് ശരിക്കും അനുഭവിച്ചത്.\nവീട്ടിൽ കയറി വെട്ടി...\nഎംഎൽഎയുടെ ഗുണ്ടകൾ കണ്ണന്താനത്തിന്റെ വീട് ആക്രമിച്ചു. ഭാര്യയും കുട്ടികളും മാത്രമേ അപ്പോൾ വീട്ടിലുണ്ടായിരുന്നുള്ളു. ആയുധങ്ങളുമായെത്തിയ അക്രമികൾ ഷീലയെ മാരകമായി വെട്ടിപ്പരിക്കേൽപ്പിച്ചു. പത്തും പന്ത്രണ്ടും വയസുള്ള കുട്ടികളെയും അവർ വെറുതെ വിട്ടില്ല.\n''രക്തത്തിൽ കുളിച്ചു കിടന്ന ഷീല മരിച്ചെന്ന് കരുതിയാണ് അക്രമികൾ സ്ഥലംവിട്ടത്. അതിനിടെ ഒരു പോലീസ് വണ്ടി അപ്രതീക്ഷിതമായി വന്നതുകൊണ്ട് മാത്രമാണ് ഷീലയ്ക്ക് രക്ഷയായത്. മാരകമായി പരിക്കേറ്റ ഷീലയുടെ തലയിൽ 32 സ്റ്റിച്ചിട്ടു. വളരെ നാളുകൾക്ക് ശേഷമാണ് അവർ ജീവിതത്തിലേക്ക് തിരിച്ചുവന്നത്''- കണ്ണന്താനം പറഞ്ഞു.\nഇത്രയധികം സമൂഹത്തിന് ത്യാഗം സഹിച്ച ഒരാളെയാണ് നിഷ്ക്രിയ സമൂഹം കളിയാക്കുന്നതെന്നും അദ്ദേഹം പറഞ്ഞു. ഈ കളിയാക്കുന്നവരിൽ സമൂഹത്തിന് വേണ്ടി ചെറിയൊരു ത്യാഗമെങ്കിലും ചെയ്ത എത്ര പേരുണ്ട്? പരിഹാസം നല്ലതാണ്, പക്ഷേ, അതിനുള്ള യോഗ്യത തങ്ങൾക്കുണ്ടോയെന്ന് ചിന്തിച്ചിട്ടാകണം പരിഹസിക്കേണ്ടത്.\nഒരു സാമൂഹിക പ്രവർത്തകയായ ഷീല, ദില്ലി കേന്ദ്രീകരിച്ച് ജനശക്തി എന്ന പേരിൽ ഒരു സന്നദ്ധ സംഘടനയും നടത്തുന്നുണ്ട്. ദില്ലിയിലായിരുന്ന സമയത്ത് താൻ അവധിയെടുത്ത് ജനശക്തിയിൽ പ്രവർത്തിച്ചിട്ടുണ്ടെന്നും കണ്ണന്താനം വ്യക്തമാക്കി.\n''താൻ ജനശക്തിയിൽ പ്രവർത്തിക്കുന്ന സമയത്താണ് ദില്ലിയിൽ പ്ലേഗ് പടർന്നുപിടിക്കുന്നത്. അന്നു ഞങ്ങളെല്ലാം പ്ലേഗിനെതിരെ പ്രതിരോധ പ്രവർത്തനങ്ങൾ സംഘടിപ്പിച്ചു. തെരുവകൾ വൃത്തിയാക്കി എലികൾ പെരുകാനുള്ള സാഹചര്യം തടഞ്ഞു. പക്ഷേ, ഇതൊന്നും ആരെയും ബോദ്ധ്യപ്പെടുത്താൻ വേണ്ടിയല്ല ചെയ്തത്. ഇതുകൊണ്ടെല്ലാം സമൂഹത്തിന് ഞങ്ങളാൽ കഴിയുന്ന ഒരു നന്മ ചെയ്യുക എന്നു മാത്രമേ ഉദ്ദേശിച്ചിരുന്നുള്ളു''- കണ്ണന്താനം പറഞ്ഞു.\nalphons kannanthanam minister wife troll social media attack injury delhi അൽഫോൻസ് കണ്ണന്താനം മന്ത്രി ഭാര്യ ട്രോൾ സോഷ്യൽ മീഡിയ ആക്രമണം പരിക്ക് ദില്ലി\nalphons kannanthanam talks about his wife and trolls.\nStory first published: Friday, December 15, 2017, 17:36 [IST]


ചൊവ്വ, 23 ജനുവരി 2018 (15:58 IST)\nഭാരതത്തിലെ സ്ത്രീകള്‍ക്ക് പൊട്ട് അഥവാ തിലകം എന്നത് അവരുടെ ജീവിതരീതിയുടെ തന്നെ ഭാഗമായി മാറിയിരിക്കുകയാണ്. ഒരു സ്ത്രീ വിവാഹിതയാണോ എന്ന് തിരിച്ചറിയാന് സീമന്ത രേഖയിലെ കുങ്കുമം സഹായിക്കും. ഭാരത സ്ത്രീകള്‍ക്കിടയിലെ ഈ ആചാരത്തിന്‍റെ രഹസ്യമെന്താണ്?\nതാന്ത്രിക വിധിപ്രകാരം സീമന്തരേഖയെന്നാല് ശിരോമധ്യത്തിന്‍റെ സാങ്കല്‍പ്പിക രേഖയാണ്. രണ്ടുപുരികങ്ങളുടെയും ഇടയിലായി മൂക്കിനു മുകളിലായി ഉള്ളത് ആജ്ഞാചക്രം. ഇവിടെ നിന്ന് മുകളിലേക്ക് പന്ത്രണ്ട് സ്ഥാനങ്ങള്. അവസാന സ്ഥാനം (സീമന്തം) ശിരോമധ്യം എന്ന് പേരില് അറിയപ്പെടുന്നു.\nസീമന്തരേഖയെന്നാല് പരിധി അവസാനിക്കുന്നിടം. അതായത്, ജീവാത്മാവിന്‍റെ പരിധി വിട്ട് പരമാത്മാവിലെത്തുന്നിടം. മാതാവാകാന് തയ്യാറെടുത്ത് വിവാഹിതയാവുന്ന സ്ത്രീ ഒരു പുരുഷന്‍റെ സഹായത്തെയാണ് തേടുന്നത്.\nഇവിടെ പരമാത്മാവില് അഭയം തേടുന്നില്ല. അതിനാല്, സീമന്ത രേഖയെ സിന്ദൂരം കൊണ്ട് മറയ്ക്കുന്നു. ശിരസ്സിലെ മുടി പകുത്ത് ചുവന്ന കുങ്കുമം അണിയുന്നത് ഭര്‍തൃമതിയാണ് എന്നതിനും കന്യകാത്വം ഭേദിക്കപ്പെട്ടു എന്നതിനും തെളിവായാണ് തന്ത്രശാസ്ത്ര വിധി വിശദീകരിക്കുന്നത്.\nഅടുത്ത ലേഖനം ദേവീദേവൻമാരുടെ ചിത്രങ്ങള് സമ്മാനമായി ലഭിച്ചാല് ജീവിതം മാറിമറിയും!


| ആരോഗ്യമുള്ള ചര്‍മ്മത്തിന് | Mangalam\nSunday, June 16, 2019 Last Updated 11 Min4Sec ago English Edition\nThursday 02 May 2019 03.17 PM\n''ആയുര്‍വേദം ചര്‍മസംരക്ഷണത്തിനായി നിരവധി കാര്യങ്ങള് അനുശാസിക്കുന്നുണ്ട്. ആയുര്‍വേദചിട്ടകള് നിത്യേന ശീലിക്കുന്നതിലൂടെ ആ മാറ്റങ്ങള് തിരിച്ചറിയാന് സാധിക്കും''\nഅലര്‍ജിമൂലം ഉണ്ടാകുന്ന ആസ്ത്മയുടെ ലക്ഷണങ്ങള്‍വരെ ത്വക്കിലൂടെ അറിയാമെന്നു പറയുമ്പോള് മനുഷ്യശരീരത്തില് ത്വക്കിന്റെ സ്ഥാനം എത്ര വലുതാണെന്ന് പറയേണ്ടതില്ലല്ലോ.ത്വക്കിനെ വിശേഷിപ്പിക്കാന് വിശേഷണങ്ങള് ഏറെയുണ്ട്.\nമനുഷ്യശരീരത്തിലെ ഏറ്റവും വലിയ അവയവം, പുറംലോകവുമായി നേരിട്ടു ബന്ധമുള്ള ഏക അവയവം, ശരീരത്തിന്റെ ആന്തരികവും ബാഹ്യവുമായ ചെറിയ മാറ്റങ്ങള്‍പോലും പ്രതിഫലിപ്പിക്കുന്ന ദര്‍പ്പണം എന്നിങ്ങനെ ത്വക്കിന്റെ വിശേഷണങ്ങള് നീണ്ടുപോകുന്നു.\n1. ചര്‍മ്മസംരക്ഷണത്തില് ഏറ്റവും പ്രധാനം വൃത്തിയാണ്. ശാരീരികവും മാനസികവുമായ ശുചീകരണം ചര്‍മ്മസംരക്ഷണത്തില് ഒഴിവാക്കാന് കഴിയാത്തതാണ്. ശരീരത്തിനകത്തുനിന്നുള്ള മാലിന്യങ്ങളെ വിസര്‍ജിക്കുന്ന അവയവം കൂടിയാണ് ത്വക്ക്. ഈ മാലിന്യങ്ങളെ നിര്‍മാര്‍ജനം ചെയ്യാന് നിത്യവും കുളിക്കണം.\n2. ആയുര്‍വേദം അനുശാസിക്കുന്നത് സൂര്യന് ഉദിക്കുന്നതിന് ഒന്നര മണിക്കൂര്‍മുമ്പ് എഴുന്നേറ്റ് (ബ്രാഹ്മ മുഹൂര്‍ത്തത്തില്) അത്യാവശ്യ പ്രാഥമിക കൃത്യങ്ങള് നിര്‍വഹിച്ചാല് ഉടന് എണ്ണതേച്ചുകുളിക്കണം.\n3. തിരക്കുകള്‍മൂലം ദിവസവും എണ്ണതേച്ചു കുളിക്കാന് കഴിയാത്തവര് ആഴ്ചയില് ഒരു ദിവസമെങ്കിലും എണ്ണതേച്ചു കുളി മുടക്കരുത്.\n4. എണ്ണതേച്ചുകുളി ശരീരത്തിന്റെ ക്ഷീണംമാറ്റി ജരാനരകള് അകറ്റി അകാലത്തില് ഉണ്ടാകുന്ന ചുളിവുകളില്‍നിന്നു ചര്‍മ്മത്തെ സംരക്ഷിച്ചു നിര്‍ത്തുന്നു. വാതരോഗങ്ങളെ ശമിപ്പിക്കുന്നു.\n5. ചന്ദനം, മഞ്ഞള്, രക്തചന്ദനം എന്നിവ എല്ലാ ദിവസമോ ആഴ്ചയില് ഒന്നോ രണ്ടോ ദിവസമോ മുഖത്തും ശരീരത്തും തേച്ചുപിടിപ്പിച്ച് കുറച്ചു സമയത്തിനുശേഷം കഴുകി കളയുന്നതു ശരീര സൗന്ദര്യം വര്‍ധിപ്പിക്കാന് സഹായിക്കും.\n6. രാസപദാര്‍ഥങ്ങള് അടങ്ങാത്ത ക്രീമുകള് പുരട്ടാവുന്നതാണ്. ശരീരത്തിന്റെ സ്വാഭാവിക സൗന്ദര്യത്തിന് രാസപദാര്‍ത്ഥങ്ങള് മങ്ങലേല്‍പ്പിക്കുന്നു.\n7. നല്ലെണ്ണയാണ് തേച്ചു കുളിക്കാന് ഏറ്റവും ഉത്തമം. വെളിച്ചെണ്ണയുമാകാം. എണ്ണതേച്ചു കുളിയിലൂടെ ശരീരത്തിന് മാര്‍ദവം കിട്ടുന്നു.\n8. മരുന്നിട്ട് കാച്ചിയ എണ്ണകള് തേച്ച്കുളിക്കുന്നതിലൂടെ ചര്‍മ്മത്തിന്റെ നിറവും അഴകും വര്‍ധിപ്പിക്കാന് കഴിയും. താഴെപ്പറയുന്ന എണ്ണകള് ഉപയോഗിക്കാവുന്നതാണ്. 15- 20 മിനിറ്റ്‌വരെ ഇവ തേച്ചിരുന്നശേഷമേ കുളിക്കാവൂ.\n* കുട്ടികള്‍ക്ക് - ലാക്ഷാദി തൈലം\n* മുതിര്‍ന്ന കുട്ടികള്‍ക്ക് - നാല്‍പാമരാദിതൈലം\n* യൗവനത്തില്- പിണ്ഡതൈലം\n9. ചര്‍മ്മത്തിന് മൃദുത്വവും തിളക്കവും നല്‍കാന് തൈലങ്ങള് തേച്ചുള്ള കുളി സഹായിക്കും.\n10. ശരീരത്തുനിന്ന് മാലിന്യം പുറത്തു പോകുന്നത് മൂന്ന് വിധത്തിലാണ്. വിയര്‍പ്പ്, മലം, മൂത്രം എന്നിവയുടെ രൂപത്തില്. ഇത് കൃത്യമായി പോകേണ്ടത് ശാരീരിക പ്രവര്‍ത്തനങ്ങളുടെ സുഗമമായ നടത്തിപ്പിന് വളരെ അത്യാവശ്യമാണ്. ഇവ അമിതമായി ശരീരത്തുനിന്നു പോകുന്നത് രോഗ ലക്ഷണമാകാം.\n11. ശരീര ദുര്‍ഗന്ധത്തിനുള്ള മുഖ്യ കാരണം വിയര്‍പ്പാണ്. ഓരോരുത്തരുടെയും ശരീരപ്രകൃതി അനുസരിച്ച് പുറത്തുപോകുന്ന വിയര്‍പ്പിന്റെ അളവിലും വ്യത്യാസം ഉണ്ടാകാം. ചില ഭക്ഷണ സാധനങ്ങള് അവസാനം കഴിച്ചു നിര്‍ത്തിയാല് വിയര്‍പ്പിനൊപ്പം ആ ഭക്ഷണ പദാര്‍ത്ഥത്തിന്റെ ഗന്ധംകൂടി അനുഭവപ്പെടാം. ഉദാഹരണമായി ഉള്ളി.\n12. തൈറോയിഡ്, അമിതവണ്ണം തുടങ്ങിയ പ്രശ്‌നങ്ങളും അമിത വിയര്‍പ്പിന് കാരണമാകാം. രോഗങ്ങളാണ് വിയര്‍പ്പിനു കാരണമെങ്കില് അത് ചികിത്സിച്ചു മാറ്റണം.\n13. ശരീരത്തിന്റെ ഇടുങ്ങിയ ഭാഗങ്ങളില് ആയുര്‍വേദ ലേപനങ്ങള് പുരട്ടുന്നത് ദുര്‍ഗന്ധം അകറ്റി നിര്‍ത്തും.\n14. കര്‍പ്പൂരം, രാമച്ചം ഇവയുടെ പുക വസ്ത്രങ്ങള്‍ക്ക് സുഗന്ധം നല്കാന് സഹായിക്കും.\n15. വിശ്വസ്തനീയമായ പെര്‍ഫ്യൂമുകള് ഉപയോഗിക്കുന്നതും ദുര്‍ഗന്ധത്തെ അകറ്റി നിര്‍ത്തും.\n16. പൊടി പടലങ്ങളുമായുള്ള നേരിട്ടുള്ള സമ്പര്‍ക്കംമൂലം പൊടിപടലങ്ങള് രോമകൂപങ്ങളില് തങ്ങിനിന്ന് മുഖക്കുരു ഉണ്ടാകാം. പൊടിയുമായുള്ള സമ്പര്‍ക്കം കുറയ്ക്കുന്നതിലൂടെ ഇതിന് പരിഹാരം കാണാവുന്നതാണ്.\n17. ദിവസം അഞ്ചു പ്രാവശ്യമെങ്കിലും ശുദ്ധ ജലത്തില് മുഖം കഴുകണം. മുഖത്ത് അടിഞ്ഞു കൂടിയ മാലിന്യങ്ങളെ നീക്കം ചെയ്ത് മുഖക്കുരു വരാനുള്ള സാധ്യത ഇതിലൂടെ കുറച്ചു നിര്‍ത്താം.\n18. തലയിലെ താരനാണ് മുഖക്കുരുവിനുള്ള മറ്റൊരു കാരണം. ആയുര്‍വേദ മരുന്നുകളിലൂടെ താരന്റെ ശല്യം ഒഴിവാക്കുകയാണ് ഇതിനുള്ള പ്രതിവിധി.\n19. ശരീരത്തില് അമിതമായ കൊഴുപ്പ് അടിഞ്ഞുകൂടാതിരിക്കാന് എണ്ണയുടെ ഉപയോഗം പരമാവധി കുറയ്ക്കുക. എണ്ണയുടെ അമിത ഉപയോഗം മുഖക്കുരുവിനു കാരണമാകാം.\n20. മുഖക്കുരുവിന് അണുബാധ ഉണ്ടായാല് ചര്‍മ്മരോഗമാണോയെന്ന് ഡോക്ടറെകണ്ട് പരിശോധിച്ച് ലേപനങ്ങള് പുരട്ടുക.\n21.. മുഖക്കുരു പൊട്ടിക്കാതിരിക്കുക. അശുദ്ധമായ വിരലുകള് ഉപയോഗിച്ച് മുഖക്കുരു പൊട്ടിക്കുന്നത് അണുബാധയ്ക്കു കാരണമാവും.\n22. കരിങ്ങാലി, രാമച്ചം, വെളുത്ത ചന്ദനം ഇവ ചേര്‍ന്ന മരുന്നുകള് ഉള്ളിലേക്ക് കഴിക്കുന്നതും നാരങ്ങനീര്, മഞ്ഞള്, രക്തചന്ദനം തുടങ്ങിയ ചൂര്‍ണങ്ങള് പുറമേ പുരട്ടുന്നതും ഫലപ്രദമാണ്.\nചര്‍മ്മത്തിന് തിളക്കവും മാര്‍ദവവും കിട്ടാന്.\n23. മഞ്ഞള്‍പൊടി പാലില് ചേര്‍ത്ത് പുരട്ടുന്നത് മുഖത്തിന് തിളക്കവും മാര്‍ദവവും കിട്ടാന് സഹായിക്കും. മുഖത്തെ കറുത്ത പാടുകള് മാറാനും ഈ ലേപനം നല്ലതാണ്.\n24. നാരങ്ങാനീരും തേനും ചേര്‍ത്ത മിശ്രിതം പുരട്ടുന്നത് ചര്‍മത്തിന് മിനുസം കിട്ടാന് സഹായിക്കും.\n25. നാരങ്ങാനീരും മഞ്ഞളും ചേര്‍ന്ന മിശ്രിതം പുരട്ടുന്നത് ബ്ലീച്ച് ചെയ്യുന്നതിന് സമമാണ്. വൈറ്റമിന് സിയും ആല്‍ക്കലിയും അടങ്ങിയിരിക്കുന്നതിനാല് പത്തുമിനിറ്റ് പുരട്ടിയശേഷം ഇത് കഴുകിക്കളയണം. രാസവസ്തുക്കളുടെ സാനിധ്യമില്ലാതെ പ്രകൃതിദത്തമായി മുഖ സൗന്ദര്യം വര്‍ധിപ്പിക്കുകയും ചെയ്യാം.


samuval | സാമുമായുള്ള വിവാഹത്തിനു മുന്‍പ് സോഫിയയും അരുണും തമ്മില് ബന്ധമുണ്ടായിരുന്നെന്നു തന്നെയാണു താന് വിശ്വസിക്കുന്നത്; എല്ലാം സോഫിയയുടെ അമ്മയ്ക്ക് അറിയാമായിരുന്നു; കൊല്ലപ്പെട്ട സാമിന്റെ പിതാവിന്റെ വികാരനിര്‍ഭരമായ വാക്കുകള് ഇങ്ങനെ - Malayalivartha.com Widgets Magazine\n22 JUNE 2018 12:44 AM IST\nതന്റെ കൊച്ചുമകനെ വിട്ടുകിട്ടാന് സഹായിക്കണമെന്നാവശ്യപ്പെട്ടു സാമുവല് കേന്ദ്രമന്ത്രി സുഷമ സ്വരാജിന്റെ ഓഫിസിനെ സമീപിച്ചിട്ടുണ്ട്. മന്ത്രിയുടെ ഓഫിസുമായി സുഹൃത്ത് തുടര്‍ച്ചയായി ബന്ധപ്പെട്ടുകൊണ്ടിരിക്കുന്നു. കൊല്ലം എംപി എന്.കെ. പ്രേമചന്ദ്രനും പരമാവധി ശ്രമിക്കുന്നുണ്ടെന്നു കരവാളൂരിലെ വീട്ടിലിരുന്നു സാമുവല് ഏബ്രഹാം പറഞ്ഞു.\nകൊച്ചുമകനുമായി ആഗ്രഹിക്കുന്നതുപോലെ സംസാരിക്കാന് സാധിക്കാത്തതിലാണു സാമുവലിന് ഏറെ വിഷമം. 'മാസത്തിലൊരിക്കലാണു വിഡിയോ കോള് ചെയ്യുക. പക്ഷേ, അവന് അധികമൊന്നും എന്നോടു സംസാരിക്കാന് കഴിയാറില്ല. സോഫിയയുടെ കുടുംബാംഗങ്ങള് അവന്റെ ചുറ്റിലുമുണ്ടാകും. സുഖമാണോ എന്നു ചോദിക്കുമ്പോള് അതെയെന്ന് അവന് പറയും. അതെത്രത്തോളം സത്യമാണെന്ന് എനിക്കറിയില്ല. സോഫിയയുടെ സഹോദരിയോട് ഞാന് സംസാരിക്കാറില്ല. സംസാരിക്കണമെന്നു തോന്നിയിട്ടേയില്ല. കുഞ്ഞിന്റെ കാര്യങ്ങളെക്കുറിച്ച് അറിയാന് അവരുടെ ഭര്‍ത്താവിനോടു സംസാരിച്ചിട്ടുണ്ട്.\nഓസ്‌ട്രേലിയയില് കൊല്ലപ്പെട്ട സാമിന്റെ പിതാവിന്റെ വാക്കുകള് ഇങ്ങനെയാണ്. എല്ലാം സോഫിയയുടെ അമ്മയ്ക്ക് അറിയാമായിരുന്നു. എന്റെ കുഞ്ഞിനെ ആ കുടുംബത്തില് നിര്‍ത്തുന്നതു സുരക്ഷിതമല്ല. അച്ഛനെ കൊന്നുകളഞ്ഞവരുടെയൊപ്പം അവനെങ്ങനെ നില്‍ക്കും? പത്തുവയസ്സാകാന് പോകുന്നു അവന്. ആവശ്യത്തിനു മാനസിക പക്വതയുള്ള കുട്ടിയല്ലേ. അച്ഛനെ കൊലപ്പെടുത്തിയവരോട് അവന്റെയുള്ളില് പക വളരില്ലേ. അതു തിരിച്ചറിയുമ്പോള് ആ കുടുംബം അവനെക്കൂടി കൊന്നുകളയില്ലെന്ന് എന്താണുറപ്പ്?' സാമുവല് ചോദിക്കുന്നു. സോഫിയയുടെ മാതാപിതാക്കളും മെല്‍ബണിലാണ്.\nഎന്റെ മകന്റെ മരണത്തെക്കുറിച്ച് ഒരു വാക്കുപോലും ഇന്നേവരെ അവരോടു ചോദിച്ചിട്ടില്ല. പക്ഷേ, സോഫിയയുടെ അമ്മയ്ക്ക് എല്ലാക്കാര്യങ്ങളും അറിയാമായിരുന്നു എന്നെനിക്കറിയാം.' സാമുവല് പറയുന്നു. 'അവര്‍ക്ക് എല്ലാം അറിയാമായിരുന്നു. പക്ഷേ, ഇപ്പോള് അവര് പറയുന്നതു മകളും കൂട്ടുപ്രതി അരുണും നിരപരാധികളാണെന്നാണ്. കെട്ടിച്ചമച്ച കേസാണെന്നാണ് അവരുടെ വാദം'.\nകോട്ടയത്തെ ഒരു കോളജില് ഒരുമിച്ചു പഠിച്ചവരാണു സോഫിയയും അരുണും. സാമുമായുള്ള വിവാഹത്തിനു മുന്‍പ് സോഫിയയും അരുണും തമ്മില് ബന്ധമുണ്ടായിരുന്നോ എന്നതിനു തെളിവൊന്നുമില്ല. ഉണ്ടായിരുന്നെന്നു തന്നെയാണു താന് വിശ്വസിക്കുന്നതെന്നും സാമുവല് പറയുന്നു. സാമിനു ഭാര്യയെ സംശയമുണ്ടായിരുന്നില്ല എന്ന കാര്യത്തില് ഉറപ്പുണ്ട്. അവര് ഒരുമിച്ചു പുറത്തുപോകുമ്പോഴൊക്കെയും പഴയ സഹപാഠിയുമായുള്ള സൗഹൃദത്തിനപ്പുറം എന്തെങ്കിലുമുള്ളതായി സാം കരുതിയിരുന്നില്ല.\nബിഷപ്പ് ഫ്രാങ്കോ അറസ്റ്റിലായതോടെ മാധ്യമങ്ങൾ അദ്ദേഹത്തോടൊപ്പമായി; ഫ്രാങ്കോയിൽ നിന്നും ഒപ്പിയെടുത്ത ഒരു ദിനത്തെ വിശേഷങ്ങൾ... (4 minutes ago)\nബിഷപ്പ് ഫ്രാങ്കോയെ ലൈംഗിക ശേഷി പരിശോധനയ്ക്ക് വിധേയമാക്കിയതോടെ അതെന്താണെന്ന സംശയവുമുണ്ടായി; ബലാത്സംഗ കേസില് ഏറ്റവും പ്രധാനമായ ലൈംഗിക ശേഷി പരിശോധനയെപ്പറ്റി അറിയാം (6 minutes ago)\nനീണ്ട ഇടവേളയ്ക്കുശേഷം മിഷണറീസ് ഓഫ് ജീസസിന്റെ കുറവിലങ്ങാട് മഠത്തിലെ 20ാം നമ്പര് മുറി ഇന്നു തുറക്കും, കന്യാസ്ത്രീയെ പീഡിപ്പിച്ചെന്ന കേസില് അറസ്റ്റിലായ ഫ്രാങ്കോയെ മഠത്തിലെത്തിച്ച് തെളിവെടുക്കും, കനത്ത (30 minutes ago)\nതമിഴ്‌നാട്ടില് തക്കാളി കിലോയ്ക്ക് വെറും7രൂപ, കേരളത്തിലാകട്ടെ 40 രൂപയും, ഇടനിലക്കാര് കൊള്ളലാഭം നേടുന്നു (56 minutes ago)


സോഷ്യൽ മീഡിയയിൽ ചൂടൻ ചിത്രങ്ങളുമായി നോറ. വെള്ളമിറക്കി ആരാധകർ. - Heal Of News\nസോഷ്യൽ മീഡിയയിൽ ചൂടൻ ചിത്രങ്ങളുമായി നോറ. വെള്ളമിറക്കി ആരാധകർ.\nസിനിമയിൽ കഴിവുതെളിയിച്ച താരങ്ങൾക്ക് ആരാധകർ ഏറെ ആയിരിക്കും. എന്നാൽ ഒരു നർത്തകിയും മോഡലും അഭിനേത്രിയും ആയി ആരാധകരുടെ ഹൃദയം പിടിച്ചുലയ്ക്കുന്ന താരമാണ് നോറ ഫത്തെഹി. ഒരാൾക്ക് പങ്കുവെക്കുന്ന എല്ലാ ചിത്രങ്ങളിലൂടെയും സോഷ്യൽമീഡിയയുടെ തരംഗമാകാൻ സാധിക്കുമോ എന്ന് ചോദിച്ചാൽ അതെ എന്ന് ഉത്തരം നൽകാൻ കഴിയുന്നത് നോറയ്ക്ക് മാത്രമായിരിക്കും.\nഎന്നും സോഷ്യൽ മീഡിയയുടെ തരംഗമാണ് ഇവർ. ബോളിവുഡ് നടിയും മികച്ച നർത്തകിയുമായ നോറ ഫത്തേഹി ഒരിക്കലും തന്റെ ആരാധകരെ അതിശയിപ്പിക്കുന്ന രൂപത്തിലുള്ള ചിത്രങ്ങൾ മാത്രമേ സോഷ്യൽ മീഡിയയിൽ പങ്കുവയ്ക്കാറുള്ളൂ. അവൾ പലപ്പോഴും തന്റെ ഗംഭീര ചിത്രങ്ങൾ സോഷ്യൽ മീഡിയയിൽ പങ്കുവയ്ക്കുമ്പോൾ ആരാധകർ ഇതിനെ പൂർണപിന്തുണയുമായി എത്താറുണ്ട്. നൂറയുടെ സ്റ്റൈലും ഫാഷൻ സെൻസസും എന്നും ആരാധകർ അംഗീകരിച്ചു കൊടുത്തതാണ്. ഇപ്പോഴും സോഷ്യൽ മീഡിയയിൽ തന്നെയായ താരത്തിന് ഏറ്റവും പുതിയ ചിത്രങ്ങളാണ് ഇപ്പോൾ സോഷ്യൽ മീഡിയയിൽ ചൂടൻ ചിത്രങ്ങൾ ആയി മുന്നേറുന്നത്.\nപരമ്പരാഗത വസ്ത്രമോ പാശ്ചാത്യ വസ്ത്രമോ ആകട്ടെ, നോറ തന്റെ ശൈലിയും ചൂടുള്ള രൂപവും കൊണ്ട് അത് ഓട്ടോമാറ്റിക്കായി വൈറൽ ആയി മാറും. അടുത്തിടെ, നോറ ഫത്തേഹി ഇൻസ്റ്റാഗ്രാമിൽ 30 ദശലക്ഷം ഫോളോവേഴ്‌സിനെ നേടിയെടുത്ത സോഷ്യൽ മീഡിയയിൽ വലിയ ചർച്ചയായിരുന്നു. പങ്കെടുക്കുന്ന ഓരോ ചിത്രങ്ങളും നിമിഷങ്ങൾ കൊണ്ടാണ് സോഷ്യൽമീഡിയ വൈറലാകുന്നത്.


അതിരുകളില്ലാത്ത ലോകത്തേക്ക് ഒരു കപ്പൽ യാത്ര | norwegian cruise ship\nദീപക് മേനോൻ March 01, 2019 04:54 PM IST\nഒരു കപ്പൽ യാത്രയെക്കുറിച്ചാലോചിച്ച് ചെന്നുകയറിയതു നോർവീജിയൻ ക്രൂസിന്റെ ബഹ്റൈനിലെ ഏജൻസിയിലാണ്. ഷെൻഗെൻ വീസ പാസ്പോർട്ടിലുള്ളതുകൊണ്ട് യാത്രാരേഖകൾ എളുപ്പം ശരിയായി. പതിവുപോലെ ബഹ്‌റൈനിൽനിന്ന് ഇസ്തംബുളിലേക്കും അവിടെനിന്നു കാളപ്പോരുകാരുടെ നാടായ സ്പെയിനിലെ ബാർസിലോനയിലെത്തി.\nസ്പെയിൻ ലോകത്തിലെ ഏറ്റവും മികച്ച രാജ്യങ്ങളിലൊന്നാണ്. മനോഹരമായ മെഡിറ്ററേനിയൻ കടൽത്തീരങ്ങളാണ് പ്രധാന ആകർഷണം. സ്വാതന്ത്ര്യമാണ് യൂറോപ്യൻ രാജ്യങ്ങളുടെ മുഖമുദ്ര. ജാതിമതഭേദമന്യെ അടുത്തിടപഴകുന്ന ജനങ്ങൾ, അപരിചിതരെപ്പോലും "ഹോള" ( ഹലോ) എന്ന് പുഞ്ചിരിച്ചുകൊണ്ട് സ്വാഗതം ചെയ്യുന്നു. വളരെ തുറന്ന ആൺപെൺ സൗഹൃദങ്ങൾ, നാളെക്കുറിച്ചു കൂടുതൽ ചിന്തിക്കാതെ ഇന്നത്തെ ജീവിതം അവർ ആസ്വദിക്കുന്നു. സ്പെയിനിന്റെ തനതായ സംഗിരിയയും (വൈൻ) രുചികരമായ പേയ്‌ലയും (അരിയും മീനും ചേർന്ന വിഭവം) സ്വാദിഷ്ട ഭക്ഷണത്തിൽ ഒന്നു മാത്രമാണ്.\nസ്പെയിൻ ഉത്സവങ്ങളുടെ നാടാണ് ‘La Tomatina’ എന്നറിയപ്പെടുന്ന തക്കാളി ഉത്സവവും കാളപ്പോരും പ്രസിദ്ധമാണ്. രാത്രിയെ പകലാക്കുന്ന ഡിജെ ക്ലബുകളും ബാർസിലോന സ്റ്റേഡിയവും പടുകൂറ്റൻ പള്ളികളും. ഒരു വർഷം കൊണ്ടു കണ്ടുതീർകേണ്ട കാഴ്ചകൾ ഒരാഴ്ചകൊണ്ട് കണ്ടു മതിവരാതെ നോർവീജിയൻ ഷിപ്പിലേക്കു ചെക്കിൻ ചെയ്യാനായി ബാർസിലോന തുറമുഖത്തേക്കു തിരിച്ചു.\n‘നോർവീജിയൻ എപിക്’- ഒഴുകുന്ന കൊട്ടാരം, 4500 യാത്രക്കാരും 1700 ജീവനക്കാരുമടങ്ങുന്ന പടുകൂറ്റൻ കപ്പൽ. പത്തിലധികം ഭക്ഷണശാലകളും ഒരുപാടു തിയേറ്ററുകളും വാട്ടർ തീം പാർക്കുകളും സ്വിമ്മിങ്‌പൂളുകളും അൺലിമിറ്റഡ് ഭക്ഷണവും മദ്യവും ഒഴുകുന്ന വിസ്മയ ലോകമൊരുക്കി ഞങ്ങളെ സ്വാഗതം ചെയ്തു. സ്പെയിനിൽനിന്ന് ഇറ്റലിയിലേക്കുപോകുന്ന ആദ്യ യാത്രയിൽ യാദൃച്ഛികമായി കപ്പലിലെ റസ്റ്ററന്റ് മാനേജരായ ഒരു സഹപാഠിയെ കണ്ടുമുട്ടിയതുകൊണ്ട് ആ യാത്ര ഞങ്ങൾ ഒരു ഉത്സവമാക്കി മാറ്റി.\nരാത്രിയിൽ രൗദ്രഭാവം കൈവരുന്ന മെഡിറ്ററേനിയൻ കടലിലൂടെയുള്ള യാത്ര വിവരണാതീതമായ അനുഭവമാണ്. ഒരു ദിവസത്തെ യാത്രയ്ക്കുശഷം രണ്ടാം ദിവസം രാവിലെ ആറിന് ഇറ്റലിയിലെ നേപ്പിൾസിന്റെ തീരത്തടുത്തു.\nറോമൻ പട്ടണമായ പോംപെയെ (Pompeii) നശിപ്പിച്ച, ഇപ്പോഴും സജീവമായ അഗ്നിപർവതം വെസൂവിയസ് (Mount Vesuvius ) കാണാനായിരുന്നു ആദ്യ യാത്ര . ഷിപ്പിൽനിന്നു ടൂർ ബുക്ക് ചെയ്താൽ അവരുടെ വാഹനത്തിൽ ഇറ്റലിയിലെ പ്രധാന സ്ഥലങ്ങൾ കാണിച്ചു തിരികെയെത്തിക്കും. അതു ചിലവേറിയതിനാൽ ഞങ്ങൾ ടാക്സിയിലാണ് പോംപെയിലേക്കു പോയത്. യൂറോപ്പിൽ എവിടെ ടാക്സിയിൽ യാത്ര ചെയ്യുമ്പോഴും വിലപേശി ‘യൂറോ’ പറഞ്ഞുറപ്പിക്കുന്നത് നല്ലതാണ്. അഗ്നിപർവത സ്ഫോടനത്തിൽ പൂർണമായും നശിച്ചു ചാരം മൂടിപ്പോയ നഗരമാണ് പോംപേയ്. അതിലൂടെയുള്ള യാത്രകൾ ഒരു കാലഘട്ടത്തിന്റെ ജീവിതവും അവരുടെ സംസ്കാരവും നമുക്ക് കാണിച്ചുതരുന്നു. ഇപ്പോഴും മണ്ണുകുഴിച്ച് അവശിഷ്ടങ്ങൾ പരിശോധിക്കുന്ന പുരാവസ്തു ഗവേഷകരെ അവിടെ കാണാം. അവിടയെല്ലാം ചുറ്റിത്തിരിഞ്ഞ് അഞ്ചു മണിക്ക് വീണ്ടും ഷിപ്പിൽ ചെക്കിൻ ചെയ്തു. ഡിജെ പാർട്ടിക്കും ഭക്ഷണത്തിനു ശേഷം വളരെ വൈകിയാണുറങ്ങിയത്.\nറോമിലെ ചീവിറ്റാവെക്യാ (Civitavecchia) പട്ടണത്തിലാണ് അടുത്ത ദിവസം രാവിലെ ആറിനു കപ്പലടുത്തത്. റോമൻ കത്തോലിക്കാ സഭയുടെ ആസ്ഥാനമായ വത്തിക്കാൻ കാണുക എന്നതായിരുന്നു പ്രധാന ലക്ഷ്യം. തിരക്കുപിടിച്ച് പ്രഭാത ഭക്ഷണം കഴിച്ച് ഒരു ടാക്സിക്കാരനുമായി വിലപേശി ഞങ്ങൾ വത്തിക്കാനിലേക്കു തിരിച്ചു. കപ്പലിലെ മലയാളി ജോലിക്കാരനായ ഒരു സുഹൃത്ത് ഒപ്പമുണ്ടായത് ഉപകാരമായി. മാർപാപ്പയെ കാണാൻ പറ്റിയില്ല എന്നതൊഴിച്ചാൽ ആ യാത്രയിൽ വത്തിക്കാൻ പള്ളിയും പുരാതന റോമാ സാമ്രാജ്യത്തിലെ മന്ദിരങ്ങളും മറ്റും കാണാനായി. കപ്പൽ ഞങ്ങൾക്കു വേണ്ടി കാത്തുനിൽക്കില്ല എന്ന ബോധ്യമുള്ളതുകൊണ്ട് കൃത്യം5മണിക്കു തന്നെ തിരിച്ചെത്തി. എന്നും പുലരുവോളം കപ്പലിൽ ആഘോഷമാണ്. സിനിമയും സർക്കസും ഡിജെ പാർട്ടികളും. എല്ലായിടത്തും വൻതിരക്കാണ്.\nഅടുത്ത ദിവസം രാവിലെ പുതിയ തുറമുഖമായ ലിവോർനോവിൽ (Livorno) കപ്പൽ എത്തി. റോമാക്കാർ പതിനാലാം നൂറ്റാണ്ടിൽ പണികഴിപ്പിച്ച പിസാ ഗോപുരമാണ് ഇവിടുത്തെ പ്രധാന ആകർഷണം. സുന്ദരിയായൊരു ഇറ്റാലിയൻ യുവതിയുടെ ടാക്സിയിൽ ഞങ്ങൾ പിസയിലേക്ക് യാത്ര തിരിച്ചു. ചരിത്ര പുസ്തകത്താളുകളിൽ കണ്ട ചരിഞ്ഞ ഗോപുരം നേരിൽ കണ്ടു കുറച്ചു ഫോട്ടോകളും എടുത്തു. സമീപത്തെ കോഫി ഷോപ്പിൽനിന്നു പ്രസിദ്ധമായ ഇറ്റാലിയൻ പീത്‌സയും കഴിച്ച് അടുത്ത ലക്ഷ്യമായ ഫ്ളാവിയൻ ആംഫി തിയേറ്റർ എന്നറിയപ്പെടുന്ന കൊളോസിയത്തിലെത്തി. കരുത്തരായ റോമൻ യോദ്ധാക്കൾ പോരാടിയിരുന്ന സ്ഥലം. ഫ്ളാവിയൻ രാജവംശം AD 72-ൽ നിർമിച്ചിതാണിത് . ഇവിടെ നിൽക്കുമ്പോൾ ഒരു കാലഘട്ടം മുഴുവൻ ‘ഗ്ലാഡിയേറ്റർ’ സിനിമ പോലെ മുൻപിൽ തെളിയുന്നു. കൊളോസിയത്തിനു സമീപം ഒരുപാടു വൈനറികൾ ഉള്ളത് കൊണ്ട് വൈൻ ടേസ്റ്റിങ്ങും സാധ്യമായി. ലോകത്തിലെ ഏറ്റവും മികച്ച വൈൻ ഉൽപാദകരാണ് ഇറ്റലിക്കാർ. റോമാ ടൂറിന്റെ ഡബിൾ ഡക്കർ ബസിൽ നഗരം ചുറ്റിക്കണ്ടു കപ്പലിലേക്കു തിരിച്ചെത്തി.</p>\nപിറ്റേന്ന് രാവിലെ ഉറക്കമുണർന്നത് രാജ്യാന്തര ചലച്ചിത്രോത്സവത്തിന് പേരുകേട്ട ഫ്രാൻസിലെ കാനിന്റെ തീരത്തായിരുന്നു. സമ്പന്ന നഗരമാണ് കാൻ. റോഡിലൂടെ ഓടുന്ന ട്രെയിൻ പോലുള്ള ഒരു വാഹനത്തിൽ (ട്രാമല്ല) കയറി അവിടം ചുറ്റിനടന്നു കണ്ടു. എന്തിനുമേതിനും വില വളരെ കൂടുതലാണിവിടെ. അതുകൊണ്ടു ഷോപ്പിങ് ഒഴിവാക്കാം. മനോഹരമായ സ്ഥലങ്ങളാണ്. നഗരങ്ങൾ കാണാനുള്ള ചിലവുകുറഞ്ഞ മാർഗം സിറ്റി ടൂർ നടത്തുന്ന മുകൾവശം തുറന്ന ഡബിൾ ഡക്കർ ബസ്സാണ്.\nതെക്കൻ ഫ്രാൻസിലെ തുറമുഖ നഗരമായ മാർസേയ് ആയിരുന്നു (Marseille) യാത്രയിലെ അവസാന തുറമുഖം. മലമുകളിലെ നോത്ര്‌ദാം ഡെ ല ഗാർഡ് (Notre-Dame de la Garde) പള്ളിയാണ് പ്രധാന ആകർഷണം. അവിടെ നിന്ന് നോക്കിയാൽ ഒരുപാടു ഫ്രഞ്ച് നഗരങ്ങൾ കാണാം. ടൂറിസ്റ്റുകൾക്ക് വേണ്ടി പ്രത്യേകം തയാറാക്കിയ വാഹനത്തിൽ കയറി അവിടെയെത്തിച്ചേർന്നു. ഫ്രാൻസിലൂടെയുള്ള യാത്ര വല്ലാത്ത ഒരു അനുഭവമാണ്. വൃത്തിയുള്ള റോഡുകളും ഭംഗിയുള്ള വീടുകളും മനുഷ്യരുമുള്ള നാട്. മറ്റു യൂറോപ്യൻ നഗരങ്ങളെക്കാൾ ജീവിതച്ചെലവു കൂടുതലാണ് എന്നതൊഴിച്ചാൽ ഒരുപാടുനാൾ താമസിക്കാൻ പറ്റിയ സ്ഥലം. കപ്പൽ പുറപ്പെടുമെന്നുള്ള പേടിയുള്ളതിനാൽ ഫ്രാൻസിനോടു യാത്ര പറഞ്ഞു കൃത്യസമയത്ത് കപ്പലിൽ തിരിച്ചെത്തി.\nഓരോ ദിവസവും രാവിലെ ഉണരുബോൾ ഓരോ പുതിയ രാജ്യങ്ങൾ; ക്രൂസ് ട്രിപ്പിന്റെ മാത്രം പ്രത്യേകതയാണിത്. കാഴ്ച കണ്ട് വൈകിട്ട് വീട്ടിലേക്കെത്തുന്നതു പോലെ കപ്പലിൽ തിരിച്ചെത്തുന്നു. താമസവും വിശാലമായ ബുഫെയും മറ്റു വിനോദങ്ങളുമൊരുക്കി കപ്പൽ നമ്മെ കാത്തിരിക്കുന്നു. വീണ്ടും രാത്രി മുഴുവൻ സഞ്ചരിച്ച് അതിരാവിലെ അടുത്ത തീരത്തടുക്കുന്നു.\nക്രൂസ് പാക്കേജ് എടുക്കുമ്പോൾ എല്ലാം ഇൻക്ലൂസിവ് ആയത് തിരഞ്ഞെടുക്കുക അല്ലെങ്കിൽ വൈഫൈയ്ക്കു ചാർജ് നൽകേണ്ടിവരും. അതുപോലെ യൂറോപ്പോ അമേരിക്കയോ സിലക്ട് ചെയ്യുക. ഏഷ്യൻ രാജ്യങ്ങളിലൂടെയുള്ള സർവീസും ഷിപ്പും മോശമാണ്. എട്ടു ദിവസത്തെ ആഘോഷത്തിനു വിരാമമിട്ട് സ്പെയിനിൽ തിരിച്ചെത്തി. കുറച്ചു ദിവസത്തെ വിശ്രമത്തിനുശേഷം മനസ്സില്ലാമനസ്സോടെ ബഹ്റൈനിലേക്കു മടങ്ങി. ഓരോ യാത്രയും ഓരോ അനുഭവമാണ് സ്വയം മറന്നുപോകുന്ന നിമിഷങ്ങൾ, നമ്മൾ പരിചയപ്പെടുന്ന വിഭിന്നസംസ്കാരത്തിൽ നിന്നു വരുന്ന വ്യക്തികൾ, പുതിയ സ്ഥലങ്ങൾ, ഭക്ഷണം അങ്ങിനെ പലതും. കണ്ടുതീരാത്ത കാഴ്ചകളും പറഞ്ഞു തീരാത്ത വിശേഷങ്ങളുമായി ഇനി അടുത്ത യാത്ര.


Kudumbavilakku Serial Fame Anand Narayanan Opens Up About His Love Story With Wife Mini - Malayalam Filmibeat\nAutomobiles Punch മുതൽ Altroz ഇവി വരെ; ഇന്ത്യൻ വിപണിയ്ക്കായി ഒരുങ്ങുന്ന Tata കാറുകൾ\nNews വിറ്റുതുലച്ചു എന്നൊക്കെ വെറുതേയങ്ങ് പറഞ്ഞു പോകാം; വിമർശനങ്ങളൊക്കെ കത്തിനശിക്കും; സുരേഷ് ഗോപി\nSports IPL 2021: സീസണ് പടിയിറങ്ങുമ്പോള് ആരാധകര്‍ക്ക് നിരാശ, അഞ്ച് കാര്യങ്ങള് ഇത്തവണ മിസ് ചെയ്തു\n| Published: Wednesday, September 22, 2021, 20:27 [IST]\nകുടുംബവിളക്കിലെ അനിരുദ്ധ് എന്ന കഥാപാത്രത്തിലൂടെ തിളങ്ങി നില്‍ക്കുകയാണ് നടന് ആനന്ദ് നാരായണന്. അതിനൊപ്പം യൂട്യൂബ് ചാനല് കൂടി തുടങ്ങിയതോടെ ആനന്ദിന്റെ രസകരമായ വിശേഷങ്ങളാണ് പുറത്ത് വരുന്നത്. ലൊക്കേഷനില് നിന്നും സഹതാരങ്ങള്‍ക്കൊപ്പമുള്ള വീഡിയോസാണ് ആനന്ദ് കഴിഞ്ഞ ദിവസങ്ങളില് പങ്കുവെച്ചിരുന്നത്. ഇപ്പോഴിതാ ഭാര്യയെ കുറിച്ചും സീരിയല് രംഗത്ത് നേരിടേണ്ടി വന്ന പ്രതിസന്ധികളെ കുറിച്ചുമൊക്കെ തുരന്ന് പറയുകയാണ് നടന്. തുടക്ക കാലത്ത് പല അവസരങ്ങളും തനിക്ക് നഷ്ടപ്പെടേണ്ടതായി വന്നിരുന്നു. പിന്നീട് എല്ലാം ശരിയാവുകയായിരുന്നു എന്നാണ് കേരള കൗമുദിയ്ക്ക് നല്‍കിയ അഭിമുഖത്തിലൂടെ ആനന്ദ് പറയുന്നത്. വിശദമായി വായിക്കാം...\n''അവതാരകനായിട്ടാണ് എന്റെ തുടക്കം. സംസാരിക്കാന് ഇഷ്ടമായിരുന്നു. ടെലിവിഷന് ഷോ കളും മറ്റും ചെയ്യുമ്പോഴാണ് അഭിനയിച്ചാലോ എന്ന് തോന്നിയത്. അങ്ങനെ ഒരു സീരിയല് ലഭിച്ചു. മലയാളത്തിലെ ഒരു പ്രമുഖ സംവിധായകന്റെ പരമ്പര. ഷൂട്ടിംഗിനായി ലൊക്കേഷനില് ചെന്നു. ആദ്യ സീനെടുത്തു. ഒരു തവണ എടുത്ത് നോക്കി ശരിയായില്ലെന്ന് അദ്ദേഹം പറഞ്ഞു. രണ്ടും മൂന്നും തവണ ചെയ്യിപ്പിച്ചിട്ടും അഭിനയം പോര എന്ന് പറഞ്ഞ് എന്നെ ഒഴിവാക്കി. പറ്റിയ ജോലി അഭിനയമല്ല, അവതരണമാണ് എന്ന് പറഞ്ഞ് പരിഹസിച്ചതും ഇന്നും മനസിലുണ്ട്.\nവളരെ സങ്കടത്തോടെയാണ് ആ ലൊക്കേഷനില് നിന്നും ഇറങ്ങി വന്നത്. അന്ന് വീട്ടില് വന്ന് അമ്മയോടും അമ്മൂമ്മയോടുമൊക്കെ കാര്യം തുറന്ന് പറഞ്ഞു. ആ ദിവസം ഭാര്യ എന്നോട് പറഞ്ഞത് ഇന്നും ഓര്‍ക്കുന്നുണ്ട്. മനസില് മുഴുവന് വിഷമം നിറഞ്ഞ് നിന്നിട്ടും അതൊന്നും മുഖത്ത് കാണിക്കാതെ വീട്ടില് വന്ന് അഭിനയിച്ചില്ലേ. അത് തന്നെയാണ് യഥാര്‍ഥ അഭിനയം. പരിഹസിച്ചവര്‍ക്ക് മുന്‍പില് ഒരു ഷോര്‍ട്ട് ഫിലിം ഇല്ലെങ്കിലും അഭിനയിക്കണമെന്നും അവള് പറഞ്ഞു. അന്ന് ആ സംവിധായകന് എന്റെ നെഞ്ചിലേക്ക് കോരിയിട്ട തീ എന്നെ വളരാന് സഹായിച്ചെന്ന് പറയാം.\nഇന്ന് എനിക്ക് അദ്ദേഹത്തോട് ഒരു ഗുരുവിനോട് എന്ന പോലെയുള്ള ബഹുമാനമാണുള്ളത്. രതീഷ് ഭാര്‍ഗവിന്റെ നീലാംബരി എന്നൊരു പ്രോജക്ടായിരുന്നു പിന്നീട് വന്നത്. ആ സീരിയലിന് വേണ്ടി കുറച്ച് എപ്പിസോഡുകള് എടുത്തെങ്കിലും നിര്‍ഭാഗ്യവശാല് ആ പരമ്പര സംപ്രേക്ഷണം ചെയ്തില്ല. അങ്ങനെ രണ്ടാമതൊരു തിരിച്ചടി കൂടി കിട്ടി. പിന്നെ കുറേ നാള് കഴിഞ്ഞ് രതീഷേട്ടന് എന്നെ വിളിച്ച് മറ്റൊരു പ്രോജക്ടിന്റെ കാര്യം പറഞ്ഞു. അന്ന് അദ്ദേഹത്തോട് ഞാന് ചോദിച്ചത് എന്നെ വെച്ച് ചെയ്താല് ശരിയാവുമോ എന്നായിരുന്നു.\nഏഷ്യാനെറ്റിലെ കാണാകണ്മണി എന്ന സീരിയലായിരുന്നത്. ഒരു മികച്ച തുടക്കം തന്നതിന് രതീഷേട്ടനോടാണ് കടപ്പാട്. ആ വര്‍ഷം മികച്ച പുതുമുഖ നടനുള്ള ഏഷ്യാനെറ്റ് ഫിലിം അവാര്‍ഡ്‌സിന്റെ നോമിനേഷനിലും എന്റെ പേര് വന്നു. എനിക്ക് അവാര്‍ഡ് കിട്ടിയില്ലെങ്കിലും അന്നത്തെ അവാര്‍ഡ് നൈര്ര് ഏറെ ആസ്വദിച്ചു. ഏഷ്യാനെറ്റില് അവാര്‍ഡ് നടക്കുമ്പോള് ഒരു പാസ് കിട്ടാന് വേണ്ടി ഓടി നടന്ന എനിക്ക് നോമിനേഷന് സ്‌ക്രീനില് കാണിക്കുന്നത് കുടുംബത്തോടൊപ്പം മുന്‍നിരയിലിരുന്ന് കാണാന് സാധിച്ചതില് സന്തോഷമായിരുന്നു.\nപ്ലസ് ടുവിന് പഠിക്കുന്ന സമയത്താണ് ഞാന് പ്രണയിച്ച് തുടങ്ങിയത്. കുറേ നാള് നീണ്ട പ്രണയത്തിന് ശേഷം വീട്ടുകാരുടെ സമ്മതത്തോടെ വിവാഹിതരായി. ഭാര്യ മിനി ആനന്ദ്. സ്റ്റാഫ് നഴ്‌സായി ജോലി ചെയ്യുന്നു. ഒരു മോനും മോളുമാണ് ഉള്ളത്. സൗഹൃദത്തിന് ഒത്തിരി പ്രധാന്യം കൊടുക്കുന്നത് ആളായത് കൊണ്ട് സീരിയലില് എത്തിയതിന് ശേഷം ഒത്തിരി നല്ല സൗഹൃദങ്ങള് തനിക്ക് ലഭിച്ചിട്ടുണ്ടെന്നാണ് ആനന്ദ് പറയുന്നത്. അതുപോലെ ഇന്‍സ്റ്റാഗ്രാമില് വരുന്ന ഒട്ടുമിക്ക മെസേജുകള്‍ക്കും മറുപടി കൊടുക്കാറുണ്ടെന്നും താരം പറയുന്നു.\nKudumbavilakku Serial Fame Anand Narayanan Opens Up About His Love Story With Wife Mini\nStory first published: Wednesday, September 22, 2021, 20:27 [IST]


വിന്റെജ് ലുക്കിൽ ഭാവന വീണ്ടും… ഫോട്ടോ ഏറ്റെടുത്ത് ആരാധകർ.. – Tasty Adukkala\nവിന്റെജ് ലുക്കിൽ ഭാവന വീണ്ടും… ഫോട്ടോ ഏറ്റെടുത്ത് ആരാധകർ..\nMarch 26, 2021 admin Entertainments 0\nമലയാളി പ്രേക്ഷകർ സ്വന്തം കുടുംബത്തിലെ ഒരംഗത്തെ പോലെ ഇഷ്ടപ്പെടുന്ന താരങ്ങളിലൊരാളാണ് ഭാവന. കമൽ സംവിധാനം ചെയ്ത നമ്മൾ എന്ന ചിത്രത്തിലൂടെ ഒരുപാട് ആരാധകരെ നേടാൻ താരത്തിനു സാധിച്ചു. മലയാളത്തിന് പുറമേ തമിഴ്, തെലുങ്ക് ഭാഷകളിലും താരം അഭിനയിച്ചു.\nചലച്ചിത്ര മേഖലയിൽ താരം സജീവമായി തുടങ്ങിയിട്ട് ഒരു പതിറ്റാണ്ടിലേറെയായി. അറുപതിലധികം മികച്ച കഥാപാത്രങ്ങൾ പ്രേക്ഷകർക്ക് സമ്മാനിക്കാനും താരത്തിന് സാധിച്ചു. 2018 ജനുവരിയിൽ ആയിരുന്നു താരത്തിന്റെ വിവാഹം. കന്നട സിനിമ നിർമ്മാതാവായ നവീൻ ആണ് താരത്തിന്റെ ജീവിതപങ്കാളി.\nമോഹൻലാൽ, മമ്മൂട്ടി, ജയറാം, സുരേഷ്ഗോപി, കുഞ്ചാക്കോ ബോബൻ തുടങ്ങി എല്ലാവരുടെ കൂടെയും താരം അഭിനയിച്ചു. തങ്ങളുടെ കടന്നു പോയ കഥാപാത്രങ്ങളെ ഓരോന്നും പ്രേക്ഷക മനസ്സുകളിൽ തങ്ങിനിൽക്കാൻ മാത്രം മികവുറ്റ രീതിയിൽ ആണ് താരം അവതരിപ്പിച്ചത്.\nസി ഐ ഡി മൂസ, ക്രോണിക് ബാച്ചിലർ, ചിന്താമണി കൊലക്കേസ്, ചെസ്സ്, ദൈവ നാമത്തിൽ നരൻ തുടങ്ങിയ ചിത്രങ്ങളിലെ കഥാപാത്രങ്ങളെല്ലാം ശ്രദ്ധേയമായിരുന്നു. ട്രിവാൻഡ്രം ലോഡ്ജ് എന്ന സിനിമയിലൂടെ ആയിരുന്നു താരം സിനിമയിലേക്കുള്ള തിരിച്ചുവരവ്. ചിത്രത്തിൽ ഒരു അതിഥി വേഷത്തിലാണ് താരം എത്തിയത്.\nമലയാളത്തിനു പുറമേ തമിഴ്, തെലുങ്ക് ഭാഷകളിൽ ആണ് താരം നേരത്തെ അഭിനയിച്ചിരുന്നത്. ഇപ്പോൾ കന്നടയിലും അരങ്ങേറ്റം കുറിച്ചിട്ടുണ്ട്. താരത്തിന്റെ പുതിയ ഫോട്ടോയാണ് ഇപ്പോൾ പ്രേക്ഷകർക്കിടയിൽ തരംഗമായി പ്രചരിക്കുന്നത്. ക്യൂട്ട് ലുക്കിലാണ് താരം പ്രത്യക്ഷപ്പെട്ടിരിക്കുന്നത്.\nപിങ്ക് ഡ്രസ്സിൽ തിളങ്ങി ഈഷ റെബ… ഇൻസ്റ്റാഗ്രാമിൽ പുത്തൻ ഫോട്ടോകൾ പങ്കുവെച്ച് താരം…\nഅന്നും ഇന്നും എന്താ മൊഞ്ജ് 😍🥰 അനന്യയുടെ പുത്തൻ ഫോട്ടോസ് പൊളി 😍


4malayalees - ഇറ്റലിക്ക് പിന്നാലെ ക്രൊയേഷ്യ, സ്‌പെയിന്, സ്വിറ്റ്‌സര്‍ലന്‍ഡ്, ഓസ്ട്രിയ, ജര്‍മനി എന്നിവിടങ്ങളിലും കൊറോണ രോഗം പടരുന്നു; ഇറ്റലിയില് ഇതുവരെ മരിച്ചത് 11 പേര്; ബ്രിട്ടണിലും രോഗബാധിതരുടെ എണ്ണം കൂടുമെന്ന് ആശങ്ക; യൂറോപ്പിനെ കിടുക്കി കൊറോണ\nയൂറോപ്പിനെ ആകെ പിടിച്ചുകുലുക്കി കൊറോണ വൈറസ് വ്യാപകമായി പടരുന്നു. ഇറ്റലിക്ക് പിന്നാലെ ക്രൊയേഷ്യ മെയിന് ലാന്‍ഡ് സ്‌പെയിന്, സ്വിറ്റ്‌സര്‍ലന്‍ഡ്,ഓസ്ട്രിയ എന്നിവിടങ്ങളിലും കുറവാണ് ബാധ സ്ഥിരീകരിച്ചു ലോകമെമ്പാടും കൊറോണ വൈറസ് ബാധ സ്ഥിരീകരിച്ചത് രാജ്യങ്ങളുടെ എണ്ണം 40 ആയി. ഓസ്‌ട്രേലിയയില് രണ്ടുപേര്‍ക്കും ക്രൊയേഷ്യയില് ഒരാള്‍ക്കും സ്വിറ്റ്‌സര്‍ലന്‍ഡില് ഒരാള്‍ക്കും ബാഴ്‌സലോണയില് ഒരാള്‍ക്കും പിണറായി പി രണ്ടുപേര്‍ക്കും ആണ് പുതുതായി കൊറോണ ബാധ സ്ഥിരീകരിച്ചത്.\nഇറ്റലിയിലും വൈറസ് പടരുന്നത് രൂക്ഷമായി തന്നെ തുടരുകയാണ്. ഇന്നലെ വരെ 322 പേര്‍ക്കാണ് ഇവിടെ രോഗം സ്ഥിരീകരിച്ചത്. ഇറ്റലിയില് ആകെ മരിച്ചവരുടെ എണ്ണം 11 ആയി. വെനേറ്റോയിലെയും ലോംബാര്‍ഡി മേഖലയിലെയും നഗരങ്ങള് വൈറസ് ബാധ രൂക്ഷമായ പശ്ചാത്തലത്തില് അടച്ചു. സൗത്ത് ജര്‍മനിയിലും ആദ്യത്തെ കുറവാണ് കേസ് റിപ്പോര്‍ട്ട് ചെയ്തു കഴിഞ്ഞു. അടുത്തിടെ മിലന് സന്ദര്‍ശിച്ച 25കാരന് ആണ് രോഗം പിടിപെട്ടത്. അവധി ആഘോഷത്തിന് ശേഷം ആയിരക്കണക്കിന് ബ്രിട്ടീഷ് കുടുംബങ്ങളും സ്‌കൂള് വിദ്യാര്‍ഥികളും മടങ്ങിയതിനു പിന്നാലെയാണ് ഇറ്റലിയില് കൊറോണാ ബാധിതരുടെ എണ്ണം ഇത്രയധികം വര്‍ദ്ധിക്കുന്നത് എന്നതും ആശങ്ക ജനിപ്പിക്കുന്നു\nഇറ്റലിയുടെ അതിര്‍ത്തികള് എല്ലാം പൂര്‍ണമായും അടഞ്ഞ സ്ഥിതിയിലാണ്. കൊറോണമൂലമുള്ള സാമ്പത്തിക അനിശ്ചിതത്വം യൂറോപ്പിലെങ്ങും ദൃശ്യമായി തുടങ്ങി. ഇറ്റാലിയന് ഓഹരി വിപണി ഇടിഞ്ഞു. യൂറോപ്പിലാകെ ടൂറിസ്റ്റ് സീസണ് ആരംഭിക്കാനിരിക്കെ മുന്‍കൂട്ടി യാത്രകള് ബുക്ക് ചെയ്തവരുള്‍പ്പെടെ ലക്ഷക്കണക്കിനാളുകളാണ് ആശങ്കയുടെ നിഴലിലായത്. വടക്കന് ഇറ്റലിയിലെ ലോംബാര്‍ഡി, വെനേറ്റോ എന്നിവിടങ്ങളിലാണ് രോഗബാധ ഏറ്റവും കൂടുതല് റിപ്പോര്‍ട്ട് ചെയ്യപ്പെട്ടിട്ടുള്ളത്. ഇവിടെ സ്‌കൂളുകളും കോളജുകളും മ്യൂസിയങ്ങളും മാര്‍ക്കറ്റുകളുമെല്ലാം രണ്ടാഴ്ചത്തേക്ക് അടച്ചു. ഫ്രാന്‍സിലാണ് യൂറോപ്പില് ആദ്യം കൊറോണ ബാധ റിപ്പോര്‍ട്ടു ചെയ്തത്. എന്നാല്, രോഗം പടരുന്നത് തടയുന്നതില് ഫ്രഞ്ച് സര്‍ക്കാര് വിജയിച്ചു. തുടര്‍ന്ന് ബ്രിട്ടനിലും പത്തിലേറെ പേര്‍ക്ക് കൊറോണ ബാധ സ്ഥീരികരിച്ചെങ്കിലും മരണം ഉണ്ടായിട്ടില്ല. ആദ്യം രോഗം സ്ഥിരീകരിച്ച എട്ടുപേരെ ചികില്‍യ്ക്കുശേഷം വിട്ടയയ്ക്കുകയും ചെയ്തു.


Indian Navy | നാടിന്റെ ചിങ്ങക്കുട്ടിയ്‌ക്കും അമ്മയ്ക്കും സമ്മാനങ്ങളുമായി സൈനികരെത്തി... - Malayalivartha.com Widgets Magazine\nനാടിന്റെ ചിങ്ങക്കുട്ടിയ്‌ക്കും അമ്മയ്ക്കും സമ്മാനങ്ങളുമായി സൈനികരെത്തി...\n20 AUGUST 2018 04:09 PM IST\nപ്രളയക്കെടുതിക്കിടെ സൈനികര് രക്ഷിച്ച പൂര്‍ണ ഗര്‍ഭിണിയെ തേടി വെള്ളിയാഴ്ച ഉച്ചയോടെയാണ് ആലുവയിലേക്കുള്ള ദൗത്യമെത്തുന്നത്. ദൗത്യസംഘത്തിലുണ്ടായിരുന്ന ഡോക്ടര് ആര്. മഹേഷ് താഴെയിറങ്ങി. ആന്തരിക രക്തസ്രാവം ഉണ്ടായെന്ന് വ്യക്തമായതോടെ അടിയന്തരമായി ആശുപത്രിയിലെത്തിക്കാന് തീരുമാനിച്ചു. പത്ത് മിനിറ്റ് മാത്രം നീണ്ട രക്ഷാപ്രവര്‍ത്തനത്തിനൊടുവില് നാവികസേനാ ആശുപത്രിയിലായിരുന്നു പ്രസവം.\nപ്രസവത്തിനുശേഷം ആലുവ ചൊവ്വര സ്വദേശിയായ സജിതയും ആണ്‍കുഞ്ഞും ആശുപത്രിയില് സുഖമായിരിക്കുന്നു. കൊച്ചിയിലെ നാവികസേനാ ആശുപത്രിയില് കഴിയുന്ന സജിതക്കും കുഞ്ഞിനും സമ്മാനങ്ങളുമായി സൈനികരെത്തി.\nരണ്ട് പേരെ ജീവിതത്തിലേക്ക് തിരിച്ചുകൊണ്ടുവരാനായതിന്‍റെ സന്തോഷത്തിലാണ് സൈനികര്. ആ സന്തോഷമാണ് കുഞ്ഞുടുപ്പുകള് സമ്മാനിച്ചുകൊണ്ട് പങ്കുവെച്ചത്. കമാന്‍ഡര് വിജയ് വര്‍മ്മയുടെ നേതൃത്വത്തിലുള്ള നാലംഗ സംഘമാണ് അതിസാഹസികമായി സജിതയെ രക്ഷപ്പെടുത്തിയത്.\nഒടുവിൽ ചർച്ചയ്ക് ഫലം കണ്ടു..ഉപവാസത്തിനും പ്രാർത്ഥനയ്ക്കും തൽക്കാലം വിട.. (5 minutes ago)\nമഴ കനക്കുന്നു ; പെരിങ്ങല് കുത്ത് ഡാമിന്റെ നാലുഷട്ടറുകൾ തുറന്നു.. (31 minutes ago)\nഇറാന്റെ പിടിയില് 18 ഇന്ത്യാക്കാര്; മുന്നറിയിപ്പുമായി മോദിയും അമിത്ഷായും (58 minutes ago)


How KSRTC is getting looted? - KSRTC Blog - Kerala State Road Transport Corporation\nHow KSRTC is getting looted?\n” കെ എസ് ആര് ടി സിയില് തട്ടിപ്പ് തുടങ്ങിയത് ഇ ടി എം മെഷീന് വന്നതു മുതല് ”\nകെ എസ് ആര് ടി സി കലക്ഷന് തട്ടിപ്പ് തുടങ്ങിയത് ഇ ടി എം മെഷീന് വന്നതു മുതലെന്ന് കണ്ടെത്തല്. അതുകൊണ്ട് തന്നെ ഇ ടി എം (ടിക്കറ്റ് മെഷീന്) സംവിധാനം ആരംഭിച്ച 2006 മുതല് തന്നെ തട്ടിപ്പ് തുടങ്ങിയിരിക്കാന് സാധ്യതയുണ്ടെന്നാണ് കെ എസ് ആര് ടി സി അധികൃതരുടെ നിഗമനം. ഇങ്ങനെ വരികയാണെങ്കില് കോടികളുടെ നഷ്ടമായിരിക്കും കോര്‍പ്പറേഷനുണ്ടാവുകയെന്നും കരുതുന്നു. അതുകൊണ്ട് തന്നെ സംശയമുള്ള എല്ലാ ഡിപ്പോകളിലും ഇത്തരം അന്വേഷണം നടത്താനാണ് നീക്കം.\nഷെഡ്യൂള് കഴിഞ്ഞെത്തിയ കണ്ടക്ടര് ആദ്യം ഇ ടി എം സ്റ്റേഷന് മാസ്റ്ററെ കാണിക്കണമെന്നാണ് നിയമം. സ്റ്റേഷന് മാസ്റ്റര് വെരിഫിക്കേഷന് നടത്തി കൗണ്ടര് സീല് ചെയ്തതിന് ശേഷമാണ് കണ്ടക്ടര് കലക്ഷന് കൗണ്ടറില് അടക്കേണ്ടത്. ഈ സമയത്താണ് ഇ ടി എമ്മില് നിന്നും കംപ്യൂട്ടറിലേക്ക് കലക്ഷന് സംബന്ധിച്ച വിവരങ്ങള് പകര്‍ത്തിയെടുക്കുക. ഇതിന് ശേഷം ക്യാഷ് സൂപ്രണ്ടും എ ടി ഒയുമെല്ലാം പരിശോധന നടത്തിയതിന് ശേഷമാണ് കലക്ഷന് സംബന്ധിച്ച വിവരം കോര്‍പ്പറേ\nഷനിലേക്ക് അറിയിക്കുക. ഇത്തരത്തില് ചെയ്താല് തട്ടിപ്പ് നടക്കാനുള്ള സാധ്യതയില്ലെന്നാണ് കോര്‍പ്പറേഷന് പറയുന്നത്. എന്നാല് ഇവിടെ ഇതെല്ലാം നടന്നിട്ടും തട്ടിപ്പ് നടന്നതായാണ് കണ്ടെത്തിയിട്ടുള്ളത്. അതുകൊണ്ട് തട്ടിപ്പ് പരിശോധിക്കേണ്ട ഉദ്യോഗസ്ഥരും ഇപ്പോള് ആരോപണത്തിന്റെ നിഴലിലാണ്.\nസുല്‍ത്താന് ബത്തേരി ഗ്യാരേജില് പുതുതായെത്തിയ\nഅഡ്മിനിസ്‌ട്രേറ്റീവ് ഓഫിസര്‍ക്ക് തോന്നിയ സംശയം കോര്‍പ്പറേഷനെ അറിയിക്കുകയും തുടര്‍ന്ന് തിരുവന്തപുരത്തു നിന്നും ആളെത്തി പരിശോധന നടത്തുകയും ചെയ്തപ്പോഴാണ് വെട്ടിപ്പ് കണ്ടെത്തിയത്. ഇവിടത്തെ കംപ്യൂട്ടറിലെ വിവരങ്ങള് കൂടുതല് പരിശോധനയ്ക്കായി തിരുവന്തപുരത്തേക്ക് കൊണ്ടുപോയിട്ടുണ്ട്. സംശയത്തെ തുടര്‍ന്ന് കല്പറ്റ ഡിപ്പോയിലെ വിവരങ്ങളും കംപ്യൂട്ടറില് നിന്നും പകര്‍ത്തി കൊണ്ടുപോയിട്ടുണ്ട്. ദീര്‍ഘകാലം ഒരു ഉദ്യോഗസ്ഥന് തന്നെ ഇതുമായി ബന്ധപ്പെട്ട തസ്തികയില് ജോലി ചെയ്തതാണ് കല്പറ്റയിലെ സംശയത്തിന് കാരണം.\nഇത്തരത്തില് ദീര്‍ഘകാലം ഒരേ തസ്തികയില് തന്നെ ജോലി ചെയ്യുന്ന കേന്ദ്രങ്ങളിലെല്ലാം തട്ടിപ്പ് നടന്നിട്ടുണ്ടാകാമെന്നാണ് കോര്‍പ്പറേഷന് പ്രാഥമിക പരിശോധനയില് ബോധ്യപ്പെട്ടത്. അതുകൊണ്ട് തന്നെ സംസ്ഥാനത്ത് ഇത്തരത്തിലുള്ള എല്ലാ കോന്ദ്രങ്ങളിലും തുടക്കത്തില് പരിശോധന നടത്താനാണ് തീരുമാനം. അതിനുശേഷമായിരിക്കും മറ്റു കേന്ദ്രങ്ങളിലുള്ള പരിശോധന.\nഇ പി കെ ഏറ്റവും കുറവുള്ള ട്രിപ്പുകളില് മാത്രമാണ് ഡി\nപ്പോകളില് പരിശോധന നടക്കുന്നത്. അതുകൊണ്ട് തന്നെ തട്ടിപ്പ് നടന്നത് ഇ പി കെ കൂടിയ ദീര്‍ഘദൂര സര്‍വിസുകളിലാണെന്നും കണ്ടെത്തിയിട്ടുണ്ട്. നിലവില് ഒരു ഷെഡ്യൂളിന് കിട്ടുന്ന വരുമാനത്തെ കിലോമീറ്റര് അടിസ്ഥാനത്തില് കണക്കാക്കിയാണ് ഇ പി കെ കണക്കാക്കുന്നത്. 20 ശതമാനമോ അതില് കുറവോ ആണെങ്കില് മാത്രമേ കാര്യമായ പരിശോധന നടക്കുകയുള്ളു. ഇത്തരം റൂട്ടുകളിലെ ജീവനക്കാര്‍ക്ക് പ്രത്യേക കൗണ്‍സലിംഗും നടത്താറുണ്ട്. എന്നാല് ഇ വി കെ 30-35 വരുന്ന റൂട്ടുകളുണ്ട്. ഇതില് നാലോ അഞ്ചോ ഇ\nപി കെ കുറഞ്ഞാല് ശ്രദ്ധിക്കപ്പെടില്ലെന്നും അതുകൊണ്ട് തന്നെയാണ് തട്ടിപ്പ് ഇത്രയും കാലം ശ്രദ്ധയില് പെടാതിരുന്നതെന്നും കെ എസ് ആര് ടി സിയിലെ ഉന്നത ഉദ്യോഗസ്ഥന് പറഞ്ഞു.\nഅന്തര് സംസ്ഥാന സര്‍വിസുകളില് തട്ടിപ്പ് നടക്കാനുള്ള സാധ്യത ഏറെയാണെന്ന് ഇപ്പോഴത്തെ കണ്ടെത്തലിന്റെ അടിസ്ഥാനത്തില് ബോധ്യപ്പെട്ടിട്ടുണ്ട്. അതുകൊണ്ട് തന്നെ ഇത്തരം റൂട്ടുകളിലേക്ക് നടന്ന സര്‍വിസുകളുടെ കണക്കുകളും പരിശോധിച്ചാല് മാത്രമേ എത്ര കോടിയുടെ നഷ്ടം കോര്‍പ്പറേഷന് ഉണ്ടായിട്ടുണ്ടെന്ന് കണ്ടെത്താന് കഴിയുകയുള്ളു. എന്നാല് കോര്‍പ്പറേഷനിലെ ചില\nഉന്നത ഉദ്യോഗസ്ഥര്‍ക്കും തട്ടിപ്പില് പങ്കാളിത്തമുണ്ടെന്നും അതുകൊണ്ട് കോര്‍പ്പറേഷന് നടത്തുന്ന അന്വേഷണം കാര്യക്ഷമമാകില്ലെന്നും പൊലീസിന്റെ ആന്റി കറപ്ഷന് ബ്യൂറോ അന്വേഷണം നടത്തണമെന്ന ആവശ്യവും ഇതിനിടെ ജീവനക്കാരില് നിന്നു തന്നെ ഉയര്‍ന്നിട്ടുണ്ട്.\nദീര്‍ഘകാലം തട്ടിപ്പ് നടന്നിട്ടും പിടിക്കപ്പെടാതിരുന്നത് വീഴ്ചയാണെന്നും ഇത് കണ്ടെത്തണമെങ്കില് കോര്‍പ്പറേഷന് നടത്തുന്ന അന്വേഷണം മാത്രം മതിയാകില്ലെന്നുമാണ് ഇവരുടെ വാദം. ഏതായാലും അന്വേഷണം പൂര്‍ത്തിയായാല് മാത്രമേ കോര്‍പ്പറേഷന് നഷ്ടമായത് എത്ര കോടികളാണെന്ന് കണ്ടെത്താന് കഴിയുകയുള്ളു.


എയര് ഇന്ത്യയില് നിയമനങ്ങള്‍ക്കും സ്ഥാനക്കയറ്റത്തിനും വിലക്ക്\nപൊതുമേഖല വിമാന കമ്പനിയായ എയര് ഇന്ത്യയെ സ്വകാര്യവത്കരിക്കാനുള്ള നീക്കങ്ങള് അന്തിമഘട്ടത്തിലാണ്.\n21 Jul, 2019 at 04:48 AM\nഎയര് ഇന്ത്യയില് പുതിയ നിയമനങ്ങള്‍ക്കും സ്ഥാനക്കയറ്റങ്ങള്‍ക്കും കേന്ദ്രസര്‍ക്കാര് വിലക്ക്. എയര് ഇന്ത്യയെ സ്വകാര്യവല്‍ക്കരിക്കാനുള്ള നീക്കങ്ങളുടെ ഭാഗമായാണ് നടപടിയെന്നാണ് കരുതുന്നത്. ഡിപ്പാര്‍ട്ട്‌മെന്റ് ഓഫ് ഇന്‍വെസ്റ്റ്‌മെന്റ് ആന്റ് പബ്ലിക് അസറ്റ് മാനേജ്‌മെന്റാണ് എയര് ഇന്ത്യക്ക് നിര്‍ദേശം നല്‍കിയിരിക്കുന്നതെന്ന് ഐ.എ.എന്.എസ് റിപ്പോര്‍ട്ടു ചെയ്തു.\nഅത്യാവശ്യമുണ്ടെങ്കില് മാത്രം പുതിയ വിമാനസര്‍വ്വീസുകള് ആരംഭിച്ചാല് മതിയെന്നും എയര് ഇന്ത്യക്ക് നിര്‍ദേശം നല്‍കിയിട്ടുണ്ട്. പൊതുമേഖല വിമാന കമ്പനിയായ എയര് ഇന്ത്യയെ സ്വകാര്യവത്കരിക്കാനുള്ള നീക്കങ്ങള് അന്തിമഘട്ടത്തിലാണ്. പ്രധാന തീരുമാനങ്ങളൊന്നും എടുക്കേണ്ടതില്ലെന്നാണ് എയര് ഇന്ത്യക്ക് നല്‍കിയിരിക്കുന്ന നിര്‍ദേശം.\nനേരത്തെ മോദിസര്‍ക്കാര് എയര് ഇന്ത്യ ഓഹരികള് വിറ്റഴിക്കാന് ശ്രമിച്ചെങ്കിലും വാങ്ങാന് ആരും തയ്യാറായിരുന്നില്ല. ഏകദേശം 58,000 കോടി രൂപയുടെ കടമാണ് എയര് ഇന്ത്യക്കുള്ളത്. 2019 മാര്‍ച്ച് 31ന് അവസാനിച്ച സാമ്പത്തിക വര്‍ഷത്തിലെ നഷ്ടം 7600 കോടി രൂപയാണ്.\nഎയര് ഇന്ത്യയെ രക്ഷിക്കാന് സ്വകാര്യവത്കരണം മാത്രമാണ് വഴിയെന്ന് സിവില് വ്യോമയാന മന്ത്രി ഹര്‍ദീപ് സിങ് പുരി കഴിഞ്ഞ ആഴ്ച്ചയില് പറഞ്ഞിരുന്നു.


ആധുനിക ടെന്നീസിന്റെ നെറുകയില് സെറീന വില്ല്യംസ്; ഓസ്‌ട്രേലിയന്\nആധുനിക ടെന്നീസിന്റെ നെറുകയില് സെറീന വില്ല്യംസ്; ഓസ്‌ട്രേലിയന് ഓപ്പണ് കിരീടത്തോടെ സ്റ്റെഫി ഗ്രാഫിനെ മറികടന്ന് ചരിത്രനേട്ടം\nസിഡ്‌നി: ഓസ്‌ട്രേലിയന് ഓപ്പണ് വനിതാ കിരീടം സെറീന വില്ല്യംസിന്. ഫൈനലില് സഹോദരി വീനസ് വില്യംസിനെ നേരിട്ടുള്ള സെറ്റുകള്‍ക്കാണ് സെറീന പരാജയപെടുത്തിയത്. സ്‌കോര് 6-4,6-4.\nസെറീനയുടെ 23ാം കിരീട നേട്ടമാണിത്. ഇതോടെ ആധുനിക ടെന്നീസില് ഏറ്റവുമധികം ഗ്രാന്‍സ്ലാം കിരീടം നേടുന്ന താരമെന്ന ചരിത്രനേട്ടത്തിനുടമയായി സെറീന. 22 ഗ്രാന്‍സ്ലാം കിരീടനേട്ടത്തിനുടമയായ സ്റ്റെഫി ഗ്രാഫിന്റെ റെക്കോഡാണ് സെറീന മറികടന്നത്. സെറീനയുടെ ഏഴാം ഓസ്‌ട്രേലിയന് ഓപ്പണ് സിഗിംള്‍സ് കിരീടമാണിത്.\nകിരീട നേട്ടത്തോടെ ലോകറാംഗിങില് സെറീന ഒന്നാം സ്ഥാനത്തെത്തി. ഏഴ് ഓസ്‌ട്രേലിയന് ഓപ്പണിന് പുറമെ മൂന്ന് ഫ്രഞ്ച് ഓപ്പണ്, ഏഴ് വിംബിള്‍ഡണ്, ആറ് യുഎസ് ഓപ്പണ്, കിരീടങ്ങള് ഉള്‍പെടെയാണ് സെറീന 23 ഗ്രാന്‍സ്ലാം സ്വന്തമാക്കിയത്. ഇതോടെ കളിച്ച 29 ഫൈനലുകളില് 23 എണ്ണത്തിലും ജയിച്ചു എന്നൊരു നേട്ടം കൂടി സെറീന സ്വന്തമാക്കി.\nവീനസും സെറീനയും നേര്‍ക്കുനേര് വന്ന ഒന്‍പതാം ഗ്രാന്‍സ്സാം ഫൈനലായിരുന്നു ഇത്. ഇതില് ഏട്ടുതവണയും കിരീടം സെറീനക്കായിരുന്നു. 2009 ല് വിമ്പിള്‍ഡണ് ഫൈനലിലാണ് അവസാനമായി ഇരുവരും ഏറ്റുമുട്ടിയത്. തന്റെ വിജയത്തിന് പിന്നില് വീനസ് വില്ല്യംസാണെന്നായിരുന്നു കിരീടനേട്ടത്തിന് ശേഷം സെറീനയുടെ പ്രതികരണം.\nക്രൊയേഷ്യന് താരം മിര്‍ജാന ലൂസിച്ച് ബറോണയ്‌ക്കെതിരെ അനായാസ ജയത്തോടെയാണ് മുപ്പത്തഞ്ചുകാരിയായ സെറീന ഫൈനലില് കടന്നത്.


Mar 27, 2020, 03:16 pm IST\nകണ്ണൂരിൽ, കോവിഡ്-19 രോഗബാധയുണ്ടെന്ന സംശയത്താൽ ഐസൊലേഷനിൻ പാർപ്പിച്ചിരുന്നയാളെ മുസ്ലിംലീഗ് കൗൺസിലർ കടത്തിക്കൊണ്ടുപോയി. കൗൺസിലറുടെ അടുത്ത ബന്ധത്തിൽ പെട്ടയാളാണ് നിരീക്ഷണത്തിൽ കഴിഞ്ഞിരുന്നത്. ബാംഗ്ലൂരിൽ നിന്ന് വന്നയാളെയാണ് കണ്ണൂർ കോർപ്പറേഷൻ കൗൺസിലർ ഷഫീഖ് കടത്തി കൊണ്ടു പോയത്.\nഷെഫീക്കിനെ അറസ്റ്റ് ചെയ്യാൻ കണ്ണൂർ പോലീസ് സൂപ്രണ്ട് ഉത്തരവിട്ടിട്ടുണ്ട്. ഇയാളെക്കുറിച്ച് വിവരമൊന്നും ലഭിച്ചിട്ടില്ലെങ്കിലും, കടത്തിക്കൊണ്ടു പോയ ആളെ കണ്ടെത്തി പോലീസ്, തിരികെ നിരീക്ഷണ കേന്ദ്രത്തിലെത്തിച്ചിട്ടുണ്ട്.\nപ്രായപൂർത്തിയാകാത്ത വിദ്യാർത്ഥികളെ പ്രകൃതിവിരുദ്ധ പീഡനത്തിന് ഇരയാക്കി; ഉസ്താദ് പിടിയിൽ


കോട്ടയം മണർകാട് പൊലീസ് സ്‌റ്റേഷനിൽ കസ്റ്റഡിയിലിരുന്ന നവാസിന്റേത് തൂങ്ങിമരണമെന്ന് പോസ്റ്റ്‌മോർട്ടം റിപ്പോർട്ട്. ശരീരത്ത് പലഭാഗത്തും ചതവുകളും പോറലുകളും ഏറ്റിരുന്നു. ക്ഷതങ്ങൾ പിടിവലിയിൽ സംഭവിച്ചതാകാമെന്നാണ് പോസ്റ്റ്‌മോർട്ടത്തിലെ പ്രാഥമിക കണ്ടെത്തൽ. മരണത്തിൽ സംസ്ഥാന മനുഷ്യാവകാശ കമ്മീഷൻ സ്വമേധയാ കേസെടുത്തു. സംഭവത്തിൽ രണ്ട് പൊലീസുകാരെ സസ്‌പെൻഡ് ചെയ്തിരുന്നു.\nനവാസിന്റേത് തൂങ്ങിമരണമെന്ന് സ്ഥിരീകരിക്കുന്ന വിവരങ്ങളാണ് പോസ്റ്റ്‌മോർട്ടത്തിൽ പുറത്തു വന്നത്. ഇടുപ്പിലും മുതുകിലും ചതവുകൾ ഏറ്റിരുന്നു. പലയിടത്തും പോറലുകളും കണ്ടെത്തി. ശരീരത്തിലെ ക്ഷതങ്ങൾ പിടിവലിയിൽ സംഭവിച്ചതാകാമെന്നാണ് പ്രാഥമിക നിഗമനം. നവാസിനെ കസ്റ്റഡിയിലെടുക്കും മുമ്പ് വീട്ടിൽ നാട്ടുകാരുമായി സംഘർഷം നടന്നതായി ഇന്നലെ എസ് പി ഹരിശങ്കർ വ്യക്തമാക്കിയിരുന്നു. മദ്യപിച്ചെത്തിയ നവാസ് ഭാര്യയെയും അമ്മയെയും മർദ്ദിച്ചതായി ബന്ധു ജഗദമ്മയും പ്രതികരിച്ചു.\nമെഡിക്കൽ ബോർഡ് തയ്യാറാക്കുന്ന അന്തിമ പോസ്റ്റ്‌മോർട്ടം റിപ്പോർട്ടിൽ ക്ഷതങ്ങളെ സംബന്ധിച്ച് വ്യക്തതയുണ്ടാകും. സംസ്ഥാന മനുഷ്യാവകാശ കമ്മീഷൻ അധ്യക്ഷൻ ജസ്റ്റിസ് ആന്റണി ഡൊമിനിക് സംഭവത്തിൽ സ്വമേധയാ കേസെടുത്തു. ജില്ലാ പൊലീസ് മേധാവിയോട് ഒരു മാസത്തിനകം റിപ്പോർട്ട് നൽകണമെന്നും കമ്മീഷൻ ആവശ്യപ്പെട്ടു. നവാസിനെ ശ്രദ്ധിക്കുന്നതിൽ പൊലീസുകാർക്ക് വീഴ്ചപറ്റിയെന്ന റിപ്പോർട്ടിന്റെ അടിസ്ഥാനത്തിൽ എഎസ്‌ഐ പ്രസാദ്, സിവിൽ പൊലീസ് ഓഫീസർ സെബാസ്റ്റ്യൻ വർഗ്ഗീസ് എന്നിവരെ സസ്‌പെൻഡ് ചെയ്തിരുന്നു.\nനെടുങ്കണ്ടം കസ്റ്റഡി മരണം; എസ്‌ഐ കെഎ സാബുവിന്റെ ജാമ്യം സുപ്രിംകോടതി റദ്ദാക്കി\nപാവറട്ടി കസ്റ്റഡി കൊലപാതകം; മുഖ്യപ്രതി കീഴടങ്ങി\nപാവറട്ടി കസ്റ്റഡി മരണം; മൂന്ന് എക്‌സൈസ് ജീവനക്കാർ അറസ്റ്റിൽ\nപാവറട്ടി കസ്റ്റഡി മരണം; സ്‌പെഷ്യൽ സ്‌ക്വാഡ് ഡ്രൈവർ ശ്രീജിത്ത് അന്വേഷണസംഘത്തിന് മുന്നിൽ ഹാജരായി\nഭാര്യയുമൊത്ത് ഇരുചക്രവാഹത്തിൽ യാത്ര ചെയ്ത യുവാവിനു നേരെ സദാചാര ആക്രമണം; ഗുരുതര പരുക്ക്


ലിറോയ് സാനെ മാഞ്ചസ്റ്റര് സിറ്റി വിടുമോ ? ഗാര്‍ഡിയോള പറയുന്നതിങ്ങനെ - Malayalam MyKhel\n» ലിറോയ് സാനെ മാഞ്ചസ്റ്റര് സിറ്റി വിടുമോ ? ഗാര്‍ഡിയോള പറയുന്നതിങ്ങനെ\nUpdated: Thursday, July 18, 2019, 18:08 [IST]\nലണ്ടന്: അറ്റാക്കിങ് മിഡ്ഫീല്‍ഡര് ലിറോയ് സാനെ മാഞ്ചസ്റ്റര് സിറ്റി വിടുന്നതായുള്ള അഭ്യൂഹത്തോട് പ്രതികരിച്ച് പരിശീലകന് പെപ് ഗാര്‍ഡിയോള. മാധ്യമങ്ങളുടെ ചോദ്യത്തിന് മറുപടി പറയവെയാണ് ഇക്കാര്യത്തില് അദ്ദേഹം വിശദീകരണം നല്‍കിയത്. ക്ലബ്ബില് ആരെയും നിര്‍ബന്ധിച്ച് പിടിച്ചുവെക്കില്ല.താല്‍പര്യമില്ലാത്തവര്‍ക്ക് മാറാം.മാഞ്ചസ്റ്റര് സിറ്റിയില് സന്തോഷവാനല്ലെങ്കില് സാനെയ്ക്കും അങ്ങനെ ചെയ്യാം. കളിക്കാരുടെ മാനസിക സന്തോഷമാണ് വലുതെന്നും ഗാര്‍ഡിയോള പ്രതികരിച്ചു.\nജര്‍മന് ക്ലബ്ബായ ബയേണ് മ്യൂണിക്കാണ് സാനെയ്ക്കായി മുന്നിലുള്ളത്. സിറ്റിയുടെ ഭാഗത്ത് നിന്ന് അനുകൂല നിലപാടുണ്ടായാല് സാനെയെ ബയേണ് സ്വന്തമാക്കും.ആര്യന് റോബനും ഫ്രാങ്ക് റിബറിയും ക്ലബ്ബ് വിട്ടതോടെ സൂപ്പര് താരങ്ങളുടെ അഭാവം ബയേണ് നിരയിലുണ്ട്. ഇത് നികത്താനുള്ള തീവ്ര ശ്രമത്തിലാണ് ബയേണ് മാനേജ്‌മെന്റ്. അവസാന സീസണില് ബൊറൂസിയ ഡോര്‍ട്ട്മുണ്ടില് നിന്ന് ശക്തമായ വെല്ലുവിളി നേരിട്ടാണ് ബയേണ് ബുണ്ടസ്ലീഗ സ്വന്തമാക്കിയത്. ഇത്തവണ മികച്ച താരങ്ങളുടെ അഭാവം ടീമിനെ പ്രതികൂലമായി ബാധിക്കുമെന്നാണ് വിലയിരുത്തപ്പെടുന്നത്.\nജര്‍മന് ദേശീയ ടീമില് അത്ര സജീവമല്ലാത്ത സാനെ ഗാര്‍ഡിയോളയുടെ വിശ്വസ്തനാണ്.റഷ്യന് ഫുട്‌ബോള് ലോകകപ്പിനുള്ള ജര്‍മന് ടീമില് നിന്ന് സാനെയെ ജോച്ചിം ലോ തഴഞ്ഞിരുന്നു. 2016മുതല് ക്ലബ്ബിന്റെ മധ്യനിരയില് സജീവമായ സാനെ 89 മത്സരത്തില് നിന്ന് 25 ഗോള് നേടിയിട്ടുണ്ട്.ജര്‍മനിക്കുവേണ്ടി 21 മത്സരത്തില് നിന്ന് അഞ്ച് ഗോളാണ് താരത്തിന്റെ സമ്പാദ്യം. പുതിയ സീസണിന് ക്ലബ്ബുകള് ഒരുക്കം ആരംഭിച്ചതോടെ കൈമാറ്റ ജാലകത്തിലെ വാശിയും മുറുകിയിരിക്കുന്നു.ടീമിന്റെ പിഴവുകള് നികത്തി പുതിയ സീസണിനായി ടീമിനെ തയ്യാറാക്കുന്നതിനായുള്ള തയ്യാറെടുപ്പിലാണ് ക്ലബ്ബുകള്. ആഗസ്റ്റ് ഒമ്പതിനാണ് പ്രീമിയര് ലീഗിന്റെ പുതിയ സീസണ് ആരംഭിക്കുന്നത്.\nയുവേഫ സൂപ്പര് കപ്പ് കിരീടം ബയേണ് മ്യൂണിക്കിന്, സെവിയ്യയെ തകര്‍ത്തു\nബുണ്ടസ്ലീഗ: വീണ്ടും 'എട്ടിന്റെ' ജയവുമായി ബയേണ് മ്യൂണിക്, ഇത്തവണ നാണംകെട്ടത് ഷാല്‍ക്കെ\nറയല് മാഡ്രിഡ് വിട്ട ജെയിംസ് റോഡ്രിഗസ് എവര്‍ട്ടനില്, കരാര് രണ്ട് വര്‍ഷത്തേക്ക്\nഫ്രഞ്ച് ഫുട്‌ബോളില് ചരിത്രം രചിക്കാന് ആഗ്രഹിക്കുന്നു: കെയ്‌ലിയന് എംബാപ്പെ\nChampions League: ബയേണോ, പിഎസ്ജിയോ? ഫൈനല് എപ്പോള്, എവിടെ, ടിവി ചാനല് എല്ലാമറിയാം\nChampions League: ഏഴു വര്‍ഷത്തെ കാത്തിരിപ്പ് തീര്‍ന്നു, ബയേണ് ഫൈനലില്- കലാശപ്പോര് ഞായറാഴ്ച\nBundesliga: ജര്‍മനിയില് വീണ്ടും ബയേണ്... തുടര്‍ച്ചയായ എട്ടാം ലീഗ് കിരീടം\n2 min ago ഐപിഎല്: രോഹിത്താണ് ടി20യില് മികച്ച ക്യാപ്റ്റന്, കോലിയുടെ ക്യാപ്റ്റന്‍സി പോരെന്ന് ഇതിഹാസ താരം!!\n3 min ago 10 വര്‍ഷത്തേക്ക് കേരളാ ഭക്ഷണം മറന്നേക്കൂ! കോലിയുടെ ഉപദേശം കരിയര് മാറ്റിയെന്നു സഞ്ജു\n52 min ago ഐപിഎല്: ജയിക്കുന്ന കളി തോല്‍പ്പിക്കാന് അവര് മിടുക്കരാണ്, ആര്‍സിബി ബൗളര്‍മാരെ ട്രോളി സേവാഗ്!!\n1 hr ago ഐപിഎല്: ഈ ടൂര്‍ണമെന്റില് ഇതുവരെ കണ്ട ഏറ്റവും മികച്ച പ്രകടനം... ആ ബൗളറെ പറഞ്ഞ് രവി ശാസ്ത്രി!!\nRead more about: bayern munich manchester city ലിറോയ് സാനെ ബയേണ് മ്യൂണിക്ക് മാഞ്ചസ്റ്റര് സിറ്റി


യുപിയില് പ്രിയങ്കയുടെ നിർണ്ണായക നീക്കം: ടിക്കറ്റ് മോഹികള് മത്സരിക്കാൻ പണം നല്‍കണമെന്ന സര്‍ക്കുലറുമായി കോണ്‍ഗ്രസ് | BJP|Priyanka Gandhi|yogi adityanath|Congress UP|UP Election 2022\nമല്‍സരിക്കാന് അവസരം ലഭിച്ചില്ലെങ്കില് പണം മടക്കി നല്‍കുമോ എന്ന് വ്യക്തമല്ല. ഇക്കാര്യം സര്‍ക്കുലറില് പറയുന്നില്ല\nലഖ്‌നൗ: ഉത്തര് പ്രദേശ് നിയമസഭാ തിരഞ്ഞെടുപ്പിന് ഒരുങ്ങുന്ന കോണ്‍ഗ്രസിന്റെ പുതിയ നീക്കങ്ങള് ചര്‍ച്ചയാകുന്നു. അടുത്ത വര്‍ഷം ഫെബ്രുവരിയിലാണ് തിരഞ്ഞെടുപ്പ് എങ്കിലും നേരത്തെ കളം നിറയാനാണ് കോണ്‍ഗ്രസിന്റെ തീരുമാനം.അഖിലേഷ് യാദവിന്റെ എസ്പി, എഎപി, ബിഎസ്പി എന്നീ കക്ഷികളും മല്‍സര രംഗത്തുണ്ട്. എല്ലാവരുടെയും ലക്ഷ്യം ബിജെപിയെ ഭരണത്തില് നിന്ന് താഴെയിറക്കലാണ്. ഇതിനിടെയാണ് കോണ്‍ഗ്രസ് സംസ്ഥാന അധ്യക്ഷന് പുറത്തിറക്കിയ സര്‍ക്കുലര് ചര്‍ച്ചയാകുന്നത്.\nനിയമസഭാ തിരഞ്ഞെടുപ്പില് മല്‍സരിക്കാന് താല്‍പ്പര്യമുള്ളവരില് നിന്ന് പണം വാങ്ങാനാണ് കോണ്‍ഗ്രസ് തീരുമാനം. 11000 രൂപയാണ് ഒരാള് നല്‍കേണ്ടത്. യുപി കോണ്‍ഗ്രസ് അധ്യക്ഷന് അജയ് കുമാര് ലല്ലു പുറത്തിറക്കിയ സര്‍ക്കുലറിലാണ് ഇക്കാര്യം പറയുന്നത്. എന്നാല് പണം നല്‍കിയ എല്ലാവര്‍ക്കും മല്‍സരിക്കാന് അവസരം ലഭിക്കണമെന്നില്ല.11000 രൂപ ഡിഡി ആയിട്ടാണ് നല്‍കേണ്ടത്. മല്‍സരിക്കാന് അവസരം ലഭിച്ചില്ലെങ്കില് പണം മടക്കി നല്‍കുമോ എന്ന് വ്യക്തമല്ല. ഇക്കാര്യം സര്‍ക്കുലറില് പറയുന്നില്ല.\nനേരത്തെ മല്‍സരിച്ചിരുന്നോ, മല്‍സര രംഗത്തെ പഴയ അനുഭവങ്ങള്, സോഷ്യല് മീഡിയയിലെ സാന്നിധ്യം എന്നീ കാര്യങ്ങളും അപേക്ഷയില് പൂരിപ്പിക്കാനുണ്ട്. പണം നല്‍കിയ എല്ലാവര്‍ക്കും മല്‍സരിക്കാന് ഒരിക്കലും സാധിക്കില്ല. രണ്ട് കാര്യങ്ങളാണ് ഇതുസംബന്ധിച്ച് ദേശീയ മാധ്യമങ്ങള് റിപ്പോര്‍ട്ട് ചെയ്തത്. എന്നാൽ കോണ്‍ഗ്രസ് കടുത്ത സാമ്പത്തിക പ്രതിസന്ധിയിലാണ് എന്നതാണ് ചിലരുടെ നിരീക്ഷണം. തിരഞ്ഞെടുപ്പില് മല്‍സരിക്കാനുള്ള ഫണ്ട് കണ്ടെത്തുകയാണ് ഇതുവഴി പാര്‍ട്ടി ഉദ്ദേശിക്കുന്നത്.\nയുപിയുടെ ചുമതലയുള്ള കോണ്‍ഗ്രസ് ജനറല് സെക്രട്ടറി പ്രിയങ്ക ഗാന്ധിയാണ്. അവര് ലഖ്‌നൗ കേന്ദ്രമായി പ്രവര്‍ത്തനം ആരംഭിച്ചുകഴിഞ്ഞു. ജനപ്രിയരായ നേതാക്കളെ കണ്ടെത്തി മല്‍സരിപ്പിക്കാനാണ് ആലോചന. ഇതിനിടെ സീറ്റ് ആവശ്യപ്പെട്ട് കൂടുതല് പേര് എത്താനുള്ള സാധ്യതയുണ്ട്. കഴിഞ്ഞ നിയമസഭാ തിരഞ്ഞെടുപ്പുകളില് കോണ്‍ഗ്രസ് നേതൃത്വത്തിന് വലിയ തലവേദനയായിരുന്നു സീറ്റ് മോഹികള്.മല്‍സരിക്കാന് തല്‍പ്പര്യമുള്ള എല്ലാവരും സെപ്തംബര് 25നകം പണം അടച്ച് പ്രത്യേക അപേക്ഷ നല്‍കണമെന്നാണ് അജയ് കുമാര് ലല്ലു പുറത്തിറക്കിയ സര്‍ക്കുലറില് പറയുന്നത്.\nഅപേക്ഷ പരിശോധിച്ച് സ്ഥാനാര്‍ഥികളെ കണ്ടെത്തും. ജനപ്രിയരെയാണ് സ്ഥാനാര്‍ഥിയാക്കുക. ഓരോ മണ്ഡലത്തിലെയും സാധ്യതകള് സംബന്ധിച്ച് പ്രിയങ്ക ഗാന്ധി ജില്ലാ കമ്മിറ്റികളോട് അഭിപ്രായം തേടിയിരുന്നു.403 അംഗ നിയമസഭയാണ് ഉത്തര് പ്രദേശിലേത്. 2017ല് ബിജെപിക്ക് 312 സീറ്റുകള് ലഭിച്ചിരുന്നു. എസ്പിക്ക് 47 സീറ്റുകള് മാത്രമേ ലഭിച്ചുള്ളൂ. എസ്പിയുമായി സഖ്യം ചേര്‍ന്നിട്ടായിരുന്നു കോണ്‍ഗ്രസ് അന്ന് മല്‍സരിച്ചത്.\n21 സീറ്റില് മല്‍സരിച്ച കോണ്‍ഗ്രസിന്7സീറ്റില് മാത്രമേ ജയിക്കാനായുള്ളൂ. ഇത്രയും സീറ്റുകള് മാത്രമുള്ള കോണ്‍ഗ്രസും എസ്പിയും ബിഎസ്പിയുമെല്ലാം ഒറ്റയ്ക്ക് മല്‍സരിക്കുന്നത് ബിജെപിക്ക് ഗുണം ചെയ്യുമെന്നാണ് വിലയിരുത്തല്. അതിനിടെയാണ് എഎപി 403 സീറ്റിലും മല്‍സരിക്കുമെന്ന് പ്രഖ്യാപിച്ചിരിക്കുന്നത്.\nBJP Priyanka Gandhi yogi adityanath Congress UP UP Election 2022\nഊളന്‍പാറയില് നിന്നും മേല്‍ക്കൂര പൊളിച്ച് പുറത്തു ചാടിയ യുവാക്കള് വീടുകളില് എത്തി ചേര്‍ന്നു


ബിപിൻ സി ബാബു ജില്ലാ പഞ്ചായത്ത് വൈസ് പ്രസിഡന്‍റ് : Deepika.com Nattu Visesham\nആലപ്പുഴ: ജില്ലാപഞ്ചായത്ത് വൈസ് പ്രസിഡന്‍റായി കൃഷ്ണപുരം ഡിവിഷനിൽനിന്നുള്ള എൽഡിഎഫ് പ്രതിനിധി ബിപിൻ സി. ബാബുവിനെ തെരഞ്ഞെടുത്തു. യുഡിഎഫ് അംഗങ്ങൾ തെരഞ്ഞെടുപ്പിൽനിന്ന് വിട്ടുനിന്നു. വൈസ്പ്രസിഡന്‍റായിരുന്ന ദലീമ ജോജോ അരൂർ എംഎൽഎ ആയതോടെ വന്ന ഒഴിവിലേക്കായിരുന്നു തെരഞ്ഞെടുപ്പ്. ജില്ലാപഞ്ചായത്ത് പ്രസിഡന്‍റ് കെ.ജി. രാജേശ്വരി പുതിയ വൈസ്പ്രസിഡന്‍റിനു സത്യവാചകം ചൊല്ലിക്കൊടുത്തു. കളക്ടർ എ. അലക്സാണ്ടർ സന്നിഹിതനായിരുന്നു.\nആലപ്പുഴ: ഇൻഫോസിസിന്‍റെ സഹസ്ഥാപകനും മുൻ സിഇഒയും ആയിരുന്ന എസ്.ഡി. ഷിബുലാൽ തന്‍റെ മാതാപിതാക്കളുടെ സ്മരണയ്ക്കായി രൂപീകരിച്ചിട്ടുള്ള സരോജിനി-ദാമോദരൻ ഫൗണ്ടേഷൻ ഏർപ്പെടുത്തിയിട്ടുള്ള അക്ഷയശ്രീ പുരസ്കാരം കെ.പി. ശുഭകേശന്. ഒരുലക്ഷം രൂപയും പ്രശസ്തിപത്രവുമടങ്ങുന്നതാണ് പുരസ്കാരം. സംസ്ഥാന സർക്കാരിന്‍റെ ഹരിതമിത്ര പുരസ്കാരം, ഗവർണറുടെ പുരസ്കാരം, കായംകുളം കൃഷിവിജ്ഞാന കേന്ദ്രത്തിന്‍റെ പുരസ്കാരം, അക്ഷയശ്രീ ജില്ലാതല പുരസ്കാരം തുടങ്ങി നിരവധി പുരസ്കാരങ്ങൾ നേടിയിട്ടുള്ള വ്യക്തിയാണ് ശുഭകേശൻ. പത്താംക്ലാസിൽ പഠിക്കുന്പോൾ കാർഷിക വൃത്തിയിലേക്കിറങ്ങിയ ശുഭകേശൻ ഇപ്പോൾ ഇരുപത് ഏക്കറിൽ വരെ കൃഷി ചെയ്യുന്നുണ്ട്.\nഭക്ഷ്യാവശ്യത്തിനും വിത്തിനുമായി പ്രത്യേകമാണ് കൃഷി ചെയ്യുന്നതും. ഫൗണ്ടേഷന്‍റെ ജില്ലാതല കാർഷിക പുരസ്കാരങ്ങളും പ്രഖ്യാപിച്ചിട്ടുണ്ട്. ജൈവകൃഷിയിലെ സമഗ്ര സംഭാവനയ്ക്കുള്ള പുരസ്കാരം അട്ടപ്പാടി സ്വദേശി ഏബ്രഹാം കൂത്തോട്ടിലിനും ലഭിച്ചു.


കോൺഗ്രസിന് അടുത്ത ഷോക്ക്! കെവി തോമസിനെ എറണാകുളത്ത് മത്സരിപ്പിക്കാൻ ബിജെപി ശ്രമം! | BJP national leaders in talks with KV Thomas, Congress camp in tension - Malayalam Oneindia\n35 min ago പാലക്കാട് കോച്ച് ഫാക്ടറിയെ കുറിച്ച് മിണ്ടാട്ടമില്ല; കേരളത്തോട് വീണ്ടും റെയിൽവെയുടെ അവഗണന...\nUpdated: Sun, Mar 17, 2019, 11:45 [IST]\nകെവി തോമസിനെ എറണാകുളത്ത് മത്സരിപ്പിക്കാൻ ബിജെപി ശ്രമം!\nകൊച്ചി: പാര്‍ട്ടി വക്താവും സോണിയ ഗാന്ധിയുടെ അടുത്ത ആളുമായിരുന്ന ടോം വടക്കന്റെ ബിജെപി പ്രവേശനം നല്‍കിയ ഷോക്കില് നിന്നും കോണ്‍ഗ്രസ് മുക്തമാകുന്നതേ ഉളളൂ. അതിന് പിന്നാലെ അതിലും വലിയ ഷോക്ക് കോണ്‍ഗ്രസിന് ലഭിക്കാന് പോകുന്നു എന്നുളള ശക്തമായ സൂചനകളാണ് ദില്ലിയില് നിന്നും പുറത്ത് വരുന്നത്.\nഎറണാകുളത്ത് തഴയപ്പെട്ട മുതിര്‍ന്ന നേതാവ് കെവി തോമസിനെ റാഞ്ചാന് വല വിരിച്ചിരിക്കുകയാണ് ബിജെപി. ടോം വടക്കന്റെ നേതൃത്വത്തിലാണ് കെവി തോമസിനെ ബിജെപിയില് എത്തിക്കാനുളള നീക്കം നടക്കുന്നത്. കെവി തോമസിനെ മുന്‍നിര്‍ത്തി ബിജെപിക്ക് വലിയ പദ്ധതികളാണുളളത്.\nബിജെപിക്ക് വലിയ അവസരം\nകോണ്‍ഗ്രസില് നിന്നും പ്രമുഖ നേതാക്കളെ അടര്‍ത്തിയെടുത്ത് പാര്‍ട്ടിയെ ദുര്‍ബലപ്പെടുത്തുന്ന തന്ത്രമാണ് ബിജെപി പയറ്റുന്നത്. കേരളത്തില് അത്തരത്തില് കോണ്‍ഗ്രസിന് കിട്ടിയ വലിയ അടിയാണ് ടോം വടക്കന്റെ പുറത്ത് പോക്ക്. പിന്നാലെ ബിജെപിക്ക് മുന്നില് വലിയൊരു അവസരത്തിനുളള വാതില് തുറന്ന് കിട്ടിയിരിക്കുകയാണ്.\nഎറണാകുളത്ത് സീറ്റ് നിഷേധിച്ചതില് വലിയ അമര്‍ഷമാണ് കെവി തോമസ് മാധ്യമങ്ങള്‍ക്ക് മുന്നില് രേഖപ്പെടുത്തിയത്. ബിജെപിയിലേക്ക് പോകുമോ എന്ന ചോദ്യത്തിന് തീരുമാനിച്ചില്ല എന്ന് കെവി തോമസ് ഉത്തരം നല്‍കിയതാണ് കോണ്‍ഗ്രസിനെ ആശങ്കപ്പെടുത്തുന്നത്. അത് തന്നെയാണ് ബിജെപിയുടെ പ്രതീക്ഷയും.\nസീറ്റില്ല എന്ന വിവരം തന്നെ അറിയിക്കാമായിരുന്നു എന്ന പരാതിയാണ് കെവി തോമസിന് പ്രധാനമായുളളത്. കെവി തോമസിനെ അനുനയിപ്പിക്കാന് കോണ്‍ഗ്രസ് ശ്രമം തുടരുകയാണ്. മന്‍മോഹന് സിംഗ് അടക്കമുളള നേതാക്കള് കെവി തോമസിനെ ഫോണില് ബന്ധപ്പെട്ട് ചര്‍ച്ചകള് നടത്തിയിട്ടുണ്ട്.\nരമേശ് ചെന്നിത്തല അടക്കമുളള സംസ്ഥാന നേതാക്കള് കെവി തോമസിന്റെ വീട്ടിലെത്തി. അഹമ്മദ് പട്ടേലും കെവി തോമസിനെ കണ്ട് ചർച്ച നടത്തി. സോണിയാ ഗാന്ധിയും ഇന്ന് തന്നെ കെവി തോമസിനെ കണ്ട് അനുനയ ശ്രമം നടത്തും. എന്നാല് കെവി തോമസിന്റെ വാര്‍ത്താ സമ്മേളനം കഴിഞ്ഞ ഉടനെ തന്നെ ബിജെപി അദ്ദേഹത്തെ ചാക്കിലാക്കാനുളള ശ്രമം തുടങ്ങിക്കഴിഞ്ഞു.\nവല വിരിച്ച് ബിജെപി\nകെവി തോമസിനെ ബിജെപിയിലേക്ക് എത്തിക്കാന് ദില്ലി കേന്ദ്രീകരിച്ച് ശക്തമായ ശ്രമങ്ങളാണ് നടന്ന് കൊണ്ടിരിക്കുന്നത്. മുതിര്‍ന്ന കേന്ദ്ര മന്ത്രിമാര് കെവി തോമസിനെ ഇന്നലെ രാത്രി തന്നെ ഫോണില് ബന്ധപ്പെട്ട് സംസാരിച്ചു എന്നാണ് പുറത്ത് വരുന്ന റിപ്പോര്‍ട്ടുകള്.\nകേന്ദ്ര മന്ത്രിമാർ വിളിച്ചു\nപ്രതിരോധ മന്ത്രി നിര്‍മ്മല സീതാരാമന്, മറ്റൊരു കേന്ദ്ര മന്ത്രിയായ സ്മൃതി ഇറാനി എന്നിവരാണ് കെവി തോമസിനെ ഫോണില് ബന്ധപ്പെട്ടത്. എറണാകുളത്ത് ബിജെപി സ്ഥാനാര്‍ത്ഥിയായി കെവി തോമസിനെ മത്സരിപ്പിക്കാനാണ് കേന്ദ്ര നേതൃത്വം ശ്രമം നടത്തുന്നത് എന്നാണ് പുറത്ത് വരുന്ന വിവരം.\nഎറണാകുളത്ത് സീറ്റ് നല്‍കാം\nഎറണാകുളത്ത് സീറ്റ് നല്‍കാം എന്ന വാഗ്ദാനം കെവി തോമസിന് മുന്നില് ബിജെപി വെച്ച് നീട്ടിയിട്ടുണ്ട്. എന്നാല് അതിനോട് അദ്ദേഹം അനുകൂലമായല്ല ഇതുവരെ പ്രതികരിച്ചിരിക്കുന്നത് എന്നും റിപ്പോര്‍ട്ടുകളുണ്ട്. ടോം വടക്കനെ മുന്നില് നിര്‍ത്തിയും കെവി തോമസിനെ വലയിലാക്കാന് ബിജെപി ശ്രമിക്കുന്നുണ്ട്.\nമോദിയുടെ ദൂതൻ കണ്ടു\nകെവി തോമസിനെ കുറിച്ചുളള വിവരങ്ങള് കേന്ദ്ര നേതൃത്വം ബിജെപി സംസ്ഥാന നേതാക്കളില് നിന്നും തേടിയിട്ടുണ്ട്. മാത്രമല്ല പ്രധാനമന്ത്രി നരേന്ദ്ര മോദിയുടെ ദൂതന് കെവി തോമസിനെ ഉടനെ തന്നെ നേരിട്ട് കണ്ടതായും സൂചനയുണ്ട്. സംസ്ഥാന നേതൃത്വത്തെ ഇടപെടീക്കാതെയാണ് കേന്ദ്രത്തിന്റെ ഈ നീക്കങ്ങള്.\nവടക്കന് ശേഷം തോമസോ\nസംസ്ഥാനത്തെ ബിജെപി നേതാക്കളാരും ഇതുവരെ കെവി തോമസിനെ കണ്ട് ചര്‍ച്ച നടത്തിയിട്ടില്ല. ആവശ്യമെങ്കില് മാത്രം സംസ്ഥാന നേതൃത്വത്തെ ഇടപെടീച്ച് ചര്‍ച്ച നടത്തിയാല് മതി എന്നതാണ് കേന്ദ്ര നേതൃത്വത്തിന്റെ തീരുമാനം. ടോം വടക്കന് ശേഷം ഒരു പ്രമുഖനെ കൂടി സ്വന്തം പാളയത്തില് എത്തിക്കാന് സാധിച്ചാല് ബിജെപിക്കത് വലിയ നേട്ടമാണ്.\nകെവി തോമസ് എറണാകുളത്ത് മത്സരിച്ചാല് ഒരു ലക്ഷത്തിലധികം വോട്ടെങ്കിലും ലഭിക്കുമെന്ന് ബിജെപി കണക്ക് കൂട്ടുന്നു. നിലവില് ബിഡിജെഎസിന് നല്‍കിയിരിക്കുന്ന സീറ്റാണ് വടകര. കെവി തോമസ് സമ്മതം മൂളുകയാണ് എങ്കില് ബിഡിജെഎസില് നിന്നും ബിജെപി എറണാകുളം സീറ്റ് തിരിച്ചെടുക്കും.\nകേരളത്തിലെ സ്ഥാനാര്‍ത്ഥി നിര്‍ണയവുമായി ബന്ധപ്പെട്ട് ഇന്ന് ബിജെപി യോഗം ചേരുന്നുണ്ട്. ഈ യോഗത്തില് കെവി തോമസ് വിഷയം ബിഡിജെഎസ് നേതൃത്വവുമായി ബിജെപി ചര്‍ച്ച ചെയ്യും എന്നാണ് സൂചന. കെവി തോമസിന്റെ വരവിനെ ബിജെപി സംസ്ഥാന നേതാക്കള് സ്വാഗതം ചെയ്ത് കഴിഞ്ഞു.\nകെവി തോമസ് ബിജെപി പാളയത്തിലെത്തിയാല് ഹൃദയത്തോട് ചേര്‍ത്ത് നിര്‍ത്തും എന്നാണ് ബിജെപി നേതാവ് എഎന് രാധാകൃഷ്ണന് പ്രതികരിച്ചിരിക്കുന്നത്. കെവി തോമസിന് താനും ബിജെപി സംസ്ഥാന നേതൃത്വവുമായും നല്ല ബന്ധമാണ് ഉളളതെന്നും എന് രാധാകൃഷ്ണന് പ്രതികരിച്ചു.\nഅതേസമയം കെവി തോമസ് ബിജെപിയില് ചേരുന്ന വിവരം അറിഞ്ഞിട്ടില്ല എന്നാണ് പാര്‍ട്ടി സംസ്ഥാന അധ്യക്ഷന് പിഎസ് ശ്രീധരന് പിളള പ്രതികരിച്ചത്. കേരളത്തില് നിന്ന് പല പ്രമുഖരും ബിജെപിയില് ചേരുമെന്നും ശ്രീധരന് പിളള പ്രതികരിച്ചു. അതേസമയം കെവി തോമസ് ബിജെപിയില് ചേരുമെന്നുളള വാര്‍ത്തകള് കോണ്‍ഗ്രസ് നിഷേധിച്ചു.\nകെവി തോമസ് ബിജെപി നേതൃത്വവുമായി ചര്‍ച്ച നടത്തി എന്ന വാര്‍ത്ത വിശ്വസിച്ചിട്ടില്ല എന്നാണ് യുഡിഎഫ് കണ്‍വീനര് ബെന്നി ബെഹനാന് പ്രതികരിച്ചത്. കെവി തോമസ് ഇനിയും ഉന്നത സ്ഥാനങ്ങളില് ഇരുന്ന് കോണ്‍ഗ്രസിനൊപ്പം തുടരുമെന്ന് ഉമ്മന് ചാണ്ടി പ്രതികരിച്ചു. കെവി തോമസ് പാര്‍ട്ടിയില് തുടരുമെന്ന് ചര്‍ച്ചയ്ക്ക് ശേഷം ചെന്നിത്തലയും പ്രതികരിച്ചു.\nlok sabha elections 2019 kv thomas election delhi bjp കെവി തോമസ് udf യുഡിഎഫ് congress ലോക്സഭ തിരഞ്ഞെടുപ്പ് 2019 ദില്ലി ബിജെപി\nBJP national leaders in talks with KV Thomas, Congress camp in tension


മാധ്യമപ്രവര്‍ത്തനം കുറ്റമോ? സിദ്ദിഖ് കാപ്പന്‍റെ മോചനത്തിനായി കുടുംബം സമരം തുടങ്ങി | Siddique Kappan s family started strike for his release\nമാധ്യമപ്രവര്‍ത്തനം കുറ്റമോ? സിദ്ദിഖ് കാപ്പന്‍റെ മോചനത്തിനായി കുടുംബം സമരം തുടങ്ങി\nസിദ്ദിഖ് കാപ്പനെതിരെ യുപി പൊലീസ് ഒരു കേസ് കൂടി ചുമത്തിയിരിക്കുകയാണ്. സിദ്ദിഖ് ഹാഥ്റസില് പോയതിന് ഒരു ദിവസം മുമ്പ് രജിസ്റ്റർ ചെയ്ത കേസിലാണ് ഇപ്പോള് പ്രതിയാക്കിയത് എന്നതാണ് ശ്രദ്ധേയം.\nThiruvananthapuram, First Published Oct 17, 2020, 11:01 AM IST\nമലപ്പുറം: ഹാഥ്റസ് കൊലപാതകം റിപ്പോര്‍ട്ട് ചെയ്യാനായി പോകുന്നതിനിടെ അറസ്റ്റിലായ മലയാളി മാധ്യമ പ്രവര്‍ത്തകന് സിദ്ദിഖ് കാപ്പന്‍റെ മോചനമാവശ്യപ്പെട്ട് കുടുംബാഗങ്ങള് സമരം തുടങ്ങി. മലപ്പുറം കളക്ടറേറ്റിന് മുന്നിലാണ് കുടുംബാഗങ്ങള് ഉള്‍പ്പെട്ടവര് സമരം നടത്തുന്നത്. ടി എന് പ്രതാപന് എംപി സമരം ഉദ്ഘാടനം ചെയ്തു. മാധ്യമ പ്രവർത്തകൻ എൻ.പി.ചേക്കുട്ടി, വി ആർ അനൂപ്, സിദ്ദീഖിൻ്റെ ഭാര്യ റഹിയാനത്ത്, മക്കൾ പങ്കെടുത്തു.\nഅതേസമയം, സിദ്ദിഖ് കാപ്പനെതിരെ യുപി പൊലീസ് ഒരു കേസ് കൂടി ചുമത്തിയിരിക്കുകയാണ്. ഹാഥ്റസില് കലാപത്തിന് ശ്രമിച്ചെന്ന കേസിലാണ് സിദ്ദിഖ് കാപ്പനെ പ്രതിയാക്കിയത്. മഥുരയിൽ രജിസ്റ്റർ ചെയ്ത കേസിന് പുറമെയാണിത്. സിദ്ദിഖ് ഹാഥ്റസില് പോയതിന് ഒരു ദിവസം മുമ്പ് രജിസ്റ്റർ ചെയ്ത കേസിലാണ് ഇപ്പോള് പ്രതിയാക്കിയത് എന്നതാണ് ശ്രദ്ധേയം. നാലാം തീയതി രജിസ്റ്റർ ചെയ്ത കേസിലാണ് സിദ്ദിഖ് കാപ്പനെ പ്രതിയാക്കിയത്. എന്നാല്, അഞ്ചാം തീയതി സിദ്ദിഖ് കാപ്പൻ ഹാഥ്റസിലേക്ക് പോയത്.\nഹാഥ്റസിലേക്ക് മറ്റ് മൂന്ന് പേരുമായി യാത്രചെയ്യവെ ഈമാസം 5നാണ് സിദ്ദിഖ് കാപ്പനെ യുപി പൊലീസ് അറസ്റ്റ് ചെയ്തത്. മധുരയിലെ മാന്ദ് പൊലീസ് സ്റ്റേഷനിൽ രജിസ്റ്റര് ചെയ്ത കേസിൽ പിന്നീട് യുഎപിഎ, രാജ്യദ്രോഹം തുടങ്ങിയ വകുപ്പുകൾ ചുമത്തി. ഹാഥ്റസ് കൊലപാതകത്തെ തുടര്‍ന്ന് ജാതി സ്പര്‍ദ്ധ വളര്‍ത്തി കലാപം ഉണ്ടാക്കാൻ ചിലര് ശ്രമിച്ചു എന്ന കേസ് ഈ മാസം 4ന് രജിസ്റ്റര് ചെയ്തിരുന്നു. ഹാഥ്റസിലെ ചാന്ദ്പ പൊലീസ് സ്റ്റേഷനിൽ രജിസ്റ്റര് ചെയ്ത ഈ കേസിലും സിദ്ദിഖിനെയും മറ്റ് മൂന്ന് പേരെയും ഇന്നലെ വൈകീട്ട് പ്രതിചേര്‍ത്തു. പുതിയ കേസിലും രാജ്യദ്രോഹം ചുമത്തിയിട്ടുണ്ട്.\nമധുര ജയിലിലുള്ള സിദ്ദിഖ് കാപ്പനെ ഹാഥ്റസിലെ കോടതിയിൽ എത്തിക്കുമെന്ന് പൊലീസ് വ്യക്തമാക്കി. സിദ്ദിഖ് കാപ്പനെ ജയിലിലെത്തി കാണാൻ ഇന്നലെ അഭിഭാഷകനായ വിൽസ് മാത്യൂസ് അപേക്ഷ നൽകിയെങ്കിലും മധുരയിലെ സിജെഎം കോടതി ഇതിന് അനുവാദം നൽകിയില്ല. ജയില് അധികൃതരെയും കോടതിയിയെയും മാറി മാറി സമീപിച്ചിട്ടും സിദ്ദിഖിനെ കാണാന് പോലും അനുവദാനം നല്‍കിയില്ലെന്ന് സിദ്ദിഖ് കാപ്പന്‍റെ അഭിഭാഷകൻ വിൽസ് മാത്യു ഏഷ്യാനെറ്റ് ന്യൂസിനോട് പറഞ്ഞു. സിദ്ദിഖിന്റെ മോചനത്തിനായി സുപ്രീംകോടതിയെ സമീപിക്കാനാണ് ഒരുങ്ങുന്നതെന്നും അദ്ദേഹം കൂട്ടിച്ചേർത്തു.\n25 വയസ്സുള്ള അധീകൂര് റഹ്മാൻ, 26 കാരായ മസൂദ് അഹമ്മദ്, അലാം എന്നിവരെയാണ് ക്യാമ്പസ് ഫ്രണ്ട് പ്രവര്‍ത്തകരെന്ന പേരിൽ സിദ്ദിഖ് കാപ്പനൊപ്പം പൊലീസ് അറസ്റ്റ് ചെയ്തത്. ഹാഥ്റസ് കേസിൽ ഇന്നലെ വൈകീട്ടാണ് പ്രത്യേക അന്വേഷണ സംഘം തെളിവെടുപ്പ് പൂര്‍ത്തിയാക്കിയത്. ബലാൽസംഗ കൊലക്കൊപ്പം അനുബന്ധ വിഷയങ്ങൾകൂടി അന്വേഷിക്കാൻ എസ്ഐടിക്ക് സംസ്ഥാന സര്‍ക്കാര് നിര്‍ദ്ദേശം നൽകിയിരുന്നു.\nLast Updated Oct 17, 2020, 11:54 AM IST\nPolice Medal : രാഷ്ട്രപതിയുടെ പോലീസ് മെഡലുകൾ 939 പേർക്ക്; കേരളത്തിൽ നിന്നും പത്തുപേരും പട്ടികയിൽ\nഅംബേദ്കറിന്റെയും ഭഗത് സിംഗിന്റെയും ചിത്രങ്ങൾ ഇനി ദില്ലി സർക്കാർ ഓഫീസുകളിൽ, പ്രഖ്യാപിച്ച് കെജ്രിവാൾ


അച്ചായത്തരങ്ങൾ : നുണ പറയുന്ന ശീലം അത്ര മോശം കാര്യമാണോ ???; അല്ലെന്നു പറയാൻ പറഞ്ഞു.....\nനുണ പറയുന്ന ശീലം അത്ര മോശം കാര്യമാണോ ???; അല്ലെന്നു പറയാൻ പറഞ്ഞു.....\nനുണ പറയരുതെന്ന് ബൈബിൾ അനുശാസിക്കുന്നുണ്ട്. ഒട്ടു മിക്ക മത വിഭാഗങ്ങളുടെയും അനുശാസനങ്ങൾ ഇങ്ങിനെ തന്നെയാണ്. സാമാന്യ സദാചാര സംഹിതകളും അങ്ങിനെ തന്നെയാണ് പറയുന്നത്. എന്നാൽ , നുണ പറയുന്നത് നല്ലതാണെന്ന് അടുത്തിടെ ഫെഫീൽഡ് യൂണിവേഴ്‌സിറ്റിയിൽ നടന്ന ഒരു പഠനം ചൂണ്ടിക്കാട്ടുന്നു. ഏഴിനും പതിനൊന്നിനും ഇടയ്‌ക്ക് പ്രായമുള്ള കുട്ടികളെ നിസാരമായ ചില ടെസ്‌റ്റുകളിലൂടെ പഠന വിധേയരാക്കിയാണ് സൈക്കോളജി വിദ്‌ഗദ്ധർ ഇത്തരം ഒരു അനുമാനത്തിൽ എത്തിയത്. പരീക്ഷണത്തിന്റെ ഭാഗമായി, നുണ പറഞ്ഞ വിദ്യാർത്ഥികളെ പ്രത്യേകം നിരീക്ഷണ വിധേയമാക്കി. പരീക്ഷണത്തിന്റെ ആദ്യ ഘട്ടത്തിൽ കള്ളത്തരം കാണിച്ച വിദ്യാർത്ഥികൾ രണ്ടാം ഘട്ടത്തിൽ കൂടുതൽ ഓർമ്മ ശക്‌തിയും ചിന്താശേഷിയും പ്രകടിപ്പിക്കുന്നതായി കണ്ടെത്തി. നുണ പറയാൻ കൂടുതൽ ആലോചനയും പറഞ്ഞ നുണ ഓർത്തു വയ്‌ക്കാൻ കൂടുതൽ ഓർമ്മ ശക്‌തിയും ആവശ്യമാകുന്നത് കൊണ്ടായിരിക്കാം നുണ പറച്ചിൽ ഗുണകരമായി തീരുന്നതെന്നും പഠനസംഘം പറയുന്നു. ഈ പഠനത്തെക്കുറിച്ച് ഇപ്പോൾ പറയാനുള്ള കാര്യം പിന്നീടു പറയാം.\nആദ്യമായി സോളാർ കേസ്സ് കേരള രാഷ്ട്രീയത്തെ പിടിച്ചു കുലുക്കിയ സരിതോർജ്ജകാലത്ത്, സരിത എസ് നായരുമായി തനിക്ക് യാതൊരു ബന്ധവുമില്ലെന്ന് മുഖ്യമന്ത്രി ഉമ്മൻചാണ്ടി അസന്നിഗ്ദമായി പ്രസ്താവിച്ചിരുന്നു. തന്റെ പേഴ്‌സണൽ സ്റ്റാഫിലെ അംഗങ്ങൾക്കും സഹായികൾക്കും മാത്രമാണ് സരിതയുമായി ബന്ധമുണ്ടായിരുന്നതെന്നും, താൻ ഏതെങ്കിലും തരത്തില് ഈ കേസുമായി ബന്ധപ്പെട്ടിട്ടില്ലെന്നുമായിരുന്നു ഉമ്മന് ചാണ്ടിയുടെ അന്നത്തെ നിലപാട്. പേഴ്‌സണൽ സെക്രട്ടറി ജോപ്പന് എതിരെ അടക്കം നടപടി എടുത്തപ്പോഴും തനിക്ക് കേസുമായി ബന്ധമില്ല എന്ന നിലപാടാണ് മുഖ്യമന്ത്രി ആവർത്തിച്ചത്. പിന്നീട്, വ്യവസായി ശ്രീധരൻ നായർ, താൻ സരിതയോടൊപ്പം മുഖ്യമന്ത്രിയെ കണ്ടുവെന്ന് വെളിപ്പെടുത്തിയപ്പോഴും ഉമ്മൻ ചാണ്ടി അത് നിഷേധിച്ചു. അതിനു ശേഷം, താൻ ശ്രീധരൻ നായരോടൊപ്പം മുഖ്യമന്ത്രിയുടെ ചേംബറിൽ പോയി എന്നും ഉമ്മൻ ചാണ്ടിയെ കണ്ടു എന്നും നെയ്യാറ്റിൻകര എം എൽ എ സെൽവരാജ് അപ്പോൾ അവിടെ ഉണ്ടായിരുന്നു എന്നും പാലക്കാട്ട് കിൻഫ്രയിൽ ഭൂമി അനുവദിക്കുന്നത് ഉൾപ്പെടെ സോളാർ പദ്ധതിക്ക് വേണ്ടി മുഖ്യമന്ത്രി സഹായം വാഗ്ദാനം ചെയ്തു എന്നുമൊക്കെ സരിത തന്നെ മാധ്യമങ്ങളിലൂടെ വിളിച്ചു പറഞ്ഞു. കഴിഞ്ഞ ദിവസം തന്റെ ഗിന്നസ് റെക്കോർഡ് മൊഴി കൊടുക്കലിനിടെ രണ്ടോ മൂന്നോ തവണ സരിതയെ കണ്ടിട്ടുണ്ടെന്ന് തോന്നുന്നു എന്ന് തോന്നുന്നൂന്നു തോന്നുന്നു എന്ന എങ്ങും തൊടാതെയുള്ള മൊഴി മുഖ്യമന്ത്രി നൽകി. പിന്നീട് കൊടുത്ത തുകയുടെ കണക്കടക്കം കൃത്യമായി പറഞ്ഞു കൊണ്ട് സരിത സോളാർ കമ്മീഷന് മൊഴി കൊടുത്തു. തലേന്ന് ഉമ്മച്ചന്റെ വിശ്വസ്തനായ തമ്പാനൂർ രവി ഫോണിലൂടെ സരിതയോട് ചാണ്ടിച്ചന്റെ മൊഴി ശ്രദ്ധിച്ചു പഠിച്ചു അങ്ങേരു മൊഴിഞ്ഞതിനു സമാനമായി മൊഴിയണമെന്ന് നിർദ്ദേശിക്കുന്നതിന്റെ ശബ്ദ രേഖയും പുറത്തു വിട്ടത്. മൊത്തത്തിൽ കാര്യങ്ങൾ അങ്ങ് സിങ്ക് ആകുന്നില്ല എന്ന് സാമാന്യ ബുദ്ധി ഉള്ള ആർക്കും മനസ്സിലാകും.\nപഴയ, റ്റൈറ്റാനിയം കമ്പനി അഴിമതിക്കേസ് വന്നപ്പോൾ മുഖ്യമന്ത്രി പറഞ്ഞ കാര്യങ്ങൾ കേൾക്കുമ്പോഴും മുഖ്യൻ നുണയാണോ പറയുന്നത് എന്ന് പലരും സംശയിച്ചു. നായനാർ ഭരണകാലത്ത് രൂപം നല്‍കിയിരുന്ന 108 കോടി രൂപയുടെ മലിനീകരണ നിയന്ത്രണ പദ്ധതി മാറ്റി 256 കോടി രൂപയുടെ പദ്ധതിയ്ക്കു രൂപം നൽകി. കമ്പനിയുടെ ആകെ വരുമാനം കേവലം 120 കോടി രൂപ ഉള്ളപ്പോഴാണ് ഇതെന്ന് ഓർക്കണം. ഉമ്മൻചാണ്ടിയുടെ ആശീർവാദത്തിൽ, കൊണ്ടു വന്ന ഈ പുതിയ പദ്ധതി പന്ത്രണ്ടു കാരണങ്ങൾ ചൂണ്ടിക്കാണിച്ച് അപ്രായോഗികവും നടപ്പാക്കാൻ പാടില്ലാത്തതാണെന്ന് പൊല്യൂഷൻ കണ്‍ട്രോൾ ബോർഡ് തീർപ്പ് കല്പ്പിച്ചു. ഈ തീർപ്പ് നിലനില്ക്കെ, പൊല്യൂഷന് കണ്‍ട്രോൾ ബോർഡ് പദ്ധതി അംഗീകരിച്ചുവെന്ന് കാണിച്ച് മുഖ്യമന്ത്രി, സുപ്രിം കോടതി മോണിറ്ററിംഗ് കമ്മിറ്റി തലവന് ത്യാഗരാജന് കത്തയച്ചു. ഈ കത്ത് എഴുതിയ ദിവസം തന്നെ രാമചന്ദ്രന് മാസ്റ്ററുടെ പക്കൽ നിന്ന് പൊല്യൂഷൻ കണ്‍ട്രോൾ ബോർഡിന്റെ ചുമതല എടുത്ത് സുജനപാലിന് നല്‍കി. അന്ന് മുഖ്യമന്ത്രി ഒപ്പിട്ട് അയച്ച കത്ത് കല്ലുവെച്ച നുണ അല്ലെന്ന് എങ്ങനെ വിശ്വസിക്കും !!!???\nഈ അധ്യയനവർഷം, സ്കൂൾ തുറക്കുന്നതിന്റെ തലേന്ന്, മുഖ്യമന്ത്രിയുടെ ഫേസ്ബുക്ക് സ്റ്റാറ്റസ് പ്രകാരം 90% സ്കൂളുകളിലേക്കുമുള്ള പാഠപുസ്തകങ്ങൾ എത്തിച്ചു കഴിഞ്ഞെന്നും ബാക്കി സ്ക്കൂളുകളിൽ ഒരാഴ്ചക്കുള്ളിൽ പാഠപുസ്തകം എത്തുമെന്നും അദ്ദേഹം കുറിച്ചിട്ടു. പറഞ്ഞതിന്റെ പകുതി സ്കൂളുകളിൽ പോലും പാഠപുസ്തകം കിട്ടിയിരുന്നില്ലെന്നു മാത്രമല്ല, സമയത്തിന് പാഠപുസ്തകം കിട്ടാത്തതിന്റെ പുകിലുകൾ ഇപ്പോഴും തീർന്നിട്ടില്ല എന്നതാണ് വാസ്തവം. ഇക്കാര്യത്തിലും അദ്ദേഹം പറഞ്ഞത് കള്ളമാണെന്ന് കരുതുന്നവരുടെ ഭാഗത്ത് എന്ത് തെറ്റാണുള്ളത് !!!???\nവൻ വിവാദം ഭയന്ന് കുറച്ചു നാളുകൾക്കു മുൻപ് സർക്കാർ പിൻവലിച്ച ഭൂമി പതിച്ചു നൽകൽ ചട്ടത്തിലെ ഭേദഗതി സംബന്ധിച്ച സർക്കാർ നോട്ടിഫിക്കേഷൻ പുറത്തിറങ്ങിയത് ജൂണ് മാസം ഒന്നിനാണ്. എന്നാൽ, മെയ് 22 ന് നടന്ന മന്ത്രിസഭ യോഗത്തിന് ശേഷം മുഖ്യമന്ത്രി നടത്തിയ പത്രസമ്മേളനത്തിൽ അദ്ദേഹം പറഞ്ഞത്, 1977 ജനുവരി ഒന്നിന് ശേഷമുള്ള കയ്യേറ്റങ്ങൾക്ക് സർക്കാർ സംരക്ഷണം കിട്ടില്ല എന്നാണ്. കൃത്യമായി പറഞ്ഞാൽ, പരമാവധി കയ്യേറ്റക്കാർക്ക് വഴി വിട്ട സഹായം നൽകാൻ ഉദ്ദേശിച്ച് കൊണ്ടുവന്ന ഭേദഗതിയുടെ മുഴുവൻ തീരുമാനവും അന്നേ എടുത്തു കഴിഞ്ഞിട്ടുണ്ടാകണം. അല്ലാതെ എങ്ങിനെയാണ് 10 ദിവസം കൊണ്ട് ഇങ്ങനെ ഒരു വെള്ളം ചേർക്കൽ ഈ സുപ്രധാന തീരുമാനത്തിൽ വരുന്നത്. എന്നിട്ടാണ്, പത്രസമ്മേളനം വിളിച്ച് ഇങ്ങനെ ഒരു പ്രസ്ഥാവന അദ്ദേഹം നടത്തിയത്. ഒന്നുകിൽ മെയ് 22-നും ജൂണ് 1-നും ഇടയ്ക്ക് മറ്റൊരു മന്ത്രിസഭാ യോഗം ഇതിനു വേണ്ടി നടന്നു കാണണം. അല്ലെങ്കിൽ, ഇത്തരം ഒരു ഉത്തരവിറങ്ങിയത് മുഖ്യമന്ത്രി അറിയാതെയാണെന്ന് സമ്മതിക്കേണ്ടി വരും. ഇത് രണ്ടും സമ്മതിക്കാത്ത കാലത്തോളം അദ്ദേഹം നുണ പറഞ്ഞതാണെന്ന് വിശ്വസിക്കേണ്ടി വരും.\nഏതാനും മാസങ്ങൾക്ക് മുൻപ് ഡി ജി പി ജേക്കബ് തോമസ് ഐ പി എസിനെ ഫയർഫോഴ്സ് മേധാവി സ്ഥാനത്തു നിന്ന് മാറ്റിയത് സർക്കാരിന് ലഭിച്ച പരാതികളുടെ അടിസ്ഥാനത്തിലാണെന്നായിരുന്നു മുഖ്യമന്ത്രി ഉമ്മൻചാണ്ടിയുടെ വിശദീകരണം. എന്നാൽ സംഗതി വസ്തുതാവിരുദ്ധമാണെന്ന് വിവരാവകാശ രേഖകൾ വിളിച്ച് പറഞ്ഞു. ജേക്കബ് തോമസിനെതിരെ രേഖാമൂലമുള്ള പരാതികളൊന്നും സർക്കാരിന് ലഭിച്ചിരുന്നില്ലെന്നാണ് മുഖ്യമന്ത്രിയുടെ അസിസ്റ്റന്റ് പ്രൈവറ്റ് സെക്രട്ടറി വിവരാവകാശ പ്രവർത്തകൻ അഡ്വ. ഡി ബി ബിനുവിന് നൽകിയ മറുപടിയിൽ വ്യക്തമാക്കിയത്. ഇത് നോക്കിയാലും മുഖ്യൻ നുണ പറയുകയാണെന്ന് തോന്നാം.\nഅന്വേഷണത്തിന്റെ ഭാഗമായി നുണ പരിശോധനക്ക് തയ്യാറാണെന്ന് നിരവധി ക്രിമിനൽ കേസുകളിൽ പ്രതിയായ സരിത അറിയിക്കുമ്പോൾ തന്നെ താൻ നുണ പരിശോധനയ്ക്ക് ഒരുക്കമല്ലെന്ന് സംശുദ്ധ ആദർശ രാഷ്ട്രീയത്തിന്റെ ആൾരൂപമായ ഉമ്മച്ചൻ പ്രസ്താവിച്ചു. ഇതോടെ സോളാർ കേസ് പുറത്തു വന്നത് മുതൽ ഇങ്ങോട്ട് മുഖ്യമന്ത്രി ജനങ്ങളെ നുണ പറഞ്ഞു പറ്റിക്കുന്നു എന്ന് ഉമ്മൻ ചാണ്ടിയുടെ വിമർശകർ പറഞ്ഞു കൊണ്ടേയിരിക്കുന്നു.\nഉണ്ണാനും നുണ പറയാനുമേ വാ തുറക്കൂ എന്നായിരുന്നു കേരളത്തിലെ പഴയൊരു മുഖ്യമന്ത്രിയെപ്പറ്റി ഉണ്ടായിരുന്ന ഒരു പൊതുജന സംസാരം. വന്നു വന്നു, ഇപ്പോഴത്തെ മുഖ്യമന്ത്രി സത്യം പറഞ്ഞാൽപ്പോലും അത് നുണയാണെന്ന് തോന്നിപ്പോകുന്നു എന്നിവിടെ പലരും അടക്കം പറയുന്നുണ്ട്. ....\nഅതിജീവന കലയുടെ ആചാര്യൻ എന്നാന്ന് കുറെ നാൾ മുൻപ് ഒരു വാരിക മുഖ്യനെ വിശേഷിപ്പിച്ചത്. നുണ പറയുന്നത് നല്ലതാണെന്ന റിസർച്ച് റിപ്പോർട്ട് തുടക്കത്തിൽ പറഞ്ഞത് എന്തിനാണെന്ന് ഇനി വിവരിക്കേണ്ട കാര്യമില്ലെന്ന് തോന്നുന്നു...\nഇത്രയൊക്കെ ഉണ്ടായിട്ടും തൊലിക്കും തുണിക്കും കോട്ടമില്ലാതെ ജിൽ ജിൽ ന്നു നിക്കണ നിൽപ്പ് കണ്ടാ\nഅങ്കമാലി ശബരി പാതയെപ്പറ്റി മുഖ്യൻ തള്ളിയ അപാര തള്ളിനെപ്പറ്റി മുൻപൊരിക്കൽ ഇട്ട പോസ്റ്റ് വായിക്കാൻ ലിങ്കിൽ ക്ലിക്ക് ചെയ്യുക....എന്റെ ചാണ്ടിച്ചായാ, നിങ്ങളെന്തു വിടലാണ് വിടണത്....\nPosted by oanu achayan at Thursday, January 28, 2016\nTony Philip 22 March 2016 at 00:29:00 GMT+5:30\nഅച്ചായാ, എന്താണ് പുതിയ ഐറ്റെംസ് ഒന്നും വരാത്തത്..?? JNU , തിരുവമ്പാടി സീറ്റ് , മെത്രാൻ കായൽ, കരുണ എസ്റ്റേറ്റ് ..പിന്നെ നമ്മുടെ കുഞ്ഞൂഞ്ഞിന്റെ ഭരണ നേട്ടങ്ങൾ ..ഒരു പാട് വിഷയങ്ങൾ ഉണ്ട് ..ഞങ്ങൾ ഒക്കെ കാത്തിരിക്കുകയാണ് ..!!\noanu achayan 1 April 2016 at 20:57:00 GMT+5:30\nഅതെ അതെ വിഷയങ്ങൾക്ക് ഒരു പഞ്ഞവുമില്ല....ഓഫീസിൽ ഭയങ്കര തിരക്കാണ് മാഷെ...എഴുതാൻ ഒട്ടും സമയം കിട്ടുന്നില്ല....\nസുധി അറയ്ക്കൽ5September 2016 at 00:41:00 GMT+5:30\nപഴയ പോസ്റ്റുകൾ ഇട്ട് പറ്റിയ്ക്കുവാണല്ലേ???\noanu achayan 8 September 2016 at 17:41:00 GMT+5:30\nചില വിഷയങ്ങൾ നമ്മളെ വല്ലാതെ പ്രേരിപ്പിക്കും; എഴുതാൻ. പക്ഷെ, ചിലപ്പോൾ അത് തീരെ സമയം കിട്ടാത്ത അവസരവും ആവും. മാത്രവുമല്ല മുൻപ് ഇട്ടപ്പോൾ ശ്രദ്ധിക്കാതെ പോയവയും ആകാം. സന്ദർഭം ഒത്തു വന്നാൽ പഴയതിൽ മോഡിഫിക്കേഷൻ ചെയ്ത് പോസ്റ്റ് ചെയ്യാറുണ്ട്.\nനുണ പറയുന്ന ശീലം അത്ര മോശം കാര്യമാണോ ???; അല്ലെന്ന...


‘മൻ കി ബാത്തിലും കോർപറേറ്റ് പക്ഷം’ ; കർഷകസമരത്തിന് പിന്തുണയുമായി ഇടതുപാർടികൾ | National | Deshabhimani | Thursday Dec 3, 2020\nകർഷകപ്രക്ഷോഭത്തിന് പിന്തുണ പ്രഖ്യാപിച്ച് ഇടതുപാർടികൾ രാജ്യവ്യാപകമായി ഐക്യദാർഢ്യദിനം ആചരിച്ചു. ഡൽഹി കൊണാട്ട്‌പ്ലേസിൽനിന്ന് ജന്തർമന്ദറിലേ‌ക്കുള്ള മാർച്ച് പൊലീസ് തടഞ്ഞതോടെ ബാറക്കംബ റോഡിൽ യോഗം ചേർന്നു. കോർപറേറ്റ് താൽപ്പര്യം സംരക്ഷിക്കാൻ പ്രധാനമന്ത്രി മോഡി കർഷകരെയും തൊഴിലാളികളെയും അടിച്ചമർത്താൻ ശ്രമിക്കുകയാണെന്ന് സിപിഐ എം പൊളിറ്റ്‌ബ്യൂറോ അംഗം ബൃന്ദ കാരാട്ട് പറഞ്ഞു. അദാനിയുടെയും അംബാനിയുടെയും പക്ഷമാണ് മോഡി മൻ കി ബാത്തിൽ പറയുന്നത്. കർഷകരുടെ ജീവിതസമരം ജലപീരങ്കിയും കണ്ണീർവാതകവും ലാത്തിയും ഉപയോഗിച്ച് തകർക്കാനാകില്ല. പൊരുതുന്ന കർഷകർക്കും തൊഴിലാളികൾക്കും ഇടതുപക്ഷം പൂർണപിന്തുണ നൽകും. മൂന്ന് കാർഷികനിയമവും പിൻവലിക്കുംവരെ സമരം തുടരുമെന്നും ബൃന്ദ പറഞ്ഞു.\nഭരണഘടനാപരമായ നടപടിക്രമം ലംഘിച്ചാണ് പാർലമെന്റിൽ സർക്കാർ നിയമങ്ങൾ പാസാക്കിയതെന്ന് സിപിഐ ജനറൽ സെക്രട്ടറി ഡി രാജ പറഞ്ഞു. കർഷകരുടെ ആവശ്യത്തിന് വഴങ്ങിയില്ലെങ്കിൽ സർക്കാരിന്റെ നിലനിൽപ്പ് അപകടത്തിലാകുമെന്നും അദ്ദേഹം പറഞ്ഞു. സിപിഐ എം പൊളിറ്റ്‌ബ്യൂറോ അംഗം ബി വി രാഘവുലു, സിപിഐ എംഎൽ–-ലിബറേഷൻ നേതാവ് സന്തോഷ് എന്നിവരും സംസാരിച്ചു. സിഐടിയു അഖിലേന്ത്യാ പ്രസിഡന്റ് ഡോ. കെ ഹേമലത, ജനറൽ സെക്രട്ടി തപൻ സെൻ, അഖിലേന്ത്യാ കിസാൻസഭ ജനറൽ സെക്രട്ടറി ഹന്നൻ മൊള്ള, എംപിമാരായ കെ കെ രാഗേഷ്, ബിനോയ് വിശ്വം എന്നിവർ സംസാരിച്ചു.\nപട്‌നയിൽ ചേർന്ന യോഗത്തിൽ സിപിഐ എം സംസ്ഥാന സെക്രട്ടറി അവദേശ് കുമാർ, സിപിഐ എംഎൽ–-ലിബറേഷൻ ജനറൽ സെക്രട്ടറി ദീപാങ്കർ ഭട്ടാചാര്യ എന്നിവർ സംസാരിച്ചു.


Puducherry Congress depicts Lt Governor Kiran Bedi as Adolf Hitler | കിരണ് ബേദിയെ ഹിറ്റ്‌ലറാക്കി!!സംശയം നീളുന്നത് കോണ്‍ഗ്രസിലേക്ക്... - Malayalam Oneindia\nഇനി ക്ഷമിക്കാനാവില്ല!!! ഉത്തര കൊറിയയ്ക്ക് മുന്നറിയിപ്പുമായി ഡൊണാൾഡ് ട്രംപ്!!!\nമറ്റൊരു ഹിറ്റ്‌ലര്!!! ഡൊണാൾഡ് ട്രംപിനെ ഹിറ്റ്‌ലറോട് ഉപമിച്ച് ഉത്തര കൊറിയ!!!\nPublished: July 21 2017, 14:43 [IST]\nപുതുച്ചേരി: പുതുച്ചേരി ലഫ്റ്റനന്റ് ഗവര്‍ണര് കിരണ് ബേദിയും ഭരണകക്ഷിയായ കോണ്‍ഗ്രസും തമ്മിലുള്ള പോരാട്ടം മുറുകുന്നു. കിരണ് ബേദിയെ ഹിറ്റ്‌ലറായി ചിത്രീകരിക്കുന്ന പോസ്റ്ററുകള് പ്രത്യക്ഷപ്പെട്ടതാണ് ഏറ്റവും ഒടുവിലത്തെ വിവാദത്തിന് തിരി കൊളുത്തിയിരിക്കുന്നത്. സംഭവത്തിനു പിന്നില് പുതുച്ചേരിയിലെ കോണ്‍ഗ്രസ് പ്രവര്‍ത്തകരാണന്നാണ് സംശയിക്കപ്പെടുന്നത്. കിരണ് ബേദി തന്നെ ചിത്രങ്ങള് സഹിതം സംഭവം ട്വീറ്റ് ചെയ്തു.\nസംസ്ഥാന സര്‍ക്കാരിന്റെ എതിര്‍പ്പിനെ മറികടന്ന് ന്യൂനപക്ഷങ്ങള്‍ക്കു വേണ്ടി മാറ്റിവെച്ചിരുന്ന എംഎല്‍എ പദവിയിലേക്ക് ഭൂരിപക്ഷ സമുദായത്തില് നിന്നും മൂന്ന് ബിജെപി നേതാക്കളെ നാമനിര്‍ദ്ദേശം ചെയ്തത് ബേദിക്കെതിരെയുള്ള വികാരം ശക്തിപ്പെടാന് കാരണമായിരുന്നു. ഇതിനും പുറമേ ബേദി നാമനിര്‍ദ്ദേശം ചെയ്ത രണ്ടുപേര് ക്രിമിനല് കേസ് നേരിടുന്നവരായിരുന്നു. ഇവരുടെ കാര്യത്തില് സര്‍ക്കാരുമായി കിരണ് ബേദി ചര്‍ച്ചകള് നടത്തിയില്ലെന്ന ആക്ഷേപവും ഉണ്ട്. പുതുച്ചേരിയിലെ ജനസംഖ്യ അനുസരിച്ച് ആറു ശമാനം മാത്രമുള്ള ക്രിസ്ത്യന് സമുദായത്തിനാണ് ഈ പദവികള് ലഭിച്ചു കൊണ്ടിരുന്നത്.\nഎന്നാല് യൂണിയന് ടെറിട്ടീസ് ആക്ട് പ്രകാരം തന്റെ പ്രവൃത്തി ശരി തന്നെയാണെന്ന നിലപാടില് ഉറച്ചു നില്‍ക്കുകയായിരുന്നു ബേദി. കിരണ് ബേദി തീരുമാനത്തില് ഉറച്ചു നിന്നതിനെത്തുടര്‍ന്ന് സംസ്ഥാനത്തെ കോണ്‍ഗ്രസ്,ഇടത്,ഡിഎംകെ പാര്‍ട്ടികള് ബന്ദ് നടത്തിയിരുന്നു.\nadolf hitler kiran bedi puducherry congress പുതുച്ചേരി കോണ്‍ഗ്രസ് കിരണ് ബേദി\npuducherry Congress depicts Lt Governor Kiran Bedi as Adolf Hitler\nStory first published: Friday, July 21, 2017, 14:43 [IST]


PM compliments AIR Kannur | ഇന്ദ്രപ്രസ്ഥത്തുനിന്നു മോദി പ്രശംസിച്ചതു കാസർഗോഡുകാരി ശ്രദ്ധാ തമ്പാന്റെ വയോധിക സ്‌നേഹത്തെ; പ്രധാനമന്ത്രിയുടെ മൻ കീ ബാത് കേട്ട് പതിവായി പ്രതികരണക്കുറിപ്പ് തയാറാക്കിയതിന് അംഗീകാരം - MarunadanMalayali.com\nഇന്ദ്രപ്രസ്ഥത്തുനിന്നു മോദി പ്രശംസിച്ചതു കാസർഗോഡുകാരി ശ്രദ്ധാ തമ്പാന്റെ വയോധിക സ്‌നേഹത്തെ; പ്രധാനമന്ത്രിയുടെ മൻ കീ ബാത് കേട്ട് പതിവായി പ്രതികരണക്കുറിപ്പ് തയാറാക്കിയതിന് അംഗീകാരം\nOctober 26, 2015 | 01:03 PM IST | Permalink\nകണ്ണൂർ: പ്രധാനമന്ത്രി നരേന്ദ്ര മോദിയുടെ പ്രശംസക്ക് പാത്രമാകാൻ കാസർഗോഡ് കൊട്ടോടി ഗവ.ഹയർ സെക്കന്ററി സ്‌ക്കൂൾ വിദ്യാർത്ഥിനി ശ്രദ്ധാ തമ്പാനു കഴിഞ്ഞത് ഭാഷാസ്‌നേഹവും റേഡിയോപ്രേമവും മൂലം.\nപതിവായി റേഡിയോ ശ്രവിക്കുന്ന ശ്രദ്ധ പ്രധാനമന്ത്രിയുടെ മൻ കി ബാത്ത് പ്രഭാഷണത്തിന്റെ ആരാധികയാണ്. ഹിന്ദിയിലാണ് ശ്രദ്ധ മൻ കി ബാത്ത് പരിപാടി ശ്രവിക്കാറുള്ളത്. എല്ലാ മാസവും രാവിലെ ഹിന്ദിയിൽ മൻ കി ബാത്ത് പരിപാടി കേട്ടശേഷം അതിന്റെ പ്രതികരണവും ശ്രദ്ധ തയ്യാറാക്കിവയ്ക്കാറുണ്ട്.\nക്ലാസിലെ അദ്ധ്യാപകനായ സുകുമാരൻ പെരിയച്ചൂരിന്റെ ഉപദേശവും നിർദേശവും സ്വീകരിച്ചാണ് ശ്രദ്ധാ തമ്പാൻ കുറിപ്പുകൾക്ക് രൂപം നൽകുന്നത്. ഓരോ മാസത്തേയും പരിപാടി ശ്രവിച്ചശേഷം താൻ തയ്യാറാക്കിയ പ്രതികരണക്കുറിപ്പുകൾ അദ്ധ്യാപകനെ കാണിച്ച് ശരി തെറ്റുകൾ മനസ്സിലാക്കും.\nകണ്ണൂർ ആകാശവാണി നിലയം പ്രധാനമന്ത്രിയുടെ മൻ കി ബാത്തിന്റെ മലയാള പരിഭാഷ അന്നേ ദിവസം രാത്രി 8 മണിക്ക് പ്രക്ഷേപണം ചെയ്യാറുണ്ട്. പ്രധാനമന്ത്രിയുടെ പരിപാടി ശ്രോതാക്കളിലെത്തിക്കാനും റേഡിയോ ശ്രോതാക്കളെ സ്വാധീനിക്കാനുമുള്ള പ്രോത്സാഹനത്തിന്റെ ഭാഗമായി ഒരു സമ്മാനം നൽകാൻ കണ്ണൂർ നിലയം തീരുമാനിച്ചു. അതിന്റെ ഭാഗമായി സ്‌കൂൾ വിദ്യാർത്ഥികളിൽ നിന്നും മൻ കി ബാത്തിന്റെ പ്രതികരണങ്ങൾ ക്ഷണിച്ചു. ഇംഗ്ലീഷിലും ഹിന്ദിയിലും മൂന്നു പേജ് വീതം ലഭിച്ച പ്രതികരണം ആകാശവാണി അധികൃതരിലും അത്ഭുതമുളവാക്കി.\nഈ പ്രതികരണം തയ്യാറാക്കിയത് കാസർഗോഡ് ജില്ലയിലെ കൊട്ടോടി ഹയർ സെക്കന്ററി വിദ്യാർത്ഥിനിയായ ശ്രദ്ധാ തമ്പാനായിരുന്നു. മികച്ച പ്രതികരണക്കുറിപ്പ് ആകാശവാണി പ്രോഗ്രാം മേധാവി കെ. ബാലചന്ദ്രന്റെ നേതൃത്വത്തിൽ വിശദമായി ചർച്ച ചെയ്യപ്പെട്ടു. അങ്ങനെ മൻ കി ബാത്തിന് ആകാശവാണി ഏർപ്പെടുത്തിയ സമ്മാനം ശ്രദ്ധക്ക് ലഭിച്ചു. ശ്രദ്ധയുടെ ഇംഗ്ലീഷിലും ഹിന്ദിയിലും തയ്യാറാക്കിയ പ്രതികരണക്കുറിപ്പുകൾ പ്രധാനമന്ത്രിക്കയച്ചുകൊടുത്തു. അതോടെ പ്രധാനമന്ത്രിയുടെ ഓഫീസിൽ നിന്നും പ്രശംസയുമായി ടെലിഫോൺവിളി വന്നു.\nകൊട്ടോടി സ്‌കൂളിൽ ഹ്യുമാനിറ്റീസ് വിഭാഗം +1 വിദ്യാർത്ഥിനിയാണ് ശ്രദ്ധാ തമ്പാൻ. ശാസ്ത്ര വിഷയങ്ങളിലും കോമേഴ്‌സിലും പഠനം നടത്താൻ വിദ്യാർത്ഥികളും രക്ഷാകർത്താക്കളും പരക്കം പായുമ്പോൾ ശ്രദ്ധാ തമ്പാൻ ഹ്യുമാനിറ്റീസിൽ പഠനം തേടുകയായിരുന്നു. ഹിന്ദി, ഇംഗ്ലീഷ്, മലയാളം എന്നീ മൂന്നു ഭാഷകളിലും പ്രസംഗം, പ്രബന്ധ രചന എന്നിവയിൽ മത്സരങ്ങളിൽ പങ്കെടുക്കാറുണ്ട് ശ്രദ്ധ. മുംബെയിൽ കോളേജ് അദ്ധ്യാപകനായ തമ്പാന്റേയും കൊട്ടോടിയിലെ ജയശ്രീയുടേയും മകളാണ് ശ്രദ്ധ. അഞ്ചാം തരം വരെ മുംബെയിൽ ഇംഗ്ലീഷ് മീഡിയത്തിൽ പഠിച്ച ശ്രദ്ധ കേരളത്തിലെത്തിയാണ് പൊതു വിദ്യാലയത്തിൽ ചേർന്നത്. മൂല്യബോധത്തിന്റേയും മനുഷ്യസ്‌നേഹത്തിന്റേയും ഉത്തമ മാതൃകയാണ് ശ്രദ്ധയെന്ന് ഈ വിദ്യാലയത്തിലെ അദ്ധ്യാപകർ പറയുന്നു.\nവയോധികരോട് തികഞ്ഞ അനാസ്ഥയാണ് സമൂഹം കാട്ടുന്നത്. പുതിയ തലമുറയുടെ പെരുമാറ്റ ദൂഷ്യമാണ് ശ്രദ്ധ എടുത്തു പറഞ്ഞ കാര്യം. വയോധികരെ സംരക്ഷിക്കാൻ പുതുതലമുറക്ക് പ്രചോദനമേകാൻ നടപടികൾ വേണമെന്നും ഇക്കാര്യത്തെക്കുറിച്ച് പ്രധാനമന്ത്രിയെ നേരിൽക്കണ്ട് സംസാരിക്കാൻ ആഗ്രഹമുണ്ടെന്നും പ്രതികരണക്കുറിപ്പിൽ ശ്രദ്ധ വ്യക്തമാക്കിയിട്ടുണ്ട്. ഖാദി വസ്ത്ര പ്രചാരണത്തെക്കുറിച്ചും, കർഷക പ്രശ്‌നങ്ങളെക്കുറിച്ചും, സെൽഫിയെക്കുറിച്ചുമൊക്കെ ശ്രദ്ധ വിശദമായി പ്രതികരണക്കുറിപ്പിൽ പരാമർശിച്ചിട്ടുണ്ട്. ഇക്കാരണങ്ങളാലൊക്കെയാണ് പ്രധാനമന്ത്രി നരേന്ദ്ര മോദിയുടെ പ്രശംസക്ക് പാത്രമാകാൻ ശ്രദ്ധക്ക് കഴിഞ്ഞത്.